text:
1ቃል ብመጀመርታ ነበረ፤ እቲ ቓል ድማ ኣብ እግዚኣብሔር ነበረ፤ እቲ ቓልውን እግዚኣብሔር ነበረ። 2ንሱ ብመጀመርታ ኣብ እግዚኣብሔር ነበረ። 3ብእኡ ዂሉ ተፈጥረ፤ ካብቲ ዂሉ ዝተፈጥረ ድማ ብዘይ ብእኡ ሓደኳ ዝተፈጥረ የለን። 4ሕይወት ኣብኡ ነበረት፤ እታ ሕይወት ከዓ ብርሃን ሰብ ነበረት። 5ብርሃንውን ኣብ ጸልማት የብርህ፤ ጸልማት ከዓ ኣይሰዓሮን። 6ብእግዚኣብሔር ዝተልኣኸ ዮሓንስ ዝስሙ ሓደ ሰብ ነበረ። 7ንሱ ምስክር ኮይኑ ዂሎም ብብርሃን ምእንቲ ኽኣምኑ ብዛዕባ ብርሃን ክምስክር መጸ። 8ብዛዕባ ብርሃን ደኣ ኽምስክር መጸ እምበር ንሱስ ብርሃን ኣይነበረን። 9እቲ ንዂሉ ሰብ ዘብርህ ሓቀኛ ብርሃን ግና እቲ ናብ ዓለም ዝመጸ እዩ። 10ኣብ ዓለምውን ነበረ፤ ዓለም ከዓ ብእኡ ተፈጥረ፤ ዓለም ግና ኣይፈለጦን። 11ናብቶም ናቱ መጸ፤ እቶም ናቱ ግና ኣይተቐበልዎን። 12ነቶም ዝተቐበልዎን ብስሙ ንዝኣመኑን ኲሎም ግና ውሉድ እግዚኣብሔር ክኾኑ ሥልጣን ሃቦም። 13ንሳቶም ከዓ ኻብ እግዚኣብሔር ዝተወለዱ እምበር ካብ ደም ወይ ካብ ፍትወት ሥጋ ወይ ካብ ድልየት ሰብኣይ ዘይተወልዱ እዮም። 14እቲ ቓል ሥጋ ኾነ፤ ጸጋን ሓቅን መሊእዎ ኸዓ ኣባና ኃደረ፤ ከምቲ ነቦኡ ሓደ ዝኾነ ውሉድ ዝረኽቦ ኽብሪ ኽብሩ ረአና። 15ዮሓንስ ብዛዕባኡ እቲ ብድኅረይ ዝመጽእ ቅድመይ ስለ ዝነበረ ንሱ ኻባይ የዓቢ እዩ ዝበልኩኹም እዙይ እዩ እናበለ ዓው ኢሉ መስከረ። 16ንሕና ዂላትና ኻብ ምልኣቱ ጸጋ ኣብ ልዕሊ ጸጋ ተቐበልና። 17ሕጊ ብሙሴ ተውሃበ፤ ጸጋን ሓቅን ግና ብኢየሱስ ክርስቶስ መጸ። 18ንእግዚኣብሔርስ ዝረአዮ ሓደኳ የለን፤ እቲ ኣብ ሕቝፊ ኣቦኡ ዘሎ ሓደ ወዱ ደኣ ገለጾ እምበር። 19ኣይሁድ ንስኻ መን ኢኻ? ኢሎም ክጥይቕዎ ካብ ኢየሩሳሌም ካህናትን ሌዋውያንን ናብኡ ምስለኣዂሉ ናይ ዮሓንስ ምስክርነት እዙይ እዩ፦ 20 ኣነስ ክርስቶስ ኣይኮንኩን! ኢሉ መስከረ እምበር ኣይከሓደን። 21ንሳቶም ድማ መን ደኣ ኢኻ? ኤልያስ ዲኻ? ኢሎም ጠየቕዎ። ንሱ ኸዓ ኣይኮንኩን! በለ። እቲ ነቢይ ዲኻ? ንሱ ኸዓ ኣይኮንኩን! ኢሉ መለሰሎም። 22ሽዑ ንሳቶም መን ደኣ ኢኻ? ነቶም ዝለኣኹና መልሲ ምእንቲ ኽንህቦምስ ብዛዕባኻ መን እየ ትብል? በልዎ። 23ዮሓንስ ከዓ ኣነስ ከምቲ ነቢይ ኢሳይያስ፦ መንገዲ እግዚኣብሔር ኣቕንዑ !› እናበለ ኣብ ምድረ በዳ ዝእውጅ ድምፂ እየ፤ በሎም። 24እቶም ልኡኻት ካብ ወገን ፈሪሳውያን ነበሩ። 25ንሳቶም ከዓ እምብኣር ክርስቶስ ወይ ኤልያስ ወይ ነቢይ እንድኅር ዘይኮይንካ ደኣ ንምንታይ ተጥምቕ ኣለኻ? ኢሎም ጠየቕዎ። 26ዮሓንስ ድማ ኣነ ብማይ አጥምቕ ኣለኹ፤ ግና ንስኻትኩም ዘይትፈልጥዎ ኣብ ማእኸልኩም ደው ኢሉ ኣሎ። 27እቲ ቕድመይ ዝነበረ ብድኅረይ ዝመጽእ ኣነ መእሰሪ ኣሣእኑ ንምፍታሕ እኳ ዘይበቅዕ ንሱ እዩ፤ ኢሉ መለሰሎም። 28እዙይ ኣብቲ ዮሓንስ ዘጥምቐሉ ዝነበረ ኣብ ቢታንያ ኣብ ማዕዶ ዮርዳኖስ ኮነ። 29ንጽባሒቱ ዮሓንስ ንኢየሱስ ናብኡ ኽመጽእ እንተሎ ምስ ረአዮ ኃጢኣት ዓለም ዘርሕቕ ናይ እግዚኣብሔር በጊዕ እንሆ! በለ። 30 እቲ ኣነ ብዛዕባኡ እቲ ብድኅረይ ዝመጽእ ቅድመይ ስለ ዝነበረ ንሱ ኻባይ የመና የዓብየኒ እዩ› ዝበልኩኹም እዙይ እዩ! 31ኣነ ኣይፈለጥክዎን፤ ንሱ ግና ንእስራኤል ምእንቲ ኽግለጽ ኣነ ብማይ እናኣጥመቕኩ መጻእኹ። 32ዮሓንስ ድማ ኸምዙይ ኢሉ መስከረ፦ መንፈስ ቅዱስ ካብ ሰማይ ከም ርግቢ ኽወርድ እንተሎ ረአኹ፤ ኣብ ልዕሊኡውን ተቐመጠ። 33እቲ ብማይ ከጥምቕ ዝለኣኸኒ መንፈስ ቅዱስ ወሪዱ ኣብ ልዕሊኡ ኽቕመጥ እንተሎ እትርእዮ ንሱ እዩ ብመንፈስ ቅዱስ ዘጥምቕ› ኢሉኒ ድኣ እምበር ኣነስ ኣይፈለጥክዎን። 34ኣነ ባዕለይ ከዓ ረአኹ፤ ንሱ ወዲ እግዚኣብሔር ምዃኑ ድማ መስከርኩ። 35ንጽባሒቱ ድማ ዮሓንስ ምስ ክልተ ደቀ መዛሙርቱ ደው ኢሉ ነበረ። 36ንኢየሱስ ክኃልፍ እንተሎ ምስ ረአዮ ናይ እግዚኣብሔር በጊዕ እንሆ! በለ። 37እቶም ደቀ መዛሙርት ዮሓንስ ከዓ እዙይ እንትብል ሰሚዖም ንኢየሱስ ተኸተልዎ። 38ኢየሱስ ከዓ ግልጽ ኢሉ ኽስዕብዎ እንተለዉ ርእዩ እንታይ ትደልዩ ኣለኹም? በሎም። ንሳቶም ድማ ረቢ! ትርጕሙ መምህር ማለት እዩ ኣበይ ትነብር? በልዎ። 39ንሱ ኸዓ ንዑ ርአዩ! በሎም። መጺኦም ድማ ኣበይ ከም ዝነብር ረአዩ፤ በታ ዕለት እቲኣውን ምስኡ ወዓሉ፤ ጊዜኡውን ዓሠርተ ሰዓት ኣቢሉ ነበረ። 40ካብቶም ዮሓንስ ዝበሎ ሰሚዖም ንኢየሱስ ዝሰዓብዎ ኽልተ እቲ ሓደ እንድርያስ ኃው ስምዖን ጴጥሮስ ነበረ። 41ንሱ ቕድም ንኃዉ ስምዖን ረኸቦ እሞ ንመሢሕ ረኺብናዮ በሎ። ትርጕሙ ኸዓ ክርስቶስ ማለት እዩ። 42ናብ ኢየሱስውን ወሰዶ፤ ኢየሱስ ከዓ ናብኡ እናጠመተ ንስኻ ስምዖን ወዲ ዮና ኢኻ፤ ንስኻ ኬፋ ኽትብሃል ኢኻ በሎ። ትርጕሙ ጴጥሮስ ማለት እዩ። 43ንጽባሒቱ ኢየሱስ ናብ ገሊላ ክኸይድ ደለየ፤ ንፊልጶስ ከዓ ረኸቦ እሞ ተኸተለኒ በሎ። 44ፊልጶስ ከዓ ካብ ቤተ ሳይዳ ወዲ ዓዳቶም ንእንድርያስን ንጴጥሮስን ነበረ። 45ፊልጶስ ንናትናኤል ረኸቦ እሞ እቲ ሙሴ ኣብ ሕጊ ነቢያትውን ብዛዕባኡ ዝጸሓፉሉ ንኢየሱስ ወዲ ዮሴፍ በዓል ናዝሬት ረኺብናዮ፤ በሎ። 46ናትናኤል ድማ ካብ ናዝሬትዶ ሠናይ ክርከብ ይከኣል እዩ? በሎ። ፊልጶስውን ነዓ ረአ! በሎ። 47ኢየሱስ ንናትናኤል ናብኡ ኽመጽእ እንተሎ ምስ ረአዮ፤ ብዛዕባኡ እንሆ! ኽፍኣት ዘይብሉ ናይ ሓቂ እስራኤላዊ! በለ። 48ናትናኤል ድማ ኣበይ ትፈልጠኒ? በሎ። ኢየሱስ ከዓ ፊልጶስ እንተይጸውዐካ ኣብ ትሕቲ ኦም በለስ እንተለኻ ርእየካ ኢሉ መለሰሉ። 49ናትናኤል ድማ መምህር! ንስኻ ወዲ እግዚኣብሔር ኢኻ፤ ንስኻ ንጉሥ እስራኤል ኢኻ፤ ኢሉ መለሰሉ። 50ኢየሱስ ድማ ኣብ ትሕቲ በለስ ርእየካ ስለ ዝበልኩኻዶ ኣሚንካ? ገና ኻብዙይ ዝዓቢ ኽትርኢ ኢኻ፤ ኢሉ መለሰሉ። 51ኣስዒቡ ኸዓ ካብ ሕዚ ሰማይ ተኸፊቱ መላእኽቲ እግዚኣብሔርውን ኣብ ልዕሊ ወዲ ሰብ ክድይቡን ክወርዱን ከም እትርእዩ እማን እማን እብለኩም ኣለኹ፤ በሎ።
Copyright
Learn More


c: text/html

text:
ብዛዕባ እቲ የሆዋ ዜርእዮ ተኣማንነትን ይቕረ ናይ ምባል ባህርይን ዘሎካ ግንዛበ ኣስፍሕ
“ዎ እግዚኣብሄር፡ ሕያዋይን ንይቕሬታ ድልውን ኢኻ፡ ናባኻ ንዜእውዩ ዅላቶም ከኣ ብዓል ዓብዪ ምሕረት ኢኻ።”—መዝ. 86:5።
1, 2. (ሀ) እሙናትን ይቕረ በሃልትን ንዝዀኑ ኣዕሩኽና ኣኽቢርና እንርእዮም ስለምንታይ ኢና፧ (ለ) ነየኖት ሕቶታት ኢና ኽንምርምረን፧
ናይ ሓቂ ዓርኪ ኸመይ ዝበለ እዩ፧ ሓንቲ ኣሽሊ ዝስማ ክርስትያን፡ “ንዓይ ከም ዚመስለኒ፡ ናይ ሓቂ ዓርኪ፡ ኵሉ ሳዕ ኣብ ጐድንኻ ዘሎን ክትጋገ ኸለኻ ይቕረ ዚብለልካን ሰብ እዩ” በለት። ኵላትና ነቶም እሙናትን ይቕረ ዚብሉን ኣዕሩኽና ኣኽቢርና ኢና እንርእዮም። ድሕንነት ከም ዚስምዓናን እተፈቐርና ዀይኑ ኸም ዚስምዓናን እዮም ዚገብሩ።—ምሳ. 17:17።
2 ተኣማንነትን ይቕረ ናይ ምባል ባህርይን ብምርኣይ ዝመጸ ንየሆዋ ዚወዳደሮ የልቦን። ልክዕ ከምቲ ሓደ ኻብቶም ጸሓፍቲ መጽሓፍ መዝሙር ዝበሎ እዩ፣ ንሱ፡ “ዎ እግዚኣብሄር፡ ሕያዋይን ንይቕሬታ ድልውን ኢኻ፡ ናባኻ ንዜእውዩ ዅላቶም ከኣ ብዓል ዓብዪ ምሕረት [“ብተኣማንነት ፍቕሪ እተርኢ፡” NW] ኢኻ” በለ። (መዝ. 86:5) እሙንን ይቕረ በሃልን ምዃን እንታይ ማለት እዩ፧ የሆዋ እሙንን ይቕረ በሃልን ምዃኑ ዘርኣየ ብኸመይ እዩ፧ እሙናትን ይቕረ በሃልትን ብምዃን ዝመጸ ንየሆዋ ኽንመስሎ እንኽእልከ ብኸመይ ኢና፧ መልሲ እዘን ሕቶታት እዚአን፡ ነታ ነቲ ዝበለጸ ዓርክና ዝዀነ የሆዋ ዘላትና ፍቕሪ ኸም እትዓምቝ ኪገብራ እዩ። ነቲ ኣብ ንሓድሕድና ዘሎ ዕርክነት እውን ከም ዚድልድል ኪገብሮ እዩ።—1 ዮሃ. 4:7, 8።
የሆዋ እሙን እዩ
3. እሙን ምዃን እንታይ ማለት እዩ፧
3 ተኣማንነት፡ ተወፋይነትን ብቐጻሊ ንዚወሃብ ደገፍን እተጠቓልል ባህ እተብል ባህርይ እያ። እሙን ሰብ፡ ተለዋዋጢ ኣይኰነን። የግዳስ፡ ኣብ ኣጸጋሚ ዅነታት እውን እንተ ዀነ፡ ምስ ሓደ ሰብ (ወይ ነገር) ብፍቕሪ ይጣበቕ እዩ። እወ፡ የሆዋ ኻብ ኵሉ ንላዕሊ “እሙን” እዩ።—ራእ. 16:5።
4, 5. (ሀ) የሆዋ እሙን ምዃኑ ዜርኢ ብኸመይ እዩ፧ (ለ) ተኣማንነት የሆዋ ብዛዕባ ዜንጸባርቕ ግብርታት ምስትንታን፡ ብርታዐ ዚህበና ብኸመይ እዩ፧
4 የሆዋ እሙን ምዃኑ ዜርኢ ብኸመይ እዩ፧ ነቶም እሙናት ኣምለኽቱ ኣይሓድጎምን እዩ። እቲ ሓደ ኻብቶም እሙናት ኣምለኽቲ የሆዋ ዝነበረ ንጉስ ዳዊት፡ የሆዋ እሙን ምዃኑ ርእዩ እዩ። (2 ሳሙኤል 22:26 ኣንብብ። *) ዳዊት ፈተናታት እኳ እንተ ኣጋጠሞ፡ የሆዋ ብተኣማንነት መሪሕዎን ኣዕቊብዎን ኣድሒንዎን እዩ። (2 ሳሙ. 22:1) ዳዊት፡ ተኣማንነት የሆዋ ኻብ ቃላት ንላዕሊ ኸም ዜጠቓልል ይፈልጥ ነበረ። ኰይኑ ግና፡ የሆዋ ምስ ዳዊት ኣብ ዝነበሮ ርክብ ተኣማንነት ዘርኣየ ስለምንታይ እዩ፧ ዳዊት ‘እሙን’ ስለ ዝነበረ እዩ። የሆዋ ንተኣማንነት ኣገልገልቱ ኣኽቢሩ እዩ ዚርእዮ፣ ንዓታቶም እሙን ብምዃን ድማ ዓስቦም ይህቦም እዩ።—ምሳ. 2:6-8።
5 ተኣማንነት የሆዋ ብዛዕባ ዜንጸባርቕ ግብርታት ምስትንታን፡ ብርታዐ ኺህበና ይኽእል እዩ። ሓደ ሪድ ዝስሙ እሙን ሓው፡ “የሆዋ ንዳዊት ኣብ ግዜ ጸገም ብኸመይ ከም ዝሓዞ ምንባብ ሓጊዙኒ እዩ። ዳዊት ኣብ በዓቲ እናተሓብአን ናብ ካልእ ቦታታት እናኸደን ኪሃድም ከሎ እውን እንተ ዀነ፡ የሆዋ ወትሩ ይከናኸኖ ነበረ። ነዚ ኸኣ ኣዝዩ ዜበራትዕ ኰይኑ እየ ረኺበዮ። ዝዀነ ይኹን ኵነታት እንተ ኣጋጠመኒ፡ ምድረ ሰማይ እውን እንተ ጸልመተኒ፡ ኣነ ንየሆዋ እሙን ክሳዕ ዝዀንኩ፡ ንሱ ኣብ ጐድነይ ከም ዚኸውን እዩ ዜዘኻኽረኒ” በለ። ንዓኻ እውን ከምኡ ኸም ዚስምዓካ ኣየጠራጥርን እዩ።—ሮሜ 8:38, 39።
6. የሆዋ እሙን ምዃኑ ዜርእየሉ ኻልእ መገዲ እንታይ እዩ፧ እዚኸ ንኣምለኽቱ ዚጠቕሞም ብኸመይ እዩ፧
6 የሆዋ እሙን ምዃኑ ዜርእየሉ ኻልእ መገዲ እንታይ እዩ፧ ንስርዓታቱ እሙን እዩ። “ክሳዕ እርግናኹም ኣነ እየ” ኢሉ ኣረጋጊጹልና ኣሎ። (ኢሳ. 46:4) ኣብቲ ንቕኑዕን ንጌጋን ዚምልከት ዘይለዋወጥ ስርዓታቱ ተመርኲሱ እዩ ውሳነ ዚገብር። (ሚል. 3:6) ብዘይካዚ፡ ንመብጽዓታቱ ብተኣማንነት ብምፍጻም፡ እሙን ምዃኑ የርኢ እዩ። (ኢሳ. 55:11) ስለዚ፡ ተኣማንነት የሆዋ ንዅሎም እሙናት ኣምለኽቱ ይጠቕሞም እዩ። ብኸመይ፧ ስርዓታት የሆዋ ኽንስዕብ ዚከኣለና ኽንገብር ከለና፡ ነቲ ኸም ዚባርኸና ዝኣተዎ መብጽዓ ኸም ዚፍጽሞ ርግጸኛታት ክንከውን ንኽእል ኢና።—ኢሳ. 48:17, 18።
ተኣማንነት ብምርኣይ ዝመጸ ንየሆዋ ምሰሎ
7. ተኣማንነት ብምርኣይ ዝመጸ ንየሆዋ ኽንመስሎ እንኽእለሉ ሓደ መገዲ እንታይ እዩ፧
7 ተኣማንነት ብምርኣይ ዝመጸ ንየሆዋ ኽንመስሎ እንኽእል ብኸመይ ኢና፧ ሓደ መገዲ፡ ነቶም ኣጸጋሚ ዅነታት ዜጋጥሞም ዘሎ ብምሕጋዝ እዩ። (ምሳ. 3:27) ንኣብነት፡ ምናልባት ብምኽንያት ምስኣን ጥዕና፡ ምጽራር ስድራ ቤት፡ ወይ ውልቃዊ ድኽመት ተስፋ ዝቘረጸ ሓው ወይ ሓብቲ ትፈልጥዶ፧ ንምንታይ ተበግሶ ወሲድካ ነቲ ሰብ ‘ብጽቡቕን ብዜጸናንዕን ቃላት’ ዘይትዛረቦ፧ (ዘካ. 1:13) * ከምኡ እንተ ጌርካ፡ ‘ካብ ሓው ኣብሊጹ ጥብቂ ዝዀነ’ እሙንን ናይ ሓቅን ዓርኪ ምዃንካ ኸተርኢ ኢኻ።—ምሳ. 18:24።
8. ኣብ ሓዳርና እሙናት ብምዃን ዝመጸ ንየሆዋ ኽንመስሎ እንኽእል ብኸመይ ኢና፧
8 ነቶም እነፍቅሮም ሰባት እሙናት ብምዃን ዝመጸ ንየሆዋ ኽንመስሎ እንኽእለሉ ኻልእ መገዲ እውን ኣሎ። ንኣብነት፡ ሰብ ሓዳር እንተ ዄንና፡ ንመጻምድትና እሙናት ክንከውን ከም ዘሎና ንፈልጥ ኢና። (ምሳ. 5:15-18) ስለዚ፡ ካብቲ ናብ ዝሙት ኪመርሕ ዚኽእል ናይ መጀመርታ ስጕምቲ ንርሕቕ ኢና። (ማቴ. 5:28) ብዘይካዚ፡ ካብ ሕሜት ወይ ጸለመ ብምርሓቕ፡ ከምኡውን ብዛዕባ ኣሕዋትና ሕማቕ ወረ ብዘይምንዛሕ ወይ ኪዝረብ ከሎ ብዘይምስማዕ፡ ንኣመንቲ ዝዀኑ ብጾትና እሙናት ከም ዝዀንና ኸነርኢ ንኽእል ኢና።—ምሳ. 12:18።
9, 10. (ሀ) ብፍላይ ንመን ኢና እሙናት ክንከውን ዘሎና፧ (ለ) ትእዛዛት የሆዋ ምሕላው ወትሩ ቐሊል ዘይኰነ ስለምንታይ እዩ፧
9 ልዕሊ ዅሉ፡ ንየሆዋ እሙናት ክንከውን ኣሎና። ብኸመይ፧ ከም ናቱ ዓይነት ኣረኣእያ ንምሓዝ ብምጽዓር ከምኡ ኽንገብር ንኽእል ኢና፣ እዚ ማለት፡ ነቲ ንሱ ዚፈትዎ ብምፍታውን ነቲ ንሱ ዚጸልኦ ብምጽላእን ምስኡ ተሰማሚዕና ብምምልላስን እዩ። (መዝሙር 97:10 ኣንብብ።) ንሓሳብናን ንስምዒትናን ብዝያዳ ምስ ሓሳባትን ስምዒትን የሆዋ እንተ ኣሳኒናዮ፡ ንትእዛዛቱ ኽንሕልዎ ኢና።—መዝ. 119:104።
10 ሓቂ እዩ፡ ትእዛዛት የሆዋ ምሕላው ወትሩ ቐሊል ኣይኰነን። እሙናት ንኽንከውን ክንቃለስ የድልየና ይኸውን። ንኣብነት፡ ገሊኦም ንጽል ዝዀኑ ክርስትያናት ኪምርዓዉ ይደልዩ እኳ እንተ ዀኑ፡ ኣብ መንጎ ኣምለኽቲ የሆዋ ንዕኦም ዚሰማማዕ መጻምድቲ ኣይረኸቡን ይዀኑ። (1 ቈረ. 7:39) ንሓንቲ ንጽል ሓብቲ፡ እተን ዘይኣመንቲ መሳርሕታ፡ ዓርኪ ኪዀና ምስ ዚኽእል ሰብ ኬራኽባኣ ይጽዕራ ይዀና። ንሳ እውን እንተ ዀነት ጽምዋ የሸግራ ይህሉ ይኸውን። ኰይኑ ግና፡ ንየሆዋ ዘለዋ ንጽህና ኽትሕሉ ቘሪጻ እያ። ንኸምዚ ዝኣመሰለ ብሉጽ ኣብነት ተኣማንነት ብሓቂ ኢና እነማስወሉ። ብርግጽ ከኣ፡ የሆዋ ንዅሎም እቶም ጸገማት እናኣጋጠሞም ክነሱ ንዕኡ እሙናት ዚዀኑ ኣገልገልቱ ዓስቦም ኪህቦም እዩ።—እብ. 11:6።
የሆዋ መሓሪ እዩ
11. ምምሓር ወይ ይቕረ ምባል እንታይ ማለት እዩ፧
11 ሓደ ኻብቲ ተፈታዊ ባህርያት የሆዋ፡ መሓሪ ወይ ንይቕረታ ድሉው ምዃኑ እዩ። ይቕረ ምባል እንታይ ማለት እዩ፧ ይቕረ ንምባል ብቑዕ ምኽንያት ኣብ ዚህልወሉ እዋን፡ ንዝበደለ ሰብ ምሕረት ምግባር ማለት እዩ። ኰይኑ ግና፡ እቲ ይቕረ ዚብል ሰብ፡ ንበደል ዕሽሽ ይብሎ ወይ ከም ዘይተበደለ የምስል ማለት ኣይኰነን። ኣብ ክንዳኡስ፡ ቂም ኣይሕዝን እዩ። ቅዱሳት ጽሑፋት፡ የሆዋ ነቶም ካብ ልቦም ዚንስሑ ሰባት ‘ይቕረ ኺብለሎም ድሉው’ ምዃኑ ይምህር እዩ።—መዝ. 86:5።
12. (ሀ) የሆዋ ይቕረ በሃሊ ምዃኑ ዜርኢ ብኸመይ እዩ፧ (ለ) ሓጢኣትና ‘ተደምሲሱ’ ኺብሃል ከሎ እንታይ ማለት እዩ፧
12 የሆዋ ይቕረ በሃሊ ምዃኑ ዜርኢ ብኸመይ እዩ፧ የሆዋ ነቶም ዚንስሑ ሰባት “ኣዝዩ ይቕረ” ይብለሎም፡ ማለት ምሉእ ብምሉእን ንሓዋሩን ይምሕሮም እዩ። (ኢሳ. 55:7) የሆዋ ምሉእ ብምሉእ ይቕረ ኸም ዚብል ብኸመይ ንፈልጥ፧ ነቲ ኣብ ግብሪ ሃዋርያት 3:19 ዚርከብ መረጋገጺ እስከ ንርአ። (ኣንብብ።) ሃዋርያ ጴጥሮስ ንሰማዕቱ፡ ‘ንኺንስሑን ንኺምለሱን’ ተማሕጸኖም። ሓደ ሓጥእ ካብ ልቡ ኺንሳሕ ከሎ፡ ነቲ ግጉይ መገዱ እዩ ዚጠዓሰሉ። ነቲ ሓጢኣት ንኸይደግሞ ኸኣ ይቘርጽ እዩ። (2 ቈረ. 7:10, 11) ብዘይካዚ፡ ናይ ሓቂ ንስሓ ነቲ ሓጥእ ‘ንኺምለስ፡’ ማለት ነቲ ግጉይ መገዱ ሓዲጉ ንኣምላኽ ብዜሐጕስ መገዲ ንኺመላለስ ይድርኾ እዩ። እቶም ንጴጥሮስ ዚሰምዕዎ ዝነበሩ ሰባት ከምቲ ዝበሎም እንተ ዚገብሩ፡ ውጽኢቱ እንታይ ምዀነ፧ ጴጥሮስ፡ ‘ሓጢኣቶም ከም ዚድምሰሰሎም’ ነገሮም። እዛ መግለጺት እዚኣ፡ ካብታ “ኸም ዘይነበረ ገይሩ ኣጥፍአ፡ ሰረዘ” እትብል ናይ ግሪኽኛ ቓል ዝመጸት እያ። ስለዚ፡ የሆዋ ይቕረ ኺብል ከሎ፡ ልክዕ ከምቲ ብመደምሰስ ጌርካ ንሰሌዳ እትድምስሶ፡ ንሓጢኣትና ኸምኡ ገይሩ እዩ ዚድምስሶ። እወ፡ የሆዋ ምሉእ ብምሉእ እዩ ይቕረ ዚብል።—እብ. 10:22፣ 1 ዮሃ. 1:7።
13. እተን፡ “ሓጢኣቶም . . . ድሕርዚ ኣይክዝክርን እየ” ዚብላ ቓላት እንታይ እየን ዜረጋግጻልና፧
13 የሆዋ ንሓዋሩ ይቕረ ኸም ዚብል ብኸመይ ንፈልጥ፧ ነቲ ኣብ ትንቢት ኤርምያስ ተጠቒሱ ዘሎ፡ ምስ ቅቡኣት ክርስትያናት እተገብረ ሓድሽ ኪዳን እስከ ኸም ኣብነት ንውሰድ፣ እቲ ኺዳን ነቶም ኣብ በጅነት የሱስ ዚኣምኑ ሰባት ናይ ሓቂ ይቕረታ ንኺረኽቡ የኽእሎም እዩ። (ኤርምያስ 31:34 ኣንብብ።) የሆዋ፡ “ኣነ ኣበሳኦም ይቕረ ኽብለሎም፡ ሓጢኣቶም ድማ ድሕርዚ ኣይክዝክርን እየ” ኢሉ ኣሎ። ስለዚ፡ የሆዋ ሓንሳእ ይቕረ እንተ ኢሉልና፡ ብሰንኪ እቲ ሕሉፍ ሓጢኣትና ኣብ ልዕሌና ስጕምቲ ኸም ዘይወስድ እዩ ኣረጋጊጹልና ዘሎ። መመሊሱ ንኪኸስሰና ወይ ንኪቐጽዓና ኢሉ ንሓጢኣትና ኸም ብሓድሽ ኣይዝክሮን እዩ። የግዳስ፡ ንሓጢኣትና ይቕረ ይብለልናን ንሓዋሩ ይርስዖን እዩ።—ሮሜ 4:7, 8።
14. ብዛዕባ እቲ የሆዋ ዜርእዮ ይቕረ ናይ ምባል ባህርይ ምስትንታንና ዜጸናንዓና ብኸመይ እዩ፧ ኣብነት ሃብ።
14 ብዛዕባ እቲ የሆዋ ዜርእዮ ይቕረ ናይ ምባል ባህርይ ብምስትንታን፡ ምጽንናዕ ክንረክብ ንኽእል ኢና። ሓደ ኣብነት እስከ ንርአ። ቅድሚ ነዊሕ ዓመታት፡ ሓንቲ ኣብዛ ዓንቀጽ እዚኣ ኢሌን ኢልና ዝሰመናያ ሓብቲ፡ ካብ ጉባኤ ተወገደት። እተወሰነ ዓመታት ይገብር ድማ ተመልሰት። “ንገዛእ ርእሰይ ኰነ ንኻልኦት ሰባት የሆዋ ይቕረ ከም ዝበለለይ እነግሮም እኳ እንተ ነበርኩ፡ ካብ የሆዋ ዝረሓቕኩ ዀይኑ ይስምዓኒ ነበረ፣ ካልኦት ካባይ ንላዕሊ ንዕኡ ኸም ዚቐርብዎን ንዓታቶም ብዝያዳ ጋህዲ ኸም ዝዀነን ኰይኑ እውን ይስምዓኒ ነበረ” በለት። ይኹን እምበር፡ ኢሌን ነቲ የሆዋ ይቕረ ኸም ዚብል ዚገልጽ ኣብ መጽሓፍ ቅዱስ ዚርከብ ስእላዊ ኣዘራርባ ብምንባብን ብዛዕባኡ ብምስትንታንን ተጸናንዐት። “ካብ ቅድሚኡ ንላዕሊ፡ የሆዋ ዜፍቅረንን ዚልውሃለይን ኰይኑ ተሰምዓኒ” ድማ በለት። ብፍላይ እቲ፡ “የሆዋ ንሓጢኣትና ይቕረ ኽብለልና ኸሎ፡ ኣሰር እዚ ሓጢኣትና ኣብ ምሉእ ህይወትና ተሰኪምናዮ ኸም እንነብር ኰይኑ ኽስምዓና የብሉን” ዚብል ሓሳብ ኣጸናንዓ። * ከምዚ ድማ በለት፦ “የሆዋ ምሉእ ብምሉእ ይቕረ ኺብለለይ ከም ዚኽእል ገይረ እኣምን ከም ዘይነበርኩ ተገንዘብኩ፣ ነቲ ጾር ኣብ ምሉእ ህይወተይ ተሰኪመዮ ዝነብር እዩ ዚመስለኒ ነይሩ። ሕጂ ግና፡ ግዜ ዚወስድ እኳ እንተ ዀነ፡ ናብ የሆዋ ክቐርብ ዝኽእል ኰይኑ እዩ ዚስምዓኒ፣ ካብ ዝባነይ ዓብዪ ሸኽሚ ዘውረድኩ ዀይኑ ድማ እዩ ተሰሚዑኒ።” እቲ እነገልግሎ ኣምላኽሲ ኸመይ ዝበለ ፈቃርን ይቕረ በሃልን ኰን እዩ!—መዝ. 103:9።
ይቕረ ብምባል ዝመጸ ንየሆዋ ምሰሎ
15. ይቕረ ብምባል ዝመጸ ንየሆዋ ኽንመስሎ እንኽእል ብኸመይ ኢና፧
15 ይቕረ ንምባል ዜኽእል መሰረት ኪህሉ ኸሎ ንሓድሕድና ይቕረ ብምብህሃል፡ ንየሆዋ ኽንመስሎ ንኽእል ኢና። (ሉቃስ 17:3, 4 ኣንብብ።) የሆዋ ይቕረ ኺብል ከሎ፡ ንሓጢኣትና ኸም ዚርስዖ፡ ማለት ብሰንኪ ሕሉፍ ሓጢኣትና ኸም ዘይቀጽዓና ንዘክር። ንሕና እውን ንኻልኦት ይቕረ ኽንብለሎም ከለና፡ ነቲ ጕዳይ ኣብ መጻኢ እንደገና ብዘይምልዓል ክንርስዖ ኣሎና።
16. (ሀ) ይቕረ በሃሊ ምዃን ኪብሃል ከሎ፡ ነቲ በደል ሸለል ንብሎ ወይ ካልኦት ኪብለጹልና ኸለዉ ስቕ ንብል ማለት ድዩ፧ ግለጽ። (ለ) ኣምላኽ ይቕረ ኺብለልና እንተ ደሊና፡ እንታይ ክንገብር ኣሎና፧
16 ይቕረ በሃሊ ምዃን ኪብሃል ከሎ፡ ነቲ በደል ሸለል ንብሎ ወይ ካልኦት ኪብለጹልና ኸለዉ ስቕ ንብል ማለት ኣይኰነን። የግዳስ፡ ቂም ኣይንሕዝን ማለት እዩ። ብፍላይ ግና፡ ኣምላኽ ይቕረ ኺብለልና እንተ ደሊና፡ ምስ ካልኦት ኣብ ዘሎና ርክብ ይቕረ በሃልቲ ብምዃን ንየሆዋ ኽንመስሎ ኣሎና። (ማቴ. 6:14, 15) የሆዋ፡ “ሓመድ ምዃንና” ስለ ዚዝክር እዩ ዚድንግጸልና። (መዝ. 103:14) ንሕና እውን ብድንጋጽ ተደሪኽና ንዘይፍጽምና ኻልኦት ሰባት ኣብ ግምት ብምእታው፡ ካብ ልብና ብናጻ ይቕረ ኽንብለሎም ኣሎና።—ኤፌ. 4:32፣ ቈሎ. 3:13።
17. ሓደ ኣማኒ ዝዀነ ብጻይና ምስ ዚጐድኣና፡ እንታይ ኪሕግዘና ይኽእል፧
17 ይቕረ ምባል ወትሩ ቐሊል ከም ዘይኰነ ኣይከሓድን እዩ። ኣብ ቀዳማይ ዘመን ዝነበሩ ገሊኦም ቅቡኣት ክርስትያናት እውን እንተ ዀኑ፡ ፍልልያቶም ምፍታሕ ኣጸጊምዎም ነይሩ እዩ። (ፊል. 4:2) እሞኸ ሓደ ኣማኒ ዝዀነ ብጻይና ምስ ዚጐድኣና፡ እንታይ ኪሕግዘና ይኽእል፧ ንእዮብ እስከ ኸም ኣብነት ንውሰድ። እቶም ኤልፋዝን ቢልዳድን ሶፋርን ዚብሃሉ “ፈተውቱ፡” መሰረት ዘይብሉ ኽሲ ምስ ከሰስዎ ኣዝዩ ጕህዩ ነበረ። (እዮ. 10:1፣ 19:2) ኣብ መወዳእታኡ፡ የሆዋ ነዞም ናይ ሓሶት ክሲ ዘቕረቡ ሰባት ገንሖም። ናብ እዮብ ከይዶም መስዋእቲ ሓጢኣት ኬቕርቡ ድማ ኣዘዞም። (እዮ. 42:7-9) ኰይኑ ግና፡ ንእዮብ እውን ገለ ነገር ኪገብር ነጊርዎ ነበረ። እንታይ ኪገብር እዩ ነጊርዎ፧ ምእንቲ እቶም ከሰስቱ ኺጽሊ ኣዘዞ። እዮብ ከምቲ የሆዋ ዝኣዘዞ ገበረ፣ የሆዋ ድማ ንእዮብ፡ ይቕረ ናይ ምባል መንፈስ ስለ ዘርኣየ ባረኾ። (እዮብ 42:10, 12, 16, 17 ኣንብብ።) እዚ እንታይ እዩ ዚምህረና፧ ስለ እቶም ዝበደሉና ምጽላይ፡ ቂም ንኸይንሕዝ ኪሕግዘና ይኽእል እዩ።
ኣዘውቲርካ ብዛዕባ ባህርያት የሆዋ ዘሎካ ግንዛበ ምሉእ ብምሉእ ኣስፍሕ
18, 19. ኣዘውቲርና ብዛዕባ እቲ ተፈታዊ ባህርያት የሆዋ ዘሎና ግንዛበ ኸነስፍሕ እንኽእል ብኸመይ ኢና፧
18 ብዛዕባ እተፈላለየ ተፈታዊ ባህርያት የሆዋ ምምርማርና ብሓቂ ዜነቓቕሕ እዩ። የሆዋ፡ ተቐራብን ዘየዳሉን ለጋስን ልዙብን እሙንን ይቕረ በሃልን ምዃኑ ርኢና ኢና። ሓቂ እዩ፡ እዚ ኻብ ባሕሪ ብጭልፋ ጥራይ እዩ። ንዘለኣለም ብዛዕባ የሆዋ እናተመሃርና ብሓጐስ ክንነብር ንኽእል ኢና። (መክ. 3:11) ምስቲ ሃዋርያ ጳውሎስ ዝጸሓፎ ንሰማማዕ ኢና፣ ንሱ፡ “ወዳጀ፡ መዓሙቝ ሃብትን ጥበብን ፍልጠትን ኣምላኽ!” በለ። እዚ ኸኣ ንፍቕርን ነተን ሕጂ ዝመርመርናየን ሽዱሽተ ባህርያትን ዜጠቓልል እዩ።—ሮሜ 11:33።
19 ኵላትና ኣዘውቲርና ብዛዕባ እቲ ተፈታዊ ባህርያት የሆዋ ዘሎና ግንዛበ ኸነስፍሕ ኣሎና። ብዛዕባ ባህርያት የሆዋ ብምፍላጥን ብምስትንታንን ኣብ ናብራና ኽንመስሎ ብምጽዓርን ከምኡ ኽንገብር ንኽእል ኢና። (ኤፌ. 5:1) ከምኡ እንተ ጌርና፡ ምስቲ፡ “ንኣይ ግና ናብ ኣምላኽ ምቕራብ ይሔሸኒ” ዝበለ ጸሓፍ መዝሙር ክንሰማማዕ ኢና።—መዝ. 73:28።
^ ሕ.ጽ. 4 2 ሳሙኤል 22:26 (ትርጕም 1990)፦ “ምስቶም እሙናት ዝኾኑ እሙን ኢኻ፥ ምስቶም ፍጹማት ዝኾኑ ፍጹም ኢኻ።”
^ ሕ.ጽ. 7 ሓጋዚ ሓበሬታ እንተ ደሊኻ፡ ነታ ኣብ ናይ 15 ጥሪ 1995 ሕታም ግምቢ ዘብዐኛ (እንግሊዝኛ) ዝወጸት፡ “ኣብ ቀረባ እዋን ዘጸናናዕካዮ ሰብ ኣሎዶ፧” ዘርእስታ ዓንቀጽ፡ ከምኡውን ነታ ኣብ ናይ 1 ሚያዝያ 1995 ዝወጸት፡ “ንፍቕርን ንሰናይ ግብርን ንነቓቓሕ—ብኸመይ፧” ዘርእስታ ዓንቀጽ ርአ።
^ ሕ.ጽ. 14 ኣብታ ንየሆዋ ቕረቦ ዘርእስታ መጽሓፍ፡ ኣብ ምዕራፍ 26፡ ሕጡብ ጽሑፍ 10 ርአ።

robotstxt: allowed

filter: keep


text:
‘ነቲ መገዲ ፈሊጥዎ’
እቲ ኣባል ኣመሓዳሪ ኣካል ናይ የሆዋ መሰኻኽር ዝነበረ ጋይ ሆሊስ ፒርስ፡ ብሰሉስ 18 መጋቢት 2014 ምድራዊ ህይወቱ ዛዚሙ። ሓደ ኻብቶም ካብ ሞት ዝተንስኡ ኣሕዋት ክርስቶስ ናይ ምዃን ተስፋኡ ኺፍጸም ከሎ፡ ወዲ 79 ዓመት እዩ ነይሩ።—እብ. 2:10-12፣ 1 ጴጥ. 3:18።
ጋይ ፒርስ ብ6 ሕዳር 1934 ኣብ ኦበርን፡ ካሊፎርንያ፡ ሕ.መ.ኣ. እዩ ተወሊዱ፣ ብ1955 ድማ ተጠሚቑ። ምስታ ዚፈትዋ ሰበይቱ ፔኒ ብ1977 ተመርዕዮም ድማ ደቆም ኼዕብዩ ጀመሩ። ከም ኣቦ ስድራ ዀይኑ ዘሕለፎ ህይወት፡ ኣባታዊ ባህርይ ከም ዚህልዎ ገይሩ እዩ። ብ1982 ንሱን ፔኒን ኣብ ዕዮ ፈላምነት ብትግሃት ይዓይዩ ነበሩ፣ ካብ 1986 ጀሚሩ ኸኣ ንሱ ን11 ዓመት ኣብ ሕቡራት መንግስትታት ኣመሪካ ሓላው ወረዳ ዀይኑ ኣገልገለ።
ብ1997 ጋይ ፒርስን ፔኒ ፒርስን ኣባላት ስድራ ቤት-ኤል ሕቡራት መንግስትታት ኣመሪካ ዀይኖም ኬገልግሉ ጀመሩ። ሓውና ፒርስ ኣብ ክፍሊ ኣገልግሎት ይዓዪ ነበረ፣ ብ1998 ድማ ሓጋዚ ፐርሶነል ኮሚተ ኣመሓዳሪ ኣካል ኰይኑ ንኼገልግል ተሸመ። ብ2 ጥቅምቲ 1999 ከኣ ናይ ፐንስልቨንያ ማሕበር መጽሓፍ ቅዱስን ትራክትን ግምቢ ዘብዐኛ ኣብ ዝገበሮ ዓመታዊ ኣኼባ፡ ኣባል ኣመሓዳሪ ኣካል ከም ዝዀነ ምልክታ ተነግረ። ኣብ ቀረባ ዓመታት፡ ምስ ኮሚተ ፐርሶነልን ኮሚተ ጽሕፈትን ኮሚተ ሕትመትን ኮሚተ ኣተሓባባርን ዓይዩ እዩ።
ሓውና ፒርስ ባህ ዜብል ፍሽኽታ ስለ ዝነበሮን ተዋዛያይ ስለ ዝነበረን፡ እተፈላለየ ድሕረ ባይታን ባህልን ዘለዎም ሰባት ብቐሊሉ እዮም ዚቐርብዎ ነይሮም። ልዕሊ ዅሉ ኸም ዚፍቶ ዝገበሮ ባህርያት ግና፡ ፍቕሩን ትሕትናኡን ንሕግታትን ንስርዓታትን ጽድቂ ዝነበሮ ኣኽብሮትን ኣብ የሆዋ ዝነበሮ ምሉእ ተኣማንነትን እዩ። ንሓውና ጋይ ፒርስ፡ ተስፋታት የሆዋ ኸይተፈጸመ ኻብ ዚተርፍ፡ ጸሓይ ከይበረቐት እንተ እትተርፍ እዩ ዚቐልሎ፣ ነዚ ሓቂ እዚ ኣብ መላእ ዓለም ናይ ምእዋጅ ድሌት ድማ ነበሮ።
ሓውና ፒርስ ንየሆዋ ኣብ ምግልጋል ብትግሃት ዓይዩ እዩ፣ ኣንጊሁ ብምትንሳእን ክሳዕ ምሸት ኣምስዩን ይሰርሕ ነበረ። ንክርስትያናት ኣሕዋትን ኣሓትን ንምትብባዕ ናብ መላእ ዓለም ተጓዒዙ እዩ፣ ምስቶም ምሕዝነቱን ምኽሩን ሓገዙን ደልዮም ዚቐርብዎ ኣባላት ስድራ ቤት-ኤልን ካልኦትን እውን፡ ግዜ የሕልፍ ነበረ። ድሕሪ ነዊሕ ዓመታት እውን እንተ ዀነ፡ ኣመንቲ ዝዀኑ ብጾቱ፡ ንእንግዶቱን ንዕርክነቱን ነቲ ቕዱስ ጽሑፋዊ ምትብባዑን ይዝክርዎ እዮም።
እቲ ሓውናን ፍቑር ፈታዊናን ዝነበረ ፒርስ፡ ብዓል ሓዳርን ኣቦ ሽዱሽተ ቘልዑን እዩ ነይሩ፣ ብዘይካዚ፡ ደቂ ደቅን ደቂ ደቁ ዝወለድዎም ውሉዳትን ነይሮምዎ እዮም። ብዙሓት መንፈሳውያን ደቂ እውን ነበርዎ። ቀዳም 22 መጋቢት 2014 ኣብ ቤት-ኤል ብሩክሊን፡ ናይ ሓውና ፒርስ መደረ ቐብሪ በቲ ኣባል ኣመሓዳሪ ኣካል ዝዀነ ማርክ ሳንደርሰን ቀረበ። ሓውና ሳንደርሰን፡ ሓውና ፒርስ ብዛዕባ ዝነበሮ ሰማያዊ ተስፋ ገለጸ፣ ነዚ ዚስዕብ ቃላት የሱስ ድማ ኣንበበ፦ “ኣብ ቤት ኣቦይ ብዙሕ መንበሪ ኣሎ። . . . ከይደ ቦታ ዘዳልወልኩም ካብ ኰንኩ፡ ኣብቲ ኣነ ዘለኽዎ፡ ንስኻትኩም እውን ምእንቲ ኽትኰኑ፡ ተመሊሰ ኽመጽእን ናባይ ክወስደኩምን እየ። እቲ ዝኸዶ እውን፡ መገዱ ትፈልጥዎ ኢኹም።”—ዮሃ. 14:2-4።
ሓቂ እዩ፡ ንሓውና ፒርስ ብዙሕ ክንናፍቖ ኢና። ኰይኑ ግና፡ ‘ንመገዲ’ እቲ ነባሪ ‘መንበሪኡ ዚፈልጦ’ ምዃኑ የሐጕሰና እዩ።


text:
1ኪሪስቶሴ ጉሙርቃ ዓሶም ኬሲንታ ሚኢሾ ዛሎኮ ጋላቲያ ዓጫ ዓኣ፥ ኪሪስቶሴ ጉሙርቃ ዓሶም ታ ዓይሤ ጎይፆ፥ ዒንሢያ ያዺ ማዹዋቴ። 2ታኣኒ ሙኬም ዒንሢ ሚኢሾ ኬሱዋጉዲ፤ ቃልሾ ኬሎ ጋራ ቢያ ዉዴ ዉዴ ፔቴ ፔቴሢ ሚኢሾ ዴንቃ ጎይፆ ሚኢሻፓ ፔኤኮ ዱማሲ ኬሲ ኬሲ ጌሦንጎ። 3ታኣኒ ዒንሢ ኮይላ ሙካዖ ዒንሢ ዶኦራንዳ ዓሳ፥ ሚኢሾ ዬሩሳላሜ ዔኪ ዓኣዻንዳጉዲ ዋርቃታ ፃኣፒ ዔያቶና ታ ዳካንዳኔ። 4ታ ዓኣዻንዳያ ኮይሳያ ማዔቴ ታኣና ዎላ ዔያታ ዓኣዻንዳኔ። 5ሜቄዶኒያ ጊዴና ጌዒ ዓኣዻኒ ታ ማሌሢሮ ዒኢና ዓኣዻዖ ዒንሢ ኮይላ ታ ሙካንዳኔ። 6ታኣኒ ዴንዳ ቤዞ ቢያኮ ጎይፆም ማዓ ማኣዶ ዒንሢ ታኣም ማዻንዳጉዲ ጎዖንቴ ታ ዒንሢ ኮራ ዴዒ፥ ባርጎዋ ታ ዒኢካ ዓኣሣንዳያ ናንዳኔ፤ 7ሓሢ ዴንዶ ዴንዳዖ ታ ዒንሢ ዻካና ዛጋኒቱዋንቴ ጎዳ ጌዔቴ ዻካ ዖዶሲ ዎዴ ታ ዒንሢና ዴዓንዳኔ ጌዒ ሃጊ ማዓንዳ ዎዛ ታ ጌሣኔ። 8ጋዓንቴ ጴንፄቆስፄ ጌይንታ ቦንቾ ኬሎ ሄላንዳኣና ዔፕሶኔይዳ ታ ዴዓንዳኔ። 9ዓይጎሮ ጌዔቴ ሚርጌ ማዾኮ ካራ ታኣም ቡሊንቴኔ፤ ታና ዒፂ ማካ ዓሳ ጋዓንቴ ሚርጌኬ። 10ፂሞቴዎሴ ዒንሢ ኮይላ ሙኬቴ ሂርጋ ባኣያ ዒንሢ ኮይላ ዒ ዴዓንዳጉዲ ዒዛ ማኣዱዋቴ፤ ዓይጎሮ ጌዔቴ ዒዚ ታ ጉዲ ጎዳ ዬሱሴ ዓይሤ ማዾ ማዻያታሢሮኬ። 11ዬያሮ ዖኦኒያ ዒዛ ቦሁዋጉዲ፤ ዒዚ ዒሾንሢና ዎላ ታ ኮራ ማዒ ሙካንዳኔ ጌዒ ታ ካፓያታሢሮ፥ ታ ኮይላ ዒ ኮሺና ሙካንዳጉዲ ጎይፆኮ ዒዛም ኮይሳ ባኣዚ ማኣዲሢና ዎዛሲ ዳኩዋቴ። 12ኑ ዒሻሢ ዓጲሎሴ፥ ሜሌ ዒሾንሢና ዎላ ዒንሢ ኮይላ ዓኣዻንዳጉዲ ሚርጌና ታ ሺኢቄንቴ ዒዚ ሃሢ ዒንሢ ኮይላ ሙካኒ ዳንዳዒባኣሴ፤ ዒዛም ጊኢጌ ዎዴና ጋዓንቴ ዒንሢ ኮይላ ዒ ሙካንዳኔ። 13ጴጩዋቴ፤ ጉቤ ዒናፓ ኪሪስቶሴ ጉሙርቁዋቴ፤ ዶዱዋቴ፤ 14ዒንሢ ማዻ ባኮ ቢያ ናሹሞና ማዹዋቴ። 15ታ ዒሾንሦ! ታ ሚሾንሦ! ዒስፂፓኖሴ ማኣሮ ዓሳ ዓካይያይዳ ቤርታሲ ኪሪስቶሴ ጉሙርቃ ዓሲ ማዔሢና ፆሲ ዓሶ ማኣዳኒ ዒናፓ ናሽካያ ማዔሢ ዒንሢ ዔራኔ። 16ዬያቶ ጉዴ ዓሶና ዔያቶና ዎላ ማዺ ማዺ ላባዞንሢም ቢያ ዒንሢ ዓይሢንታንዳጉዲ ታ ኬኤዛኔ። 17ዒስፂፓኖሴንታ ፔርዶናፆሴንታ ዓካይቆሴንታ ታ ኮራ ሙኬሢሮ ታ ኮሺ ዎዛዼኔ፤ ዓይጎሮ ጌዔቴ ዒንሢ ታ ኮይላ ባኣያ ማዒፆና ታኣም ፓጬ ባኮ ዔያታ ኩንሤኔ። 18ዔያታ ታናንታ ዒንሢንታኮ ዒኖ ሃውሺሴኔ። ዬያሮ ዬኖ ጉዴ ዓሳ ጋዓ ባኮ ዋይዙዋቴ። 19ዒሲያ ዓጮይዳ ዓኣ፥ ኪሪስቶሴ ጉሙርቃ ዓሳ ዒንሢ “ኮሺዳ?” ጋዓኔ፤ ሃሣ ዓቂላና ጲሪስቂላና ዬያጉዲ ዔያቶ ማኣራ ቡኪንታ፥ ኪሪስቶሴ ጉሙርቃ ዓሳ ቢያ ጎዳ ዬሱሴ ሱንፆና ሚርጌና ዒንሢ “ኮሺዳ?” ጌዔኔ። 20ሓይካ ዓኣ፥ ኪሪስቶሴ ጉሙርቃ ዓሳኣ ቢያ ዒንሢ “ኮሺዳ?” ጋዓኔ፤ ዎሊኮ ጌርሲንሢጉዲ፥ ናሹሞና ሄርቂ ሄርቂ ዎሊ ዔኤሉዋቴ። 21ታኣኒ፥ ጳውሎሴ ሓያ ሳራሢፆ ኪኢቶ ዒንሢም ታ ኩቻ ፃኣፔያኬ። 22ጎዳ ናሽኩዋ ዓሲ ዓኣቶ ጋዳንቂንቴያ ማዖንጎ፤ ኑ ጎዳሢዮ፥ ሙኬ! 23ጎዳ ዬሱሴኮ ኮሹማ ዒንሢና ዎላ ማዖንጎ። 24ዬሱስ ኪሪስቶሴ ሱንፆና ዒንሢ ቢያሢ ታ ናሽካኔ።
Copyright
Learn More


text:
ቍጥዐ ኣካልን ጸገም ምሕቃቕ ምግብን—እንታይ እዩ ፍልልዩ፧
ኤሚሊ፦ “ፋርኬታይ ኣቐመጥክዋ፣ ሕማቕ ክስምዓኒ ጀመረ። ኣፈይ የሳሕየንን መልሓሰይ ይሓብጥን ነበረ። ርእሰይ ጽርውርው ኪብለኒ፡ ትንፋስ ድማ ኪሓጽረኒ ጀመረ። ኣብ ቈርበት ኣእዳወይን ክሳደይን ከኣ ቀይሕ ነጠብጣብ ኪወጽእ ጀመረ። ስምባደይ ኪቈጻጸር እኳ እንተ ፈተንኩ፡ ብቕልጡፍ ናብ ሕክምና ክኸይድ ከም ዘሎኒ ተረዳእኩ!”
ንብዙሓት ሰባት፡ ምግቢ ምምጋብ ባህ እዩ ዜብሎም። ይኹን እምበር፡ ገሊኦም ሰባት ንገሊኡ ምግቢ ኸም “ጸላኢኦም” ኪርእይዎ ተገዲዶም እዮም። ልክዕ ከምታ ኣቐዲምና ዝጠቐስናያ ኤሚሊ፡ ብምግቢ ዚመጽእ ቍጥዐ ኣካላት (ኣለርጂ) ይሳቐዩ እዮም። እቲ ንኤሚሊ ዘጋጠማ ኸቢድ ቍጥዐ ኣካላት፡ ኣናፊሌክሲስ ዚብሃል ኰይኑ ኣዝዩ ሓደገኛ እዩ። እቲ ዜሐጕስ ግና መብዛሕትኡ ቝጥዐ ኣካላት ክሳዕ ክንድዚ ሓደገኛ ኣይኰነን።
ኣብዚ ቐረባ ዓመታት፡ ቍጽሪ እቶም ቍጥዐ ኣካላትን ጸገም ምሕቃቕ ምግብን ከም ዘለዎም እተሓበረ ሰባት ወሲኹ እዩ። ገሊኡ መጽናዕትታት ከም ዚሕብሮ ግና ካብቶም ቍጥዐ ኣካላት ከም ዘለዎም ዚሓስቡ ሰባት ናይ ሒደት ጥራይ እዩ ብሕክምና ተረጋጊጹ።
ቍጥዐ ኣካላት እንታይ እዩ፧
ብመሰረት እቲ ብዶክተር ጀኒፈር ሽናይደር ቻፈን ዚምርሑ ጕጅለ ስነ ፍልጠታውያን ኣብ ዘ ጆርናል ኦቭ ዘ ኣመሪካን ሜዲካል ኣሶስየሽን ዘውጽእዎ ጸብጻብ፡ “ቍጥዐ ኣካላት ዓለምለኻዊ ተቐባልነት ዝረኸበ መግለጺ የብሉን።” እንተዀነ ግና፡ መብዛሕትኦም ክኢላታት፡ ቍጥዐ ኣካላት ብቐዳምነት ብስርዓተ ምክልኻል ሕማም ከም ዚለዓዓል እዮም ዚኣምኑ።
ሓደ ዓይነት ምግቢ ቝጥዐ ኣካላት ዜለዓዕል ብሰንኪ እቲ ኣብቲ ምግቢ ዘሎ ፕሮቲን እዩ። ስርዓተ ምክልኻል ሕማም ብጌጋ ነዚ ፕሮቲን ከም ጐዳኢ ገይሩ ኺርእዮ ይኽእል እዩ። ሓደ ዓይነት ፕሮቲን ናብ ኣካላት ሰብ ምስ ዚኣቱ፡ ስርዓተ ምክልኻል ሕማም ነዚ ኸም ወራሪ ገይሩ ዝረኣዮ ፕሮቲን ንምልማስ ኢሙኖግሎቢን ኢ (IgE) ተባሂሉ ዚፍለጥ ጸረ ኣካል ይፈጥር። እቲ ቍጥዐ ኣካላት ዜስዕብ ነገር ኪሓቅቕ ምስ ጀመረ፡ እቲ ኣቐዲሙ እተፈጥረ ሕማም ዚከላኸል ጸረ ኣካል፡ ከም ሂስታማይን ዝኣመሰሉ ከሚካላት ከም ዚነዝዑ ኺገብር ይኽእል።
ኣብ ንቡር ኵነታት፡ ሂስታማይን ኣብ ስርዓተ ምክልኻል ሕማም ጠቓሚ ዕማም እዩ ዚዓምም። ይኹን እምበር፡ ንጹር ብዘይኰነ ምኽንያት፡ ህላወ እቲ ኢሙኖግሎቢን ኢ ዚብሃል ጸረ ኣካልን ምንዛዕ እቲ ንዕኡ ተኸቲሉ ዚመጽእ ሂስታማይን ዚብሃል ከሚካልን ነቶም ኣብ ሓደ ዓይነት ምግቢ ንዚርከብ ፕሮቲን ኣዝዮም ተኣፈፍቲ ዝዀኑ ሰባት ቍጥዐ ኣካላት የለዓዕለሎም እዩ።
ሓደ ምግቢ ንፈለማ ግዜ ኽትምገቦ ኸለኻ ዝዀነ ይኹን ምልክት ቍጥዐ ኣካላት ዘይረኣኻሉ፡ ንኻልኣይ ግዜኻ ኽትበልዖ ኸለኻ ግና ቍጥዐ ኣካላት ዜስዕበልካ ምኽንያት እምበኣር እዚ እዩ።
ጸገም ምሕቃቕ ምግቢ እንታይ እዩ፧
ጸገም ምሕቃቕ ምግቢ እውን ልክዕ ከም ቍጥዐ ኣካላት፡ ኣካላትካ ንሓደ ዓይነት ምግቢ ንምንጻግ ዜርእዮ መልሰ ግብሪ ኪኸውን ይኽእል እዩ። እንተዀነ ግና፡ ጸገም ምሕቃቕ ምግቢ፡ ከምቲ ብስርዓተ ምክልኻል ሕማም ዚለዓዓል ቍጥዐ ኣካላት ዘይኰነስ፡ ብስርዓተ ምሕቃቕ ምግቢ እዩ ዚለዓዓል፣ ምስ ዝዀነ ጸረ ነፍሳት ዚተሓሓዝ እውን ኣይኰነን። ሓደ ሰብ ምግቢ ምሕቃቕ ዜሸግሮ፡ ብጕድለት ኤንዛይም ወይ ብሰንኪ ኣብቶም ንምሕቃቕ ዜሸግሩ ምግቢ ዘለዉ ከሚካላት ኪኸውን ይኽእል እዩ። ንኣብነት፡ መዓናጡና ኣብ ውጽኢት ጸባ ዝዀኑ ምግቢ ንዚርከቡ ዓይነት ሽኮር ንምሕቃቕ ዜድሊ ኤንዛይም ምስ ዘየፍሪ፡ ጸገም ምሕቃቕ ላክቶስ (ኣብ ጸባ ዚርከብ ሽኮር) የጋጥም።
ጸገም ምሕቃቕ ምግቢ፡ ብምፍጣር ጸረ ነፍሳት ዚመጽእ ስለ ዘይኰነ፡ ምግቢ ንፈለማ እዋን ክትምገቦ ኸለኻ ኣትሒዙ እውን ኪርአ ይከኣል እዩ። መጠን እቲ እንበልዖ ምግቢ ወሳኒ ረቛሒ ኪኸውን ይኽእል እዩ፣ ሒደት ምግቢ ኺጽወር ዚከኣል እኳ እንተ ዀነ፡ ብዙሕ ምግቢ ምስ እትምገብ ግና ጸገም ኬምጽእ ይኽእል። እዚ ኻብቲ ብሒደት ምግቢ እውን ከይተረፈ ንህይወት ኣብ ሓደጋ ዜእቱ ሳዕቤን ዜምጽእ ከቢድ ቍጥዐ ኣካላት እተፈልየ እዩ።
እንታይ ምልክታት ኣለዎ፧
ብቝጥዐ ኣካላት ትሽገር እንተ ኣሊኻ፡ ስሓ፡ ኣብ ቈርበት ቀይሕ ነጠብጣብ፡ ሕበጥ ጐረሮን ዓይንን መልሓስን፡ ዕግርግር፡ ተምላስ ወይ ውጽኣት ኪህልወካ ይኽእል እዩ። ኣብ ከቢድ ኵነታት ከኣ ትሑት ጸቕጢ ደም፡ ጽርውርው ምባል፡ ውኖኻ ምጥፋእ፡ ከምኡ እውን ደው ምባል ህርመት ልቢ ኺህልወካ ይኽእል። ከቢድ ቍጥዐ ኣካላት ብቕልጡፍ ዚምዕብልን ሓደገኛን ኪኸውን ይኽእል እዩ።
ዝዀነ ይኹን ምግቢ ቝጥዐ ኣካላት ኬስዕብ ተኽእሎ ኣለዎ። ይኹን እምበር፡ ከቢድ ቍጥዐ ኣካላት መብዛሕትኡ ግዜ በዞም ዚስዕቡ ሒደት ምግቢ እዩ ዚለዓዓል፦ ጸባ፡ እንቋቕሖ፡ ዓሳ፡ ድርዓውያን እንስሳታት፡ ፉል፡ ኣዳጕራ፡ ካዕካዕ፡ ከምኡ እውን ስርናይ። ሓደ ሰብ ኣብ ዝዀነ ይኹን ዕድመ ቝጥዐ ኣካላት ኬማዕብል ይኽእል እዩ። መጽናዕትታት ከም ዚሕብሮ፡ ጂን ወይ ተወርሶ ኣብዚ ዓቢ ተራ ኣለዎ፣ ሓደ ቘልዓ፡ ሓደ ኻብ ወለዱ ወይ ክልቲኦም ቍጥዐ ኣካላት ምስ ዚህልዎም፡ እዚ ሕማም እዚ ኼማዕብል ሰፊሕ ተኽእሎ ኣለዎ። ኰይኑ ግና፡ ብዙሓት ቈልዑ ምስ ዓበዩ፡ ነዚ ዓይነታት ምግቢ ዝነበሮም ቍጥዐ ኣካላት የቋርጽ እዩ።
ብሓፈሻኡ፡ ምልክታት ጸገም ምሕቃቕ ምግቢ ኸም ምልክታት ከቢድ ቍጥዐ ኣካላት ኣዝዩ ዜስግእ ኣይኰነን። ጸገም ምሕቃቕ ምግቢ፡ ከም እኒ ቕርጸት፡ መንፋሕቲ፡ ቅርጥማት፡ ሕማም ርእሲ፡ ዕንፍሩር፡ ድኻም ወይ ድማ ቀጨውጨው ምባል ኬስዕብ ይኽእል እዩ። ጸገም ምሕቃቕ ምግቢ ብእተፈላለየ ዓይነታት ምግቢ ኺመጽእ ይኽእል፣ ገለ ኻብቲ ልሙድ ከኣ ውጽኢት ጸባ፡ ስርናይ፡ ኣልኮል ከምኡ እውን መባዅዕቲ እዩ።
ምርመራን ሕክምናን
ብቝጥዐ ኣካላት ወይ ጸገም ምሕቃቕ ምግቢ ትሽገር እንተ ኣሊኻ፡ ናብ ብዓል ሞያ ሕክምና ኼድካ ኽትምርመር ትውስን ትኸውን። ኣብ ሕክምና ኸይተመርመርካ፡ ባዕልኻ እተወሰነ ምግቢ ምግዳፍ፡ ሓድሓደ ግዜ ሓደገኛ ኪኸውን ይኽእል እዩ፣ ከመይሲ፡ ከይተፈለጠካ ንኣካላትካ ኻብ ኣድላዪ ንጥረ ነገራት ክትሕርሞ ትኽእል ኢኻ።
ቍጥዐ ኣካላት ካብ ዜለዓዕሉ ምግብታት ክትቍጠብ እንተ ዘይኰይኑ ኻልእ ነዚ ዚኸውን ሰፊሕ ተቐባልነት ዘለዎ ሕክምና የለን። * ብኻልእ ሸነኽ፡ ቅልል ዝበለ ቝጥዐ ኣካላት ወይ ጸገም ምሕቃቕ ምግቢ እንተ ኣልዩካ፡ ነቲ ሽግር ዝፈጥረልካ ምግቢ ምቕናስን ኣብ እተናውሐ እዋን ምምጋብን ጽቡቕ ውጽኢት ክትረኽበሉ ትኽእል ኢኻ። እንተዀነ ግና፡ ሓድሓደ ግዜ እቶም በዚ ሕማም እዚ ዚሽገሩ ሰባት፡ ከከም ክብደት እቲ ሕማም ነቲ ዜስግኦም ምግቢ ንእተወሰነ እዋን ወይ ድማ ጠሪሶም ኪሓድግዎ ተገዲዶም እዮም።
ስለዚ እምበኣር፡ ቍጥዐ ኣካላት ወይ ጸገም ምሕቃቕ ምግቢ እንተ ኣልዩካ፡ ብዙሓት በዚ ዚሽገሩ ሰባት ንዅነታቶም ኪቈጻጸርዎ ኸም ዝኸኣሉ፡ ገና እውን እተፈላለየ ዓይነት መኣዛ ዘለዎን ምቍርን ምግቢ ኸም ዚምገቡ ምፍላጥካ ኼጸናንዓካ ይኽእል እዩ።
^ ሕ.ጽ. 19 ነቶም ብኸቢድ ቍጥዐ ኣካላት ዚሽገሩ፡ ኣብ ሃንደበታዊ ዅነታት ንገዛእ ርእሶም ኪወግኡላ ዚኽእሉ ኣድረናሊን (ኢፒነፍራይን) ዝሓዘት ፍልይቲ ፒሮ ሒዞም ኪንቀሳቐሱ ብዙሕ ግዜ ምሕጽንታ ይውሃቦም እዩ። ገሊኦም ክኢላታት ሕክምና፡ እቶም ቍጥዐ ኣካላት ዘለዎም ቈልዑ ብዛዕባ እቲ ዘለዎም ኵነታት ንመምሃራኖም ወይ ድማ ንኣለይቶም ምልክት መጠንቀቕታ ኪዀኖም ዚኽእል ነገር ኪሕዙ ወይ ኪለብሱ ኸም ዘለዎም ሓሳብ ይህቡ እዮም።


text:
Afar Kilil People & Government representatives donated over 10 million birr to displaced Tigrians
By Gebremichael Kidu, September 24, 2016 (Mekelle):
12 ኣባላት ዘለውዎ ንመንግስትን ህዝብን ብሄራዊ ክልላዊ መንግስቲ ዓፋር ዝወከለ ጉጅለ ልኡኽ ህዝብን መንግስትን ዓፋር ኣብ ጎንደርን ከባቢኣን ብሰንኪ ዝተፈጠረ ናይ ፀረ ሰላም ሓይልታት ተግባር ዝተመዛበሉ ተጋሩ መሕገዚ ዝውዕል 10 ሚልዮንን 266 ሽሕን ብር ደገፍ ንምግባር ሎሚ 14 መስከረም 2009 ዓ.ም መቐለ ኣትዩ ኣሎ፡፡
ነቶም ተወከልቲ ፣ ኣፈ ጉባኤ ብሄራዊ ክልላዊ መንግስቲ ትግራይ ወ/ሮ ቅዱሳን ነጋን ካልኦት ላዕለዎት ኣመራርሓ ክልል ትግራይን ኣቀባብላ ገይሮምሎም እዮም፡፡
እቲ ካብ ኣመራርሓ መንግስቲ ዓፋር፣ ቤት ምኽርን ዓበይቲ ዓድን ዝተወከለ ጉጅለ ልኡኽ ፀረ ሰላም ሓይልታት ኣብ ልዕሊ ተጋሩ ንዘብፅሕዎ ዓልየት ፈሊኻ ናይ ምጥቃዕ ተግባር ብትሪ ዝኾነነ ምዃኑ ኣብ መግለፂኡ ኣብሪሁ ኣሎ፡፡
15 መስከረም 2009 ዓ.ም ድማ ምስ ዓበይቲ ዓዲ መቐለ፣ ተመዛበልቲ ወገናትን ላዕለዎት ኣመራርሓ ትግራይን ሓበራዊ ናይ ምይይጥ መድረኽ ከም ዝህሉ ንምፍላጥ ተኻኢሉ ኣሎ፡፡
Leave a Reply
You must be logged in to post a comment.


text:
ገበር
ዋህዮታትካ—ህያዋን ኣብያተ መጻሕፍቲ
ብ1953 ጄምስ ዋትሰንን ፍራንሲስ ክሪክን ዝስሞም ብዛዕባ ሞለክዩላት ዜጽንዑ ተመራመርቲ ስነ ህይወት፡ ነቲ ብዛዕባ ህይወት ዘሎና ስነ ፍልጠታዊ ምርዳእ ኣዝዩ ኣገዳሲ ዝዀነ ርኽበት ኣሕተሙ። እዞም ሰባት እዚኦም፡ ነቲ እተጠዋወየ መሳልል ዚመስል ቅርጺ ዲ.ኤን.ኤ. እዮም ረኺቦም። * እዚ መብዛሕትኡ እዋን ኣብ ኑክልየስ ዋህዮታት ዚርከብ ንፈትሊ ዚመስል ነገር፡ ኮድ ወይ ከኣ “እተጻሕፈ” ሓበሬታ ዝሓዘ እዩ፣ ስለዚ፡ ንዋህዮታት ብምሳልያዊ መገዲ ኸም ህያዋን ኣብያተ መጻሕፍቲ ጌርና ኽንርእዮ ንኽእል ኢና። እዚ ዜደንቕ ርኽበት እዚ፡ ኣብ ምርምር ስነ ህይወት ሓድሽ መዋእል ዝኸፈተ እዩ ነይሩ። ይኹን እምበር፡ እቲ ኣብ ዋህዮታት “ተጻሒፉ” ዚርከብ ሓበሬታ እንታይ ዕላማ እዩ ዘለዎ፧ ልዕሊ እዚ ዜደንቕ ግና፡ ‘እቲ ሓበሬታ ብኸመይ እዩ ኣብኡ ኺኣቱ ኽኢሉ፧’ ዚብል ሕቶ እዩ።
ዋህዮታት፡ ሓበሬታ ዜድልዮም ስለምንታይ እዩ፧
ሓንቲ ዘርኢ ብኸመይ ኦም ከም እትኸውን ወይ ከኣ ሓንቲ ዝጸገየት እንቋቝሖ ብኸመይ ሰብ ከም እትኸውን ሓሲብካዶ ትፈልጥ፧ ባህርያትካ ብኸመይ ከም ዝወረስካዮኸ ሓሲብካዶ ትፈልጥ፧ እቲ መልሲ፡ ምስቲ ኣብ ዲ.ኤን.ኤ. ዚርከብ ሓበሬታ እተተሓሓዘ እዩ።
ዳርጋ ዅሎም ዋህዮታት፡ ዲ.ኤን.ኤ. ዚብሃሉ እተጠዋወየ ነዊሕ መሳልል ዚመስሉ እተሓላለኹ ሞለክዩላት ኣለዎም። እቶም ንመሳልል ዚመስሉ ኣብ ውሽጢ ሰባት ዚርከቡ እተማልኡ ጕጅለ ዲ.ኤን.ኤ. ወይ ከኣ ጀኖም፡ ኣስታት ሰለስተ ቢልዮን ዚኸውን ከሚካዊ “መደያይቦ” ኣለዎም። እዚ መደያይቦ እዚ፡ ብኽልተ ኬሚካዊ ንጥረ ነገራት ዝቘመ ስለ ዝዀነ፡ ተመራመርቲ ስነ ፍልጠት፡ “መሰረታውያን ጽምዲ” ኢሎም እዮም ዚጽውዕዎም፣ እቲ ከሚካል ኵሉ ዅሉ ኣርባዕተ እዩ። ስም እቲ ንጥረ ነገራት፡ ኤ፡ ሲ፡ ጂ፡ ቲ እዩ፣ እዚ ስም እዚ ድማ፡ ናይ መጀመርታ ፊደላት እቲ ንጥረ ነገራት ብምውሳድ ዝቘመ እዩ። * ክሪክ ብ1957 እቲ ኣብ ትኽ ዝበለ መስመር ብተኸታታሊ እተሰርዐ ከሚካዊ መደያይቦ፡ ብመልክዕ ኮድ እተጻሕፈ መምርሒ ኸም ዜመንጭው ርእይቶኡ ሂቡ ነይሩ እዩ። ብ1960ታት ከኣ እንታይነት እቲ ኮድ ብንጹር ኪፍለጥ ጀመረ።
ብስእሊ፡ ብድምጺ፡ ወይ ከኣ ብቓላት ዚርከብ ሓበሬታ፡ ብብዙሕ መገድታት ኪኽዘንን ኣብ ጥቕሚ ኺውዕልን ይኽእል እዩ። ንኣብነት፡ ኮምፕዩተራት ንሓበሬታ ብዲጂታዊ መገዲ እየን ዚኽዝናኦን ኣብ ጥቕሚ ዜውዕላኦን። ህያዋን ዋህዮታት ከኣ ንሓበሬታ ብከሚካዊ መገዲ እዮም ዚኽዝንዎን ኣብ ጥቕሚ ዜውዕልዎን፣ ቀንዲ ውሁድ እቲ ሓበሬታ ድማ፡ ዲ.ኤን.ኤ. እዩ። ዲ.ኤን.ኤ. ኻብ ሓደ ዋህዮ ናብ ካልእ ዚመሓላለፍ፡ ዋህዮታት ኪመቓቐሉ ኸለዉን ህያዋን ነገራት ኪፋረዩ ኸለዉን እዩ፣ እዚ ኸኣ ንህያዋን ነገራት ካብ ካልእ ዚፈልዮም መለለዪ ጠባይ እዩ።
ዋህዮታት ንሓበሬታ ብኸመይ እዮም ዚጥቀሙሉ፧ ንዲ.ኤን.ኤ. ብሓደ ኸም እተኣከበ መምርሒ ኣሰራርሓ ምግቢ ጌርካ ሕሰቦ፣ ነፍሲ ወከፍ መምርሒ ድማ በብደረጃኡ እንታይ ኪግበር ከም ዘለዎ ዚገልጽ ብዝርዝርን ብጥንቃቐን እተጻሕፈ ልክዕ ቃላት ዝሓዘ እዩ። ኰይኑ ግና፡ ኣብ መወዳእታ ዚርአ ውጽኢት፡ ኬክ ወይ ብሽኮቲ ዘይኰነስ፡ ካውሎ ወይ ላም ኪኸውን ይኽእል እዩ። ኣብ ህያዋን ዋህዮታት፡ እቲ መስርሕ ምሉእ ብምሉእ ባዕሉ ስለ ዚንቀሳቐስ፡ ኣዝዩ እተሓላለኸ ኪኸውን ይኽእል እዩ።
ኣብ ዋህዮ ባክተርያ ዚርከብ ሓበሬታ፡ ክንዲ ሓንቲ፡ ሓደ ሽሕ ገጽ ዘለዋ መጽሓፍ ምዀነ
ጀነቲካዊ ሓበሬታ፡ ክሳዕ እቲ ዜድልየሉ እዋን ተኸዚኑ ይቕመጥ እዩ፣ ሽዑ ንዝኣረጉ ወይ ከኣ ንዝሓመሙ ዋህዮታት ብሓደስቲ ዋህዮታት ንምትካእ ወይ ድማ እተፈላለዩ ባህርያት ናብ ዘርኢ ንምምሕልላፍ ኣብ ጥቕሚ ኺውዕል ይኽእል እዩ። ዲ.ኤን.ኤ. ኽንደይ ሓበሬታ እዩ ኺሕዝ ዚኽእል፧ ነቲ ኣዝዩ ዝደቐቐ ህያው ነገር፡ ማለት ንባክተርያ እስከ ኸም ኣብነት ንውሰድ። በርንት ኦላፍ ኩፐርስ ዝስሙ ጀርመናዊ ተመራማሪ ስነ ፍልጠት፡ “ብቛንቋ ደቂ ሰብ ኪግለጽ ከሎ፡ እቲ ብዛዕባ ህንጸት ዋህዮታት ባክተርያ ዚገልጽ ሞለክዩላዊ ጽሑፍ፡ ክንዲ ሓንቲ፡ ሓደ ሽሕ ገጽ ዘለዋ መጽሓፍ ኪኸውን ይኽእል እዩ” በለ። ዴቪድ ዲመር ዝስሙ ፕሮፌሰር ከሚስትሪ፡ “እቲ ዝነኣሰ ዚብሃል ህይወት እውን እንተ ዀነ፡ ኣዝዩ እተሓላለኸ ምዃኑ ዜደንቕ እዩ” ኢሉ ኺጽሕፍ እምበኣር ሓቁ እዩ። ብዛዕባ ጀኖም ደቂ ሰብከ እንታይ ኪብሃል ይከኣል፧ ኩፐርስ፡ “[ጀኖም ደቂ ሰብ] ንሓደ ቤተ መጻሕፍቲ ኺመልእ ዚኽእል ብኣሽሓት ዚቝጸር መጻሕፍቲ ኺሕዝ ይኽእል እዩ” በለ።
“ንሕና ኽንርድኦ ብእንኽእል መገዲ እዩ ተጻሒፉ”
ኩፐርስ ከም ዝሓበሮ፡ ነቲ ኣብ ዲ.ኤን.ኤ. ዚርከብ ጽሑፍ ከም “ሞለክዩላዊ-ጀነቲካዊ ቛንቋ” ጌርካ ምግላጽ፡ “ምሳልያዊ ኣዘራርባ” ጥራይ ኣይኰነን። “ልክዕ ከም ቋንቋ ደቂ ሰብ፡ ሞለክዩላዊ-ጀነቲካዊ ቛንቋ እውን ኣገባብ ዘለዎን ስርዓት እተኸተለን ቅርጺ ኣለዎ።” ብሓጺሩ፡ ዲ.ኤን.ኤ. “ሰዋስው” ወይ ከኣ ሕግታት ኣለዎ፣ እዚ ሕግታት እዚ፡ እቲ ዚወጽእ መምርሒታት ብኸመይ ከም ዚዋቐርን ከም ዚፍጸምን ብጥንቃቐ ይቈጻጸር እዩ።
እቲ ኣብ ዲ.ኤን.ኤ. ዚርከብ “ቃላት”ን “ምሉእ ሓሳባት”ን፡ እተፈላለየ “መምርሒ ኣሰራርሓ” ዝሓዘ እዩ፣ እዚ መምርሒ እዚ ኸኣ፡ ሓደ ኣካል ዜቝሙ እተፈላለዩ ዋህዮታት ንኺዳለዉ ዜድሊ ፕሮቲንን ካልእ ንጥረ ነገራትን ንኺስራሕ ዚእዝዝ እዩ። ንኣብነት፡ እቲ “መምርሒ ኣሰራርሓ፡” ዋህዮታት ዓጽሚ፡ ዋህዮታት ጭዋዳ፡ ዋህዮታት መትኒ፡ ወይ ከኣ ዋህዮታት ቈርበት ንኺዳሎ ኺእዝዝ ይኽእል እዩ። ተመራማሪ ፍልቀታዊ ስነ ህይወት ዝዀነ ሪቻርድ ዶከንዝ፡ “እቲ ንፈትሊ ዚመስል ዲ.ኤን.ኤ.፡ ሓበሬታ ዝሓዘ እዩ፣ እዚ ሓበሬታ እዚ ኸኣ ብከሚካዊ ኮድ እተጻሕፈ መልእኽቲ ዀይኑ፡ ነፍሲ ወከፍ ፊደል ብሓደ ከሚካል እዩ ዚውከል” ኢሉ ጸሓፈ። ኣስዕብ ኣቢሉ ድማ፡ “ንምእማኑ ዜጸግም ኪኸውን ዚኽእል እኳ እንተ ዀነ፡ እቲ ኮድ ንሕና ኽንርድኦ ብእንኽእል መገዲ እዩ ተጻሒፉ” በለ።
እቲ ሓደ ኻብቶም ጸሓፍቲ መጽሓፍ ቅዱስ ዝነበረ ዳዊት፡ ናብ ኣምላኽ ኪጽሊ ኸሎ፡ “ኣዒንትኻ፡ ድቂ ኸሎኹ፡ ረአያኒ፡ . . . ኵለን ኣብ መጽሓፍካ ተጻሕፋ” ኢሉ ነበረ። (መዝሙር 139:16) ሓቂ እዩ፡ ዳዊት ብመልክዕ ግጥሚ እዩ ዚዛረብ ነይሩ። ኰይኑ ግና፡ እቲ ዚዛረቦ ዝነበረ ልክዕ እዩ ነይሩ፣ እዚ ኸኣ ኣብ ኵሎም ጸሓፍቲ መጽሓፍ ቅዱስ ዚርአ ነገር እዩ። ካባታቶም ዝዀነ ይኹን ጸሓፊ፡ ብጽውጽዋይ ወይ ብኣፈ ታሪኽ ጥንታውያን ሰባት እተጸልወ ኣይነበረን።—2 ሳሙኤል 23:1, 2፣ 2 ጢሞቴዎስ 3:16።
እቲ ሓበሬታ ብኸመይ እዩ ኣብኡ ኺኣቱ ኽኢሉ፧
ከምቲ መብዛሕትኡ እዋን ዜጋጥም፡ ተመራመርቲ ስነ ፍልጠት ንሓደ ምስጢር ኪፈትሕዎ ኸለዉ፡ ንኻልእ ምስጢር ከኣ መገዲ ይኸፍቱ እዮም። ምስ ዲ.ኤን.ኤ. ብዚተሓሓዝ እውን ከምኡ እዩ ኣጋጢሙ። ዲ.ኤን.ኤ. ኮድ ዘለዎ ሓበሬታ ዝሓዘ ምዃኑ ምስ ተፈልጠ፡ ኣስተውዓልቲ ሰባት፡ ‘እቲ ሓበሬታ ብኸመይ እዩ ኣብኡ ኺኣቱ ኽኢሉ፧’ ኢሎም ሓተቱ። እቲ ናይ መጀመርታ ሞለክዩል ዲ.ኤን.ኤ. ኪስራሕ ከሎ ዝረኣየ ሰብ ስለ ዘየለ፡ ኣብ ናትና መደምደምታ ኢና ኽንበጽሕ ዘሎና። ኰይኑ ግና፡ እቲ መደምደምታና ኣብ ግምት እተመርኰሰ ኪኸውን ኣየድልዮን እዩ። ነዚ ዚስዕብ ንጽጽር እስከ ንርአ።
ብ1999 ኣብ ፓኪስታን፡ ስብርባር ሓደ ብግዜ ጥንቲ ዝነበረ ፍልይ ዝበለ ምልክታት ዘለዎ ካይላ ተረኽበ። እቲ ምልክታት እንታይ ከም ዚብል ክሳዕ ሎሚ ኣይተፈልጠን። ኰይኑ ግና፡ ሓደ ሰብ ከም ዝጸሓፎ እዩ ዚግመት።
ዋትሰንን ክሪክን ንቕርጺ ዲ.ኤን.ኤ. ድሕሪ ምርካቦም ሒደት ዓመታት ጸኒሑ፡ ክልተ ተመራመርቲ ፊዚክስ፡ ካብ ህዋ ብኮድ ዚልኣኽ ናይ ሬድዮ ምልክት እንተ ኣልዩ ኺጻረ ሓሳብ ኣቕረቡ። በዚ ምኽንያት እዚ ድማ፡ ኣብ ካልእ ዓለም ዚነብሩ ኣስተውዓልቲ ፍጡራት እንተ ኣልዮም ምርምር ኪግበር ተጀመረ።
እቲ ነጥቢ እንታይ እዩ፧ ሰባት ንሓበሬታ ምስ ምስትውዓል እዮም ዜተሓሕዝዎ፣ እዚ ኸኣ ኣብ ካይላታት ዚጽሓፍ ምልክታት ወይ ከኣ ካብ ህዋ ዚመጽእ ምልክታት ኪኸውን ይኽእል እዩ። ኣብዚ መደምደምታ እዚ ንምብጻሕ ድማ፡ እቲ ሓበሬታ ኺውሃብ ከሎ ኺርእይዎ ኣየድልዮምን እዩ። ኰይኑ ግና፡ ደቂ ሰብ ካብ ዝረኸብዎ ኮድ ንላዕሊ ኣዝዩ እተሓላለኸ ንህይወት ዚምልከት ከሚካዊ ኮድ ምስ ተረኽበ፡ ብዙሓት ሰባት ነቲ፡ ‘ሓበሬታ እንተ ኣልዩ፡ ምስትውዓል ዘለዎ ኣካል ኣሎ ማለት እዩ’ ዚብል ርትዓዊ ኣተሓሳስባ ሓዲጎም፡ ዲ.ኤን.ኤ. ብሃንደበት ከም ዝመጸ ኺዛረቡ ጀመሩ። እዚ ግና ርትዓዊ ኣተሓሳስባ ድዩ፧ ንሓድሕዱ ዚሳነ ድዩ፧ ስነ ፍልጠታዊ ድዩ፧ ሓያሎ ኣኽቢርካ ዚርኣዩ ተመራመርቲ ስነ ፍልጠት፡ ‘ኣይፋልን’ ኢሎም እዮም ዚምልሱ። ዶክተር ጂን ህዋንግን ፕሮፌሰር ያን-ደ ሱን ክንጠቅስ ንኽእል ኢና። * ነቲ ዝሃብዎ ሓሳብ እስከ ንርአ።
ዶክተር ጂን ህዋንግ፡ ብዛዕባ እቲ መሰረት ጀነቲካ ዝዀነ ሕሳብ እዩ ዜጽንዕ። ብፍልቀት ይኣምን እኳ እንተ ነበረ፡ እቲ ዚገብሮ ምርምር ግና ንኣረኣእያኡ ቐየሮ። ንመጽሔት ንቕሑ!፡ ኣብ ዝሃቦ ርእይቶ፡ “ጀነቲካዊ መጽናዕቲ፡ ብዛዕባ መስርሕ ህይወት ዓሚቝ ምርዳእ ከም ዚህልወካ እዩ ዚገብር፣ እዚ ምርዳእ እዚ ኸኣ፡ ብጥበብ ፈጣሪ ኸም ዝድነቕ እዩ ዚገብረኒ” በለ።
ፕሮፌሰር ያን-ደ ሱ ኣብ ሃገራዊ ዩኒቨርሲቲ ፒንግቱንግ ታይዋን ኣብ ክፍሊ ስነ ፍልጠትን ተክኖሎጅን፡ ሓላፊ ምርምር ድቂ እዩ። ንሱ እውን እንተ ዀነ፡ ኣብ ፍልቀት ይኣምን ነይሩ እዩ፣ ጸኒሑ ግና፡ እቲ ዝገበሮ ምርምር፡ ሓሳቡ ኸም ዚቕይር ገበሮ። ዋህዮታት ብኸመይ ከም ዚምቀሉን ብኸመይ ኣብቲ ዜድልዩሉ መዓላ ኸም ዚውዕሉን ኪገልጽ ከሎ ኸምዚ በለ፦ “እቶም ዚድለዩ ዋህዮታት ብቕኑዕ ተርታን ኣብ ቅኑዕ ቦታታትን ኪዳለዉ ኣለዎም። ዋህዮታት ተኣኪቦም ቲሹ (ኣካሊት) ይዀኑ፣ ቲሹ ኸኣ ብሓባር ተኣኪቦም ኣብ ውሽጥና ዚርከብ ኣካል ኰነ ኣእጋርን ኣእዳውን የቝሙ። ኣየናይ መሃንድስ እዩ እሞ ንኸምዚ ዓይነት መስርሕ ዚኸውን መምርሒ ንኺጽሕፍ ኪሓስብ ዚኽእል፧ ኰይኑ ግና፡ ንዕቤት ድቂ ዚኸውን መምርሒታት ኣብ ዲ.ኤን.ኤ. ብዜደንቕ መገዲ ተጻሒፉ ኣሎ። እዚ ዅሉ ነገራት ብኸመይ ብውቁብ መገዲ ኸም እተሰርሐ ምስ ሓሰብኩ፡ ህይወት ብኣምላኽ ከም እተነድፈት ክኣምን ክኢለ።”
እዚ ዜገድስ ድዩ፧
ብፍትሓዊ መገዲ እንተ ርኢናዮ፡ እወ ኣገዳሲ እዩ። ንህይወት ዝፈጠራ ኣምላኽ እንተ ዀይኑ፡ ምስጋና ዚግብኦ፡ ኣምላኽ ደኣ እምበር ፍልቀት ኣይኰነን። (ራእይ 4:11) ብዘይካዚ፡ ብጥበቡ ደረት ዘይብሉ ፈጣሪ እንተ ፈጢሩና፡ ህይወትና ዕላማ ኣለዋ ማለት እዩ። ኰይኑ ግና፡ ህይወት ብሃንደበት ዝመጸት እንተ ዀይና፡ ዕላማ የብላን። *
ኣስተውዓልቲ ሰባት፡ ዜዕግብ መልሲ ንምርካብ ይህንጠዩ እዮም። ፕሮፌሰር ስነ መትንን ሳይክያትርን ዝነበረ ቪክቶር ፍራንክል፡ “ወዲ ሰብ ብዛዕባ ትርጉም ህይወት ኪፈልጥ ዚገብሮ ጻዕሪ፡ ብህይወት ንኪቕጽል ካብ ዚድርኾ ቐንዲ ነገራት እዩ” በለ። ብኻልእ ኣበሃህላ፡ መንፈሳዊ ጥሜት ኣሎና፡ ካብ ጥሜትና ኽንገላገል ከኣ ንደሊ ኢና፣ እዚ ጥሜት እዚ ትርጉም ኪህልዎ ዚኽእል ግና፡ ብኣምላኽ እተፈጠርና እንተ ዄንና ጥራይ እዩ። ይኹን እምበር፡ ብኣምላኽ እተፈጠርና እንተ ዄንና፡ ንሱ ነቲ ብመንፈሳዊ መዳይ ዜድልየና ነገራት ከነማልኦ ዜኽእለና መሰናድዎ ገይሩ ድዩ፧
የሱስ ክርስቶስ ነዛ ሕቶ እዚኣ ኺምልሳ ኸሎ፡ “ሰብ ካብ ኣፍ የሆዋ [ወይ ኣምላኽ] ብዚወጽእ ኵሉ ቓል እምበር፡ ብእንጌራ ጥራይ ኣይነብርን” በለ። (ማቴዎስ 4:4) እቲ ኣብ መጽሓፍ ቅዱስ ተመዝጊቡ ዚርከብ ቃላት የሆዋ፡ ንሚልዮናት ሰባት ካብ መንፈሳዊ ጥሜት ገላጊልዎም እዩ። እዞም ሰባት እዚኦም፡ ትርጉም ዘለዎ ህይወት ኪነብሩ ኽኢሎም እዮም፡ ንመጻኢ ኸኣ ተስፋ ኺህልዎም ክኢሉ እዩ። (1 ተሰሎንቄ 2:13) ንስኻ እውን ካብ መጽሓፍ ቅዱስ ተመሳሳሊ ጥቕሚ ኽትረክብ ንምነየልካ። እንተ ወሓደ ነዚ ፍሉይ መጽሓፍ እዚ ኽትምርምሮ ኣሎካ።
^ ሕ.ጽ. 3 ዋትሰንን ክሪክን፡ ነቲ ኣቐዲሞም ዝነበሩ ተመራመርቲ ብዛዕባ ዲ.ኤን.ኤ. ዝረኸብዎ ነገራት እዮም ወሲኾምሉ፣ ዲ.ኤን.ኤ. ኣሕጽሮት ኰይኑ፡ “ዳይኦክሲሪቦኑክለያዊ ኣሲድ” ማለት እዩ።—“ ዲ.ኤን.ኤ.—ኣገደስቲ ዕለታት” እትብል ሳጹን ርአ።
^ ሕ.ጽ. 6 እተን ፊደላት ነተን ኣደኒን፡ ሲተሲን፡ ጓኒን፡ ታይሚን ዚብላ ቓላት ዚውክላ እየን።
^ ሕ.ጽ. 22 ንፍጥረትን ንፍልቀትን ዚምልከት ሕቶታት፡ ኣብተን ዘ ኦርጅን ኦቭ ላይፍ —ፋይቭ ኰስችንስ ዎርዝ ኣስኪንግ (መበቈል ህይወት—ሓሙሽተ ኣገዳሲ ሕቶታት) ከምኡ እውን ዎዝ ላይፍ ክሪኤትድ፧ (ህይወት ተፈጢሩ ድዩ፧) ዚብላ ብሮሹራት ብዝርዝር ተገሊጹ ኣሎ፣ ኣብ www.jw.org እውን ይርከባ እየን።


text:
ብዓርቢ 13 ጥሪ ፣ ካብ ሊብያ ተበጊሳ ኣብ ማእከላይ ባሕሪ ኣብ ዝጠሓለት ጃልባ፣ ዝበዝሑ ኤርትራውያን ዝርከብዎም ኣስታት 190 ሰባት ከምዝሞቱ ተረጋጊጹ። ኣብ ውሽጢ ኤርትራን ወጻኢ ሃገራትን ዝርከቡ ሓይሎ ስድራቤታት እዞም ግዳያት ባሕሪ ሓደጋ ዝኾኑ ኤርትራውያን፣ ይርድኡ ምህላዎም'ውን ክፍለጥ ተኻኢሉ ኣሎ
- Details
- Created: Saturday, 21 January 2017 05:13
- Last Updated: Saturday, 21 January 2017 05:13
ብዓርቢ 13 ጥሪ ፣ ካብ ሊብያ ተበጊሳ ኣብ ማእከላይ ባሕሪ ኣብ ዝጠሓለት ጃልባ፣ ዝበዝሑ ኤርትራውያን ዝርከብዎም ኣስታት 190 ሰባት ከምዝሞቱ ተረጋጊጹ።
ኣብ ውሽጢ ኤርትራን ወጻኢ ሃገራትን ዝርከቡ ሓይሎ ስድራቤታት እዞም ግዳያት ባሕሪ ሓደጋ ዝኾኑ ኤርትራውያን፣ ይርድኡ ምህላዎም'ውን ክፍለጥ ተኻኢሉ ኣሎAdd a comment


text:
ተነዲፉ ድዩ፧
ሕንዚዝ ዒባ ኣንፈቱ ዚፈልጠሉ ኽእለት
እቲ ሕንዚዝ ዒባ ዚእክቦ ቐልቀል፡ ኣብ ብዙሕ መዓላ እዩ ዜውዕሎ። ይበልዖን እንቋቝሖኡ የውድቐሉን እዩ። ብዘይካዚ፡ ተባዕታይ ሕንዚዝ ዒባ ነታ ኣንስተይቲ ንኺማርኻ ኢሉ፡ ዓብዪ ኽፋል እቲ ዒባ ይህባ እዩ። ሕንዚዝ ዒባ ሓድሽ ቀልቀል ምእንቲ ኺረኽቡ፡ ብዙሕ እዮም ዚጽዕሩ። ሓደ እዋን፡ ኣስታት 16,000 ዚዀኑ ሕንዚዝ ዒባ ናብ እተዀመረ ዒባ ሓርማዝ ኪውሕዙ ኸለዉን ኣብ ውሽጢ ኽልተ ሰዓት ከም ዘይነበረ ኺገብርዎ ኸለዉን፡ ተመራመርቲ ርእዮም እዮም።
ገሊኦም ዓይነት ሕንዚዝ ዒባ፡ ነቲ ቐልቀል ከም ኵዕሶ ብምኽባብ፡ እናደፍኡ ይወስድዎ፣ ኣብ ልስሉስ መሬት ድማ ይቐብርዎ። ሕንዚዝ ዒባ ነቲ ቐልቀል እናደፍአ ኺወስዶ ኸሎ፡ ትኽ ኢሉ እዩ ዚኸይድ፣ እዚ ድማ፡ ቀልጢፉ ንኺጓዓዝን ካልኦት ሕንዚዝ ነቲ ቐልቀል ንኸይሰርቅዎን ይሕግዞ።
ይኹን እምበር፡ ሕንዚዝ ዒባ ብፍላይ ብምሸት ኪጓዓዝ ከሎ፡ ሸዀርተት ንኸይብል ዚሕግዞ እንታይ እዩ፧
ነዚ ዚስዕብ ሕሰበሉ፦ ኣቐዲሙ እተገብረ መጽናዕቲ ኸም ዚሕብሮ፡ ሕንዚዝ ዒባ ብብርሃን ጸሓይ ወይ ወርሒ እናተሓገዘ ኺጓዓዝ ይኽእል እዩ፣ ኰይኑ ግና፡ ወርሒ ኣብ ዘይትረኣየሉ ለይቲ እውን እንተ ዀነ፡ ትኽ ኢሉ ኺጓዓዝ ይኽእል እዩ። ተመራመርቲ ደቡብ ኣፍሪቃ ኸም ዝገለጽዎ፡ ሕንዚዝ ዒባ ትኽ ኢሉ ኺጓዓዝ ዚኽእል፡ ንነፍሲ ወከፍ ኰዀብ ብምርኣይ ዘይኰነስ፡ ኣብቲ ጸባዊ መገዲ ወይ ሊሐ ዚብሃል ጋላክሲ ንዚርአ እኩብ ብርሃን ብምርኣይ እዩ። ከረንት ባዮሎጂ (እዋናዊ ስነ ህይወት) ዘርእስታ መጽሔት ብዛዕባ እቲ ሕንዚዝ ዒባ ኣንፈቱ ዚፈልጠሉ ኽእለት ክትገልጽ ከላ፡ “እንስሳታት ኣንፈቶም ንምፍላጥ ንጋላክሲ ሊሐ ኸም ዚጥቀሙ ዚሕብር ናይ መጀመርታ እተሰነደ መርትዖ እዩ” በለት።
ማርከስ ባርን ዝስሙ ተመራማሪ፡ ሕንዚዝ ዒባ “ኣብቲ ኻብ ከዋኽብቲ ዚመጽእ ብርሃን ኣዝዩ ጽልግልግ ዚብለሉ እዋን እውን እንተ ዀነ፡ ብዝተሓተ ዓቕሚ ተጠቒሙ፡ ኣዝዩ ውጽኢታዊ ብዝዀነ መገዲ ኣንፈቱ ኺፈልጥ ይኽእል እዩ” በለ። ኣስዕብ ኣቢሉ እውን፡ ‘በዚ ምኽንያት እዚ፡ [ክእለት ሕንዚዝ ዒባ]፡ ነቲ ሮቦት ወይ ካሜራ ኣብ ትሑት ብርሃን ንነገራት ንኼለልዩ ዘለዎም ጸገም ኣብ ምፍታሕ ዚግበር ጻዕሪ ኺሕግዝ ይኽእል እዩ’ በለ። ንኣብነት፡ ነቲ ሕንዚዝ ዒባ ኣንፈቱ ዚፈልጠሉ ኽእለት ተጠቒምካ፡ ኣብ ዝፈራረሰ ህንጻ ኺኣቱን ንሰባት ኣናድዩ ኼድሕንን ዚኽእል ሮቦት ኪስራሕ ይከኣል እዩ።
እንታይ ይመስለካ፧ ሕንዚዝ ዒባ ኣንፈቱ ዚፈልጠሉ ኽእለት፡ ብፍልቀት ድዩ መጺኡ፡ ወይስ ተነዲፉ እዩ፧
ትፈልጥዶ፧ ሕንዚዝ ዒባ ንሓመድ የለስልሶን የስብሖን እዩ፣ ብዘይካዚ፡ ዘርኢ ኣትክልቲ ኸም ዚባዛሕ ይገብርን ሃመማ ኻብ መጠን ንላዕሊ ንኸይባዝሑ ይቈጻጸርን እዩ።


text:
-
Jan191 day ago(ኣሌክሳንደር ኢሳቕ ውልቃዊ ክብረወሰናት የመዝግብ፡ መስከረም ኣሰፋ ኣብ ማራቶን ቦስቶን ትዕወት፡ ግብጻዊ ህቡብ ተጻዋታይ ኣል ኣህሊን ሃገራዊት ጋንታ ነበርን ኣብ መዝገብ ግብረሽበራ ኣትዩ፡)
-
Jan182 days ago(ተጋዳላይን ህቡብ ደራፋይ ቋንቋ ትግረን ስዒድ ዓብደላ ኣብ ኣውስትራልያ ኢዱ ሂቡ፡ ሕጽረት መግቢ ኣብ ኤርትራ ሓደ ካብቶም ብግቡእ ዘይተቓልሐ ዜናታት 2016ዩ ኔሩ ተባሂሉ፡ ደቡብ ኣፍሪቃ ዋላኳ ዝለዓለ ጋግ ኣብ መንጎ ሃብታምን ድኻታትን ይሃልወኒ መዕቆቢ ስደተኛታት ምዃና ግን ብግቡእ ስለዘይተቓልሐ ኣይተፈልጠለይ...
-
Jan173 days ago(ሓደ ሓድሽ ጸብጻብ ኣብ ኣውስትራልያ እቶም ዝሃብተሙ ክልተ ቢልዮነራት ማለት ወናኒት ዕደና ጂና ራይንሃርን ሃብታም ኣባይቲ ሃሪ ትሪጉቦፍን 20% ህዝቢ ኣውስትራልያ ብሓንሳብ ተደሚሩ ካብ ዝውንኖ ገንዘብ ዝለዓለ ከምዘለዎም ገሊጹ። )
-
Jan17
-
Jan136 days ago(ጸብጻብ ዓለም 2017 ተዓዛቢ መሰል ደቂ ሰባት (Human Rights Watch))
-
Jan136 days ago(ኣብ ኣውስትራልያ ኣቦ ወንበር ማሕበረሰብ ኤርትራውያን ኣቶ ኢብራሂም ሓጅ ንንጥፈታት እቲ ማሕበረሰብ ብፍላይ ኣብ መደባት ስፖርት መንእሰያትን ህጻናትን፡ መጻኢ መደባትን ብድሆታትን ዝምልከት ምስ SBS ትግርኛ ዘካየዶ ዕላል)
-
Jan131 week ago(ቁጽሪ ተሰደድቲ ናብ ኤውሮጳ ኣብ ዝመጽእ ቀረባ እዋናት ኣብ ጀርመንን ፈረንሳን ዝካየዱ ምርጫታት ወሳኒ ጉዳይ እናኾነ ዝመጽእ ዘሎ ይመስል። እቶም ዝተመዛበሉ ሰባት ነዚ ከቢድ ዛሕሊ ዊንተር ኣብ ምሕላፍ ኣብ ዝርከብሉ እዋን ሕብረት ኤውሮጳ ሓድነት ክህሉ ይጽውዕ።)
-
Jan121 week ago(ዓመት መጸ ምስሕሓብ ብዛዕባ ገንዘብ ኣብ ግዜ ዋንጫ ሃገራት ኣፍሪቃ ዳግም ይቕልቀል፡ ቀነኒሳ በቀለን ግርማይ ገብረስላሰን ኣብ ማራቶን ለንደን ተሳተፍቲ ምዃኖም ተገሊጹ፡ ባሕረይን ዝመደበራ ቅድድም ብሽክለታ ባሕረይን-መሪዳ መመረቕታ ጌራ፡ )
-
Jan111 week ago(ሓይልታት ሱዳን ፈተነ ምስግጋር ሰባት ኣፍሺልና ይብሉ፡ ኢትዮጵያ ናይ ደገ ትካላት ኣብ መንግስታዊ ትካላት ዋንነት ክህልወን ከተፍቀድያ፡ ሕብረት ኤውሮጳ ኣብ መሬቱ ዝበጽሑ ቁጽሪ ሓተትቲ ዑቕባ ኣብ 2016 ብክልተ ሲሶ ቀኒሱ ይብል፡ ኤርትራውያን ስደተኛታት ብምሕጋዙ ሓደ ፈረንሳዊ ሓረስታይ ኣብ ፍርዲ ቀሪቡ )
-
Jan101 week ago(ወለዲ ምጅማር ዓመተ ትምህርቲ ኣብ ዝቐረበሉ እዋን ንወቕታዊ ምውሳኽ ኣዝማ ኣብ ህጻናትን/መንእሰያትን ክዳለው መጸዋዕታ ቀሪቡ።)
-
Jan101 week ago(ድምጻዊ ክብሮም ተኽለወይኒ ብዛዕባ ኣኽሱምን ነታ ክተማ ዝምልከት ሓድሽ ስራሓቱን ምስ SBS ትግርኛ የዕልል።)
-
Jan062 weeks ago(ኣብዚ ሰሙን ዝተመረቐትን ኣብ ዕዳጋ ዝወዓለትን ሰርጌን ዝተሰምየት ሓዳስ ውልቀ መጽሄት ትግርኛ ምኽንያት ጌሩ ጸብጻብ እዋናዊ ኩነታት ናይ ውልቂ ፕረስ ኣብ ትግራይ ዝድህስስ መደብ)
-
Jan062 weeks ago(ተሃብኪ ንመርዓ ብዘይበጽሑ መናእሰይን ጓሶትን ይፅወት፡፡ ብረይታ ንተሃብኪ እትቕረብ አምበለወይቲ በትሪ እያ፡፡ ከመይ ትስራሕ ማሾ እትበሃል ቀዳዳት ዝበዝሑዋ ታኒካ እትህቦ አገልግሎት፤ በሰሮ ሰበይቲ በቶም ጓሶት እንታይ ተበሃል አብዚ ትሕዝቶ ስምዑዎ፡፡)
-
Jan062 weeks ago(ካብ 2016 ናብ 2017 ኣብ ዝሰገርናሉ እዋን ብእምነት፡ ብትምህርቲ፡ ብምዝናይ፡ ወዘተ ንብዙሓት ክፋል ሕብረተሰባት እናመሃሩ፡ እናጸናንዑን እናዛነዩን ጽልዋ ዘሕድሩ ሰባት እናዓደምና ብዛዕባ ዘገልግልዎ ህዝቢ ሓሳባቶም ከካፍሉና ክንገብር ኢና። ናይ ሕጂ ዕዱም ኤስቢኤስ ከኣ መምህርን ዘማርን ዑቕባስላሰ ሃይለ'ዩ። )
-
Jan062 weeks ago(ግጥሚ ብዑቕባስላሰ ሃይለ )
-
Jan052 weeks ago(ዝያዳ ገንዘብ ዝተዋህበኩም ምለስዎ ዝብሉ መጸዋዕታ ደብዳበታት ካብ ሰንተርሊንክ ይለኣኹ ብምህላዎም ንብዙሓት ሰባት ኣብ ጭንቀት የእትይዎም ይርከብ። መረረ ህዝቢ ዝቃልሓሉ መድረኻት ምብዝሑን መንግስቲ ዝህቦ ዘሎ መልሲን)
-
Jan052 weeks ago(ኣብ ማራቶን ዢያመን፡ ቻይና ኢትዮጵያውያን ኣትሌታት ብኽልቲኡ ጾታታት ይዕብልሉ፡ ኤርትራዊያን ሙኽታር እድሪስን ንጉሰ ተስፋልደትን ኣብ ውድድር ጉያ እግሪ መንገዲ/ክሮስ ካንትሪ ዓወታት የመዝግቡ፡ ዋንጫ ሃገራት ኣፍሪቃ ዝመጽእ ሰሙን ክጅመር ብምዃኑ ደገፍቲ ጋንታታት ኤውሮጳ ቁጠዐኦም ይገልጹ)
-
Jan032 weeks ago(ፕረዚደንት ኢሳይያስ ኣፈወርቂ ናይ ሓድሽ ዓመት መልእኽቲ ድሕሪ ምምሕልላፍ ናብ ሕቡራት ኢማራት ዓረብ ምብጻሕ ይፍጽም፡ ሱዳን ስምምዕ ተዂሲ ደው ምባል ምስ ተቓወምቲ ብወርሒ ኣናዊሐዮ ትብል፡ መጻኢ ኩነታት ዓቃብ ሰላም ሰራዊት ኣፍሪቃ ኣብ ሶማልያ ኣብ ሻቕሎት ኣትዩ )
-
Jan032 weeks ago(ሰባት ካብን ናብን ኣውስትራልያን ቻይናን ተራእዩ ብዘይፈልጥ ቁጽሪ ይጓዓዙ ኣለው። እንተኾነ ግን እዚ ንቱሪዝም ጥራይ ኣይኮነን መተባብዒ ኮይኑ ዘሎ። ኣውስትራልያውያን ፓይለታትውን ገንዘብ የኻዕብትሉ ኣለው። እተን ምኩራት ኣብረርቲ ነፈርቲ ካብ መጠን ንላዕሊ ኣብ ምድላይ ዝርከባ ቻይናውያን መደበራት ኣየር ምስአን...
-
Dec303 weeks agoሬድዮ ኤስቢኤስ መደብ ሞዛá‹áŠ ባህሊᡠናዠሎሚ ቀዳሠ31 ታሕሳስ 2016 መደባ መá‰�...(ሬድዮ ኤስቢኤስ መደብ ሞዛይክ ባህሊ፡ ናይ ሎሚ ቀዳም 31 ታሕሳስ 2016 መደባ መቐጸልታ ናይ ዝሓለፈ መደብ ዝ...
Poddirectory is a simple podcast app for Android and the web that curates a feed of your favorite podcasts.How it works:
- You follow your favorite podcasts.
- Your feed shows you the latest and greatest podcast episodes.
- You hit play. Your progress is automatically synced across all of your devices.
Join our podcast community to save your progress and follow your favorite podcasts.
-
personal_video
-
compare_arrows
-
queue
-
info


text:
ሕብሪ ብኸመይ ይጸልወካ፧
ኣብ ከባቢኻ ዘሎ ነገር ክትጥምት ከለኻ፡ ዓይንኻን ኣእምሮኻን ሓበሬታ ንምእካብ ሓቢሩ እዩ ዚዓዪ። ኣብ ጥቓኻ ሓንቲ ፍረ ትርኢ እሞ፡ ንኽትበልዓ ወይ ንኸይትበልዓ ትውስን። ናብ ሰማይ ቍሊሕ ኢልካ ትጥምት እሞ፡ ሎሚ ዝናብ ከም ዘይዘንም ትውስን። ነዚ ሕጂ እተንብቦ ዘሎኻ ቓላት ትርኢ እሞ፡ ትርጕሙ ኽትርድኦ ትጅምር። ኣብ ከምዚ ዝኣመሰለ ዅነታት፡ ሕብሪ ብሓቂ ጽልዋ ይገብረልካ እዩ።
ንኣብነት፡ ሕብሪ እታ ዝረአኻያ ፍረ፡ ብስልትን ተባሃጊትን እንተ ዀይና ንኽትውስን ይሕግዘካ። ሕብሪ ሰማይን ደበናን፡ ኵነታት ኣየር ንኽትፈልጥ ይሕግዘካ። ንቓላት እዛ ዓንቀጽ እዚኣ ኸተንብብ ከለኻ፡ ኣዒንትኻ ንሕብሪ እቲ ጽሑፍን ነቲ እትፈልየ ሕብሪ ዘለዎ ድሕረ ባይታኡን ከይተጨነቓ ይጥምታኦ። እወ፡ ምናልባት ከይተፈለጠካ እውን እንተ ዀነ፡ ብዛዕባ እታ ኣብ ከባቢኻ ዘላ ዓለም ሓበሬታ ንኽትረክብ ወትሩ ሕብሪ ትጥቀም ኢኻ። ይኹን እምበር፡ ሕብሪ ኣብ ስምዒታትካ እውን ጽልዋ ኣለዎ።
ሕብሪ ኣብ ስምዒት ዜሕድሮ ጽልዋ
ኣብ ሓደ መኽዘን ክትዘውር ከለኻ፡ ንኣዒንትኻ ንምስሓብ ተባሂሉ እተዳለወ እተፈላለየ ዕሹግ ነገራት ከም እትርኢ ፍሉጥ እዩ። ፍለጦ ኣይትፍለጦ ብዘየገድስ፡ መዋዓዋዕቲ ንባህግታትካ፡ ንጾታኻ፡ ከምኡውን ንዕድመኻ ኣብ ግምት ብምእታው ኪማርኸካ ዚኽእል ሕብሪ ተጠንቂቖም እዮም ዚመርጹ። ሰለምቲ ኣባይቲ፡ ንድፊ ወይ ቅዲ ኽዳውንቲ ዜውጽኡ ኽኢላታት ኰኑ ስነ ጥበባውያን፡ ሕብሪ ኣብ ስምዒት ዓብዪ ጽልዋ ኼሕድር ከም ዚኽእል ይፈልጡ እዮም።
ሰባት ኣብ ከባቢኦም ዘሎ ባህልን ልምድን ብምስዓብ ንሕብሪ ብእተፈላለየ መገዲ ይትርጕምዎ ይዀኑ። ንኣብነት፡ ኣብ እስያ ዚነብሩ ገሊኣቶም ሰባት ንቐይሕ ምስ ጽቡቕ ዕድልን በዓልን ኬተሓሕዝዎ ኸለዉ፡ ኣብ ገሊአን ሃገራት ኣፍሪቃ ግና፡ ቀይሕ ከም ናይ ሓዘን ምልክት እዩ ዚቝጸር። ይኹን እምበር፡ ደቂ ሰብ፡ ኣተዓባብያኦም ብዘየገድስ፡ ብዛዕባ ገሊኡ ሕብርታት ሓደ ዓይነት ስምዒት እዩ ዘለዎም። እስከ እምበኣር ቀጺልና ሰለስተ ሕብሪ ኸም ኣብነት ንውሰድ እሞ፡ ብኸመይ ኪጸልወካ ኸም ዚኽእል ንርአ።
ቀይሕ ቀልጢፉ እዩ ዚርአ። መብዛሕትኡ ግዜ ድማ ምስ ሓይልን ውግእን ሓደጋን እዩ ዚተሓሓዝ። እዚ ሕብሪ እዚ፡ ስምዒት፡ እቲ ምግቢ ኣብ ኣካላት ሰብ ዚቕየረሉ መስርሕ፡ ኣተነፋፍሳ፡ ከምኡውን ጸቕጢ ደም ደረጃኡ ኸም ዚውስኽ ናይ ምግባር ሓያል ጽልዋ ኣለዎ።
ኣብ መጽሓፍ ቅዱስ፡ እታ “ቐይሕ” እትትርጐም ናይ እብራይስጢ ቓል፡ “ደም” ዚብል ትርጕም ካብ ዘለዋ ቓል እተወስደት እያ። መጽሓፍ ቅዱስ ንሓንቲ ጁዅን ቀይሕን ክዳን እተኸድነት፡ ኣብ ሓደ “ስማት ጸርፊ ዝመልኦ ቐይሕ ኣራዊት” እተቐመጠት ቀታሊት ነፍሲ ዝዀነት ኣመንዝራ ኺዝከር ብዚኽእል ምስሊ ንኺገልጻ፡ ድሙቕ ቀይሕ፡ ወይ ጁኽ እዩ ዚጥቀም።—ራእይ 17:1-6።
ቀጠልያ ኣብ ስምዒት ዜሕድሮ ጽልዋ ድማ ኣንጻር ናይቲ ቐይሕ ሕብሪ ዜሕድሮ ጽልዋ እዩ። ንኣብነት፡ እቲ ምግቢ ኣብ ኣካላት ሰብ ዚቕየረሉ መስርሕ፡ ደረጃኡ ኸም ዚንኪ ናይ ምግባርን ናይ ምህዳእን ጽልዋ ኣለዎ። እዚ ሕብሪ እዚ፡ ዕረፍቲ ኸም ዚስምዓካ ይገብር፣ መብዛሕትኡ ግዜ ኸኣ ምስ ህድኣት እዩ ዚተሓሓዝ። ቀጠልያ ኣታኽልትን ጎቦታትን ክንርኢ ኸለና ፍዅስ እዩ ዚብለና። እታ ብዛዕባ ፍጥረት እትገልጽ ክፍሊ መጽሓፍ ቅዱስ ዝዀነ መጽሓፍ ዘፍጥረት፡ ኣምላኽ ንደቂ ሰብ ቀጠልያ ሳዕርን ኣሕምልትን ከም ዝቐረበሎም ትገልጽ።—ዘፍጥረት 1:11, 12, 30።
ጻዕዳ መብዛሕትኡ ግዜ ምስ ብርሃንን ድሕነትን ጽሬትን እዩ ዚተሓሓዝ። ብዘይካዚ፡ ምስ ሕያውነትን ግርህነትን ንጽህናን እውን ይተሓሓዝ እዩ። እዚ ሕብሪ እዚ፡ ኣብ መጽሓፍ ቅዱስ ብዙሕ ሳዕ እዩ ዚጥቀስ። ኣብ ራእይ፡ ደቂ ሰብን መላእኽትን ጻዕዳ ተኸዲኖም ተራእዮም እዮም። እዚ ኸኣ ጽድቅን መንፈሳዊ ጽሬትን የጕልሕ። (ዮሃንስ 20:12፣ ራእይ 3:4፣ 7:9, 13, 14) ጻዕዳን ጽሩይን ቅጭን በፍታ እተኸድኑ ኣብ ጸዓዱ ኣፍራስ እተወጥሑ ጋለብቲ ተጠቒሶም ኣለዉ። እዚ ኸኣ ንሓደ ጽድቃዊ ውግእ የጕልሕ። (ራእይ 19:14) ኣምላኽ፡ ሓጢኣት ኪሓድግ ፍቓደኛ ምዃኑ ንምጕላሕ፡ ጻዕዳ ተጠቒሙ ኣሎ። “ሓጢኣትኩም ከም ጁዅ እኳ እንተ ቔሔ፡ ከም በረድ ኪጽዕዱ . . . እዩ” በለ።—ኢሳይያስ 1:18።
ሕብሪ ንምዝካር ይሕግዝ
መጽሓፍ ቅዱስ ሕብሪ ዚጥቀም ምዃኑ፡ ኣምላኽ ነቲ ሰባት ብዛዕባ ሕብሪ ዘለዎም ስምዒት ከም ዚፈልጦ ይሕብር። ንኣብነት፡ መጽሓፍ ራእይ ዮሃንስ ብዛዕባ እቲ ሎሚ እንርእዮ ዘሎና ነገራት፡ እንተላይ ብዛዕባ ውግእን ጥሜትን ከምኡውን ብዛዕባ እቲ ብሰንኪ ዋሕዲ ምግብን መዓትን ዚመጽእ ሞት ተነብያ እያ። ነዚ ንኽንዝክሮ ምእንቲ ኺሕግዘና ድማ ኣብ ኣፍራስ እተወጥሑ ጋለብቲ ብዚምስጥ መገዲ ተገሊጾም ኣለዉ። እቶም ኣፍራስ ተራ ኣፍራስ ዘይኰኑስ ናይ ሕብሪ ኮድ ዘለዎም ኣፍራስ እዮም።
መጀመርታ፡ ንጹህ ጻዕዳ ፈረስ እዩ ተራእዩ፣ እዚ ነቲ ጽድቃዊ ውግእ ክርስቶስ የሱስ የመልክት። ቀጺልና፡ ሓመር ወይ ቀይሕ ፈረስ ኢና እንርኢ፣ እዚ ኸኣ ኣብ መንጎ ሃገራት ዚግበር ውግእ የመልክት። ደድሕሪ እዚ ፈረስ እዚ፡ መጋል ወይ ጸሊም ዚሕብሩ ፈረስ ይርአ፣ እዚ ድማ ጥሜት የመልክት። እቲ ቐጺልና እንርእዮ ኸኣ፡ “ጨላይ [ወይ፡ ሓምዅሽታይ]፣ ስም እቲ እተወጥሖ ድማ ሞት እዩ።” (ራእይ 6:1-8) ሕብሪ ነፍሲ ወከፍ ፈረስ ምስቲ መግለጺኡ ዚሰማማዕ ስምዒት ኬሕድረልና ይኽእል እዩ። ነዞም እተፈላለየ ዝሕብሮም ኣፍራስ ኰነ ነቲ ብዛዕባ ግዜና ዜመሓላልፍዎ ትምህርቲ ብቐሊሉ ኽንዝክሮ ንኽእል ኢና።
መጽሓፍ ቅዱስ ንጹር ስእላዊ ዘረባ ንምምሕልላፍ ሕብሪ ኸም ዚጥቀም ዜብርህ ብዙሕ ኣብነታት ኣሎ። እወ፡ እቲ ብርሃንን ሕብርን ሰብኣዊ ዓይንን ዝፈጠረ ኣምላኽ፡ ንኣንበብቲ ብቐሊሉ ኺርድኦምን ኪዝከሮምን ዚኽእል ምስሊ ንምቕራጽ፡ ንሕብሪ ኸም መምሃሪ ገይሩ ብውሕልነት ይጥቀመሉ እዩ። ሕብሪ ሓበሬታ ንምእካብን ንምትግባርን ይሕግዘና፡ ኣብ ስምዒታትና ጽልዋ የሕድር፡ ከምኡውን ኣገደሲ ሓሳባት ንኽንዝክር ኪሕግዘና ይኽእል እዩ። እወ፡ ሕብሪ፡ ብህይወት ተሓጒስና ንኽንነብር ብፈጣሪና እተዋህበና ፍቕራዊ ውህበት እዩ።


text:
1ኣገልጋሊ ኢየሱስ ክርስቶስን ኃው ያዕቆብን ካብ ዝኾነ ይሁዳ ናብቶም ጽዉዓት ብእግዚኣብሔር ኣብ ፍቑራትን ንኢየሱስ ክርስቶስ ዝተሓለዉን 2ምሕረትን ሰላምን ፍቕርን ይብዝኀልኩም። 3ኣቱም ፍቑራተይ! ብዛዕባ እታ ናይ ኲልና ዝኾነት ድኅነት ክጽሕፈልኩም ሃረርታ ነይሩኒ። ሕዚ ግና በታ ንሓንሳእን ንሓዋሩን ንቕዱሳን ዝተውሃበት እምነት ንኽትጋደሉ ምእንቲ ኽመኽረኩም ክጽሕፍ ግድን ኮይኑኒ ኣሎ። 4ፍርዲ ኸም ዝቕበሉ ቐደም ዝተጽሓፈሎም ሓድሓደ ፍርሓት እግዚኣብሔር ዘይብሎም ሰባት ኣብ ማእኸልኩም ሰሊኾም ኣትዮም ኣለዉ። ንሳቶም ነቲ ብእግዚኣብሔር ዝተውሃበና ናይ ጸጋ መልእኽቲ ርኽሰት ክገብሩ ንዝልውጥዎን ነቲ ሓደ በይኑ ንጉሥናን ጐይታናን ዝኾነ ኢየሱስ ክርስቶስ ዝኽሕድዎን እዮም። 5ንዂሉ ትፈልጥዎ እንተ ኾንኩም እኳጐይታ ንሕዝቡ ካብ ምድሪ ግብጺ ኣውፂኡ ኸም ዘድኃኖም ነቶም ዘይኣምኑ ግና ከም ዘጥፍኦም ከዘኻኽረኩም እፈቱ። 6ነቶም ሰፈሮም ዝኃደጉ መዓርጎም ዘይሓለዉ መላእኽቲውን በታ ዓባይ መዓልቲ ምእንቲ ኽፍረዱ ብናይ ዘለዓለም መቝሕ ኣብ ጸልማት ኣሲሩ ኣጽኒሕዎም ኣሎ። 7ከምኡ ድማ ሰዶምን ገሞራንእተን ኣብ ከባቢአን ዝነበራ ኸተማታትን ከምኣቶም ዘመዋ፤ ባህርያዊ ብዘይኮነ ግብረ ሥጋውን ፈጸማ። በቲ ዝወረደን ቅጽዓት ከዓ ብዘለዓለማዊ ሓዊ ንዝቕጽዑ መርኣያ ኾይነን ኣለዋ። 8ከምኡ ኸዓ እዞም ሰባት እዚኣቶም ብሕልሞም እናተመርሑ ሰብነቶም የርክሱ፤ ንሥልጣን ኲሉ የቃልሉ፤ ነቶም ኣብ ሰማይ ዝነብሩ ኽቡራንውን ይጸርፉ። 9ሊቀ መላእኽት ሚካኤል እኳ ብዛዕባ ሥጋ ሙሴ ምስ ዲያብሎስ ክከራኸር እንተሎ እግዚኣብሔር ይገሥጽካ ደኣ በሎ እምበር ብጸርፊ ክዂንኖ ኣይደፈረን። 10እዚኣቶም ግና ነቲ ዘይፈልጥዎ ዂሉ ይጸርፍዎ፤ እቲ ኸም እንስሳ ብባህሪኦም ዝፈልጥዎ እኳ ንባዕልቶም የጥፍኦም ኣሎ። 11ብመንገዲ ቃየል ስለ ዝኸዱ ምእንቲ ገንዘብ ብስሕተት በለዓም ስለ ዝወደቑ ከም ቆሬ ስለ ዝዓመጹውን ጠፊኦም እዮም እሞ ወይለኦም! 12እዚኣቶም ኣብቲ ናይ ፍቕሪ ማእድኹም ጸየቕቲ እዮም፤ እንተይኃፈሩ ብስድነት ኣብ ማእድኹም ይሳተፉ፤ ንባዕልቶም ጥራሕ እዮም ዝሓስቡ፤ ንፋስ ንየው ነዘው ከም ዝደፍኦ ማይ ከም ዘይብሉ ደመና እዮም። ካብ ሱረን ዝተበቈሳክልተ ሻዕ ዝሞታ ብእዋን ፍረ ፍረ ኸም ዘይብለን ኣእዋም ሓጋይ እዮም። 13ንሳቶም ከምቲ ብርቱዕ ማዕበል ባሕሪ ነቲ ነውራም ተግባራቶም ከም ዝዓፍር ዝገብሩ ካብ መንገዶም ከም ዝዘንበሉ ኸዋኽብቲ እዮም። ነዚኣቶም ግብ ዝበለ ጸልማት ንዘለዓለም ይጽበዮም ኣሎ። 14- 15እቲ ኻብ ኣዳም ሻውዓይ ትውልዲ ዝኾነ ሄኖክውን ብዛዕባ እዞም ሰባት እዚኣቶም፦ እንሆ! ጐይታ ንዂላቶም ክፈርዶም ኢሉ ምስ ኣእላፋት ቅዱሳኑ መጺኡ ኣሎ። ነቶም ፍርኃት እግዚኣብሔር ዘይብሎም ኲላቶም ድማ ብዛዕባ እቲ ብኽፉእ መንገዲ ዝገብርዎ ዂሉ ኽፉእ ግብርን ብዛዕባ እቲ ኽፍኣት ኃጢኣተኛታት ብዛዕባኡ ዝተዛረብዎ ዂሉ ዘረባ ድፍረት ክቐጽዖም እዩ ኢሉ ተነበየሎም። 16እዚኣቶም መዕረምረምቲ ዘይሕጉሳት ከም ክፉእ ትምኒቶም ዝነብሩ እዮም። ኣፎም ቃል ትዕቢት ይዛረብ፤ ምእንቲ ረብሓ ርእሶም ከዓ ገጽ ሪኦም ይጥብሩ። 17ኣቱም ፍቑራተይ! ንስኻትኩም ግና ነቲ እቶም ሓዋርያት ጐይታና ኢየሱስ ክርስቶስ ኣቐዲሞም ዝተዛረብዎ ዘክሩ። 18ንሳቶም ኣብቲ ዳሕረዋይ ዘመን ብኽፉእ ትምኒቶም ዝምርሑ መላገጽቲ ኽትሥኡ እዮም። እናበሉ ነጊሮሙኹም ነበሩ። 19እዚኣቶም ፍልልይ ዘምጽኡብሥጋዊ ድልየቶም ዝምርሑ መንፈስ ቅዱስ ዘይብሎም ሰባት እዮም። 20ኣቱም ፍቑራተይ! ንስኻትኩም ግና በታ ልዕሊ ኹሉ ዝተቐደሰት እምነትኩም ንርእስኹም እናሃነጽኩም ብመንፈስ ቅዱስ ጸልዩ። 21ነቲ ናብ ሕይወት ዘለዓለም ዘብጽሕ ምሕረት ጐይታና ኢየሱስ ክርስቶስ እናተጸበኹም ከዓ ንርእስኹም ብፍቕሪ እግዚኣብሔር ሓልውዋ። 22ነቶም ዝጠራጠሩ ኣረድእዎም። 23ንገሊኦም ካብ ሓዊ መንጢልኩም ኣናግፍዎም፤ ንገሊኦም ድማ ነቲ ብትምኒት ሥጋኦም ዝረኸሰ ኽዳን እኳ እናጸላእኹም ንርእስኹምውን እናፈራኅኹም ራህርሁሎም። 24ነቲ ኻብ ውድቐት ክሕልወኩም ነውሪ ዘይብልኩም ገይሩ ኣብ ቅድሚ ኽብሩ ብታሕጓስ ከቑመኩም ዝከኣሎ 25ነቲ ብጐይታና ብኢየሱስ ክርስቶስ በይኑ መድኃኒና ዝኾነ እግዚኣብሔር ቅድሚ ዂሉ ዘመናትን ሕዝን ንዘለዓለመ ዓለምን ክብሪ ግርማ ኃይሊ ሥልጣን ይኹኖ! ኣሜን።
Copyright
Learn More


text:
1ሓሣ ኬኤዛዖ፦ “ዔፕሶኔ ሺኢጲፆ ማኣሮ ኪኢታንቻሢም ሂዚ ጌይ ጻኣፔ፤ ሓይ፡ ላንካዎ ዦኦጋሢ ፔኤኮ ሚዛቆ ኩጫ ዓርቄሢና ላንካዎ ዎርቆ ሻርኖ ባኣኮይዳ ሃንታ ዓሢ ኬኤዜያኬ፤ 2ኔኤኮ ማዾ፥ ዶዲ ኔ ማዻ ማዾ ሃሣ ጊቢ ዳንዳዒፆዋ ታ ኔሲ ዔራኔ፤ ፑርቶ ዓሶ ዛጊ ኔ ዚት ጌይባኣሢ፤ ሃሣ ፆሲ ማዾም ዳኪንቲባኣያታዖ “ኑ ዳኪንቴያኬ” ፔና ጋዓዞንሢ ዛጊ ዱማሲ ሉኡዚ ዔያታ ማዔሢ ኔ ዔሬሢያ ታ ዔራኔ። 3ዬያጉዲ ጊቢ ዳንዳዒ፥ ኔኤኮ ዶዲፆና ታ ሱንፆሮ ቤልፃዹዋዖ ዶዲ ሜታሢ ኔ ዔኬሢ ታ ዔራኔ። 4ጋዓንቴ ፔቴ ታ ኔኤኮ ቦሃ ባኣዚ ዓኣኔ፤ ዬና ዓይጎዳይ ጌዔቴ ኔኤኮ ቤርታኣ ናሹሞ ኔ ሃሼኔ፤ 5ዓካሪ ኔ ሓኣዒ ሎኦማንዳሢኮ ቤርታ ዎካ ኔ ዓኣቴያ ማሊ ጶቂሤ፥ ጎሞዋ ኔኤኮ ቡኡፄ፤ ቤርታ ማዻሢጉዲ ማዼ፤ ዬያ ቢያ ኔ ማዺባኣቴ ታ ኔ ኮይላ ሙካንዳኔ፤ ጎሞዋ ኔ ቡኡፂባኣቴ ፖዖ ጌሦ ሻርኖ ቤዛፓ ታ ኔኤኮ ሺኢሻንዳኔ። 6ጋዓንቴ ታ ኔና ሄርሻ ፔቴ ባኣዚ ዓኣኔ፤ ዬና፡- ታኣኒ ዒጻ፥ ኒቆላ ዓሶኮ ማዾ ኔኤኒያ ዒፄሢኬ። 7“ሺኢጲፆ ማኣሮ ዓሶም ዓያና ጋዓ ባኮ ዋይዛ ዋይዚ ዓኣሢ ዋይዞንጎ! ዖሎና ባሼሢ፡ ፆሲ ኮሼ፥ ኮዦ ቤዛ ዓኣ ሼምፖ ዒንጋ ሚጻሢ ዓኣፖ ታ ሙኡዛንዳኔ። 8ሃሣ ዒዚ ኬኤዛዖ፦ “ሴሜርኔሴ ሺኢጲፆ ማኣሮ ኪኢታንቻሢም ሂዚ ጌዒ ፃኣፔ፤ ሓይ፡ ዓይፃሢና ጋፒንፃሢና ማዔያ ሃሣ ሃይቄዖዋ ሼምፖና ዓኣያ ማዔሢ ኬኤዜያኬ፤ 9ኔኤኮ ሜታሢና ማንቃቶና ታ ዔራኔ፤ ያዺ ማዔቴያ ኔ ዖርጎቺኬ፤ ዓይሁዴ ዓሲቱዋዖ “ኑ ዓይሁዴኬ” ፔና ጋዓ ዓሶንታ ፃላሄ ዓሲ ማዔ ዓሶንታ ሱንፆ ኔኤኮ ፑርቲሳሢ ታ ዔራኔ፤ 10ኔና ሄላንዳ ሜታሢ ዒጊጪፖ፤ ሓኣዛጉዋቴ፡ ፃላሄ ዒንሢ ዎይታቴያ ዛጋኒ ዒንሢዳፓ ፔቴ ፔቴ ዓሶ ቱሲ ማኣሪ ጌልዚ ቱኪሴም፥ ታጶ ኬሊ ዒንሢ ሜታዻንዳኔ፤ ጋዓንቴ ሓይቢ ሄላንዳኣና ጉሙርቂንታያ ማዔ፤ ቦንቺ ዒንጎ ባኣዚ ማሂ ዒንጊንታ ናንጎ ታ ኔም ዒንጋንዳኔ። 11‘‘ሺኢጲፆ ማኣሮም ዓያና ጋዓ ባኮ ዋይዛ ዋይዚ ዓኣሢ ዋይዞንጎ’! ዖሎና ባሼሢ፡ ላምዓሳ ሓይባ ዎኦታንዳ ባኣዚ ባኣሴ” ጌዔኔ። 12ሓሣ ዒ ኬኤዛዖ፦ “ጴርጋሞኔ ሺኢጲፆ ማኣሮ ኪኢታንቻሢም ሂዚ ጌዒ ፃኣፔ፤ ሓይ፡ ላምዖ ዛላ ዋርቂንቴ ጬንቾ ዓፓሮ ዓርቄሢ ኬኤዜያኬ፤ 13ኔኤኒ ፃላሄኮ ካኣቱሞ ዖይታ ዓኣ ቤዛ ዓኣሢ ታ ዔራኔ፤ ያዺ ማዔቴያ ታ ሱንፆ ዶዲ ኔ ዓርቄኔ፤ ካኣዦዋ ኔ ሃሺባኣሴ፤ ሃሣ ታኣኮ ጉሙርቂንታ ማርካ ማዔ ዓንቲጳሴ ዬያ ፃላሄ ካኣታዼ፥ ዒንሢ ካታማ ዎዺንቴ ዎዶናታዖ ኔ ታና ጉሙርቂፆ ሃሺባኣሴ። 14ያዺ ማዔቴያ ታ ኔኤኮ ቦሃ ፔቴ ፔቴ ባኣዚ ዓኣኔ፤ ዬና ዓይጎዳይ ጌዔቴ ቤሌዓሜ ጎዖሢኮ ዔርዚፆ ዓርቄ ፔቴ ፔቴ ዓሲ ዒንሢ ባኣካ ዓኣኔ፤ ዬይ ቤሌዓሜ ዒስራዔሌ ዴራ ሜሌ ካኣሺም ሹኪንቴ ዓሽኮ ሙዓንዳጉዲና ማቾ ሃሣ ዓኒ ማዒባኣያና ላሂ፥ ዻቢንታንዳጉዲ ማሆም ጌዒ ባላቄ ጎዖሢ ዒ ዞሬ ዞሮኬ። 15ዬያጉዲ ሃሣ ኒቆላ ዓሶኮ ዔርዚፆ ዓርቄ ዓሲያ ዒንሢ ባኣካ ዓኣኔ፤ 16ዬያሮ ጎሞ ኔኤኮ ቡኡፄ! ሃንጎ ዑኬና ታ ኔ ኮይላ ሙኪ፥ ታ ዻንጋፓ ኬስካ ጬንቾ ዓፓሮና ታ ዔያቶ ጫርጋንዳኔ። 17‘‘ሺኢጲፆ ማኣሮም ዓያና ጋዓ ባኮ ዋይዛ ዋይዚ ዓኣሢ ዋይዞንጎ! ዖሎና ባሼሢም ዓኣቺ ጌሦና፥ ማና ጌይንታ ሙዖ ታ ዒንጋንዳኔ፤ ሃሣ ጊንሣ ዓኪ ሱንሢ ጊዳ ፃኣፒንቴ፥ ቦኦሬ ሹቺ ታ ዒዛም ዒንጋንዳኔ፤ ዬኖ ዔኬ ዓሢዳፓ ዓታዛ ሜሌ ዖኦኒያ ዬኖ ሱንፄሎ ዔራንዳያ ባኣሴ” ጌዔኔ። 18ሓሣ ዒ ኬኤዛዖ፦ “ቲያፂሮኔ ሺኢጲፆ ማኣሮ ኪኢታንቻሢም ሂዚ ጌዒ ፃኣፔ፤ ሓይ፡ ዔኤታ ታሚ ማላ ዓኣፒ ዓኣያ፤ ሃሣ ታሚዳ ዓጊ፥ ጊልፒ ዞቂሶና ዓንጊ ማላ ቶኪ ዓኣ፥ ፆሲ ናዓሢ ኬኤዜያኬ፤ 19ታ ኔኤኮ ማዾ፥ ናሹሞ፥ ጉሙርቂፆ ሃሣ ኔኤኒ ዔኤዒ ማዻ ማዾንታ ጊቢ ዳንዳዒ ዶዲፆንታ ታ ዔራኔ፤ ቤርታኣስካፓ ሃሢ ኔ ባሼ ማዻሢያ ታ ዔራኔ። 20ጋዓንቴ ፔቴ ታ ኔኤኮ ቦሃ ባኣዚ ዓኣኔ፤ ዬና፡- ‘ፆሲ ማሊሢ ታ ኬኤዛያኬ’ ጋዓ ላኣሌሎ፥ ዔልዛቤሎኮ ማዾ ኔ ዛጊ ዚት ጌዔኔ፤ ዒዛ ጋዓንቴ ታኣም ማዻ ዓሳ ማቾ ሃሣ ዓኒ ማዒባኣያና ላሃንዳጉዲና ሜሌ ካኣሺም ሹኪንቴ ዓሽኮ ሙዓንዳጉዲ ዔርዚሢና ዓሶ ዻቢሼኔ። 21ዒዛ ጎሞ ፔኤኮ ቡኡፃንዳጉዲ ቤሲ ታ ዒዞም ጌሤኔ፤ ዒዛ ጋዓንቴ ጎሞ ፔሲ ቡኡጻኒ ኮይባኣሴ። 22ዬያሮ ሃርጊሺ ታ ዒዞ ላይሣንዳኔ፤ ዒዞና ዎላ ማዼ ፑርቶ ማዾ ቡኡፂ ሃሺባኣቴ ዒዞና ዎላ ላሄ ዓሶ ቢያሢዳ ዼኤፒ ሜቶ ታ ዔኪ ዬዓንዳኔ፤ 23ዒዞና ዎላ ዬያ ማዻ ዓሶ ታ ዎዻንዳኔ፤ ሺኢጲፆ ማኣሮ ዓሳ ቢያ ዓሲኮ ዒኔ ማሊሢ ጋፒሲ ዛጊ ታኣኒ ዔራያ ማዔሢ ዔራንዳኔ፤ ዒንሢ ፔቴ ፔቴሢም ዒንሢኮ ማዾ ጎይፆ ታ ዒንጋንዳኔ። 24“ዒንሢ፡ ቲያፂሮኔይዳ ዓኣያታዖ ሓያ ፑርቶ ዔርዚፆ ዔኪ ባኣዞንሢም ቢያ ዬያጉዲ ፔቴ ፔቴዞንሢ ‘ፃላሄኮ ሃይ ዓኣሺንቴ ማሊሢኬ’ ጋዓ ማሊፆይዳ ጌሊባኣዞንሢም፥ ሜሌ ዴኤሢ ዓይሥሢ ታ ዒንሢም ዓይሣዓኬ፤ 25ጋዓንቴ ታኣኒ ሙካዳንያ ሄላንዳኣና ዒንሢኮ ዓኣ ጉሙርቂፆ ዶዲሺ ዓርቁዋቴ ታ ጋዓኔ። 26ዖሎና ባሼሢና ታኣኮ ማዾ ጋፒንሢ ሄሊሲ ዶዲ ማዼሢም ዓይሁዴ ማዒባኣ ዴሮ ዑጻ ቢታንቶ ታ ዒንጋንዳኔ፤ 27‘ዒዚ ዔያቶ ሄርቂ ዎይሣንዳኔ፤ ዓጪና ማዦና ሜሄጉዲ ዔያቶ ዎዺ ዒ ጋኣጫንዳኔ’ ዬይ ቢታንታ ታኣኒ ታ ዓዶይዳፓ ዔኬ ጎይፆ ጉዴያኬ፤ 28ዒ ባሻያ ማዒፆ ዔርዛኒ ካሪፆ ዦኦጎ ታ ዒዛም ዒንጋንዳኔ። 29‘‘ሺኢጲፆ ማኣሮም ዓያና ጋዓ ባኮ ዋይዛ ዋይዚ ዓኣሢ ዋይዞንጎ!’’ ጌዔኔ።
Copyright
Learn More


text:
ፍርድታት ኣምላኽ፡ ጭካነ ድዩ ነይሩ፧
ነዛ ሕቶ እዚኣ ንኽንምልሳ፡ ኣብ መጽሓፍ ቅዱስ ተመዝጊቡ ኻብ ዘሎ ፍርድታት ኣምላኽ ክልተ ንርአ። ቀዳማይ፡ ኣብ ግዜ ኖህ ዝወረደ ማይ ኣይሂ፣ ካልኣይ ጥፍኣት ከነኣናውያን።
ኣብ ግዜ ኖህ ዝወረደ ማይ ኣይሂ
ገሊኦም ዚብልዎ፦ “ኣምላኽ ንኖህን ንስድራ ቤቱን ጥራይ ኣድሒኑ ንዅሎም ደቂ ሰብ ዜጥፍእ ማይ ከም ዚወርድ ዝገበረ ጨካን ስለ ዝዀነ እዩ።”
መጽሓፍ ቅዱስ ዚብሎ፦ ኣምላኽ፡ “ረሲእ ካብ መገዱ ኺምለስ እሞ ብህይወት ኪነብር እምበር፡ ብሞት ረሲእ ባህ ኣይብለንን እዩ” በለ። (ህዝቅኤል 33:11) ስለዚ፡ ኣምላኽ ብጥፍኣት እቶም ኣብ ግዜ ኖህ ዝነበሩ እኩያት ሰባት ሕጉስ ኣይነበረን። ስለምንታይ ደኣ እዩ እሞ ኣጥፊእዎም፧
መጽሓፍ ቅዱስ፡ ኣምላኽ ኣብ ዝሓለፈ እዋናት ኣብቶም እኩያት ሰባት ከምዚ ዝኣመሰለ ፍርዲ ዝፈረደ፡ ‘ነቶም ፍርሃት ኣምላኽ ዘይብሎም ብዛዕባ ዚመጾም፡ መሰክሒ ኪዀኖም’ ኢሉ ኸም ዝዀነ ይገልጽ። (2 ጴጥሮስ 2:5, 6) ብኸመይ እዩ መሰክሒ ዝዀኖም፧
ቀዳማይ፡ ኣምላኽ፡ ሰባት ኪጠፍኡ ኸለዉ ዜጕህዮ እኳ እንተ ዀነ፡ ነቶም ጠንቂ መከራ ዝዀኑ ጨካናት ሰባት የቕልበሎምን ይጸባጸቦምን እዩ። ኣብዚ ቐረባ ግዜ ኸኣ ንዅሉ ግፍዕን መከራን መወዳእታ ኺገብረሉ እዩ።
ካልኣይ፡ እቲ ኣምላኽ ኣብ ዝሓለፈ እዋናት ዝወሰዶ ስጕምቲ ኸም ዚሕብሮ፡ ኣምላኽ ንሰባት ቅድሚ ምፍራዱ ብፍቕሪ ተደሪኹ የጠንቅቖም እዩ። ንኣብነት፡ ኖህ ሰባኽ ጽድቂ እኳ እንተ ነበረ፡ ሓያሎ ሰባት ኣይተቐበልዎን። መጽሓፍ ቅዱስ፡ “ማይ ኣይሂ መጺኡ ንዅላቶም ክሳዕ ዚዅስትሮም ኣየስተውዓሉን” ይብል።—ማቴዎስ 24:39።
ኣምላኽ ኵሉ ሳዕ ድዩ ኸምኡ ዚገብር፧ እወ። ንኣብነት፡ ንእስራኤላውያን ከምቶም ኣብ ከባቢኦም ዝነበሩ ሰባት እኩይ ተግባራት እንተ ገይሮም፡ ጸላእቶም ንሃገሮም ኪወርሩዋ፡ ነታ ርእሰ ኸተማኦም ዝነበረት የሩሳሌም ኬጥፍእዋ፡ ንዓታቶም ድማ ኪማርኽዎም ከም ዜፍቅድ ኣጠንቂቕዎም ነይሩ እዩ። እስራኤላውያን ግና እኩይ ተግባራት ገበሩ፣ ሕሉፍ ሓሊፎም ቈልዑ ይስውኡ ነበሩ። የሆዋኸ ስጕምቲ ወሲዱዶ፧ እወ፡ ኰይኑ ግና፡ ህዝቡ ኻብ መገዶም ምእንቲ ኺምለሱ ዜጠንቅቕዎም ነብያት ደጋጊሙ ድሕሪ ምልኣኹ እዩ ስጕምቲ ወሲዱ። ቃሉ፡ “እግዚኣብሄር ኣምላኽሲ ምስጢሩ ንባሮቱ ነብያት ከይገለጸሎም፡ ገለ እኳ ኣይገብርን እዩ” ብምባል የረጋግጸልና።—ኣሞጽ 3:7።
ብኸመይ ከም ዜገድሰካ፦ እቲ የሆዋ ኣብ ዝሓለፈ እዋናት ዝወሰዶ ስጕምትታት ብዛዕባ ዚመጽእ እውን ተስፋ የሕድረልና እዩ። ኵላትና፡ ኣምላኽ ነቶም ብጭካነ መከራ ዜምጽኡ እኩያት ኪፈርዶም ብተኣማንነት ክንጽበ ንኽእል ኢና። መጽሓፍ ቅዱስ፡ “እኩያት ኪጸንቱ እዮም፡ . . . ትሑታት ግና ንምድሪ ኺወርስዋ እዮም፡ ብብዝሒ ሰላም ከኣ ደስ ኪብሎም እዩ” ይብል። (መዝሙር 37:9-11) ብዛዕባ እቲ ንደቂ ሰብ ካብ መከራ ዜናግፎም ፍርዲ ኽትሓስብ ከለኻ እንታይ ይስምዓካ፧ ጭካነ ድዩ ወይስ ምሕረት፧
ጥፍኣት ከነኣናውያን
ገሊኦም ዚብልዎ፦ “ጥፍኣት ከነኣናውያን ምስዚ ኣብዚ ግዜና ዚፍጸም ጃምላዊ ቕትለት ዚመሳሰል ጭካነ እተንጸባረቐሉ ገበን እዩ።”
መጽሓፍ ቅዱስ ዚብሎ፦ “ኵሉ መገዱ ፍርዲ [“ፍትሒ፡” NW] እዩ እሞ፡ እቲ ኸውሒ ግብሩ ፍጹም እዩ፡ ዓመጽ ዜብሉ ኣምላኽ እምነት እዩ፡ ንሱ ጻድቕን ቅኑዕን እዩ።” (ዘዳግም 32:4) ፍትሒ ኣምላኽ ምስ ውግእ ደቂ ሰብ ኪነጻጸር ኣይክእልን እዩ። ከመይሲ፡ ኣምላኽ ልቢ ኼንብብ ይኽእል እዩ፣ ሰባት ግና ኣይክእሉን እዮም።
ንኣብነት፡ ኣምላኽ ንኸተማታት ሶዶምን ጎሞራን ምስ ፈረደን፡ ኬጥፍአን ድማ ምስ ወሰነ፡ እቲ እሙን ኣብርሃም ብዛዕባ ፍትሒ ኣተሓሳሲብዎ ነበረ። ከመይሲ፡ ብዛዕባ እቲ ፍትሓዊ ኣምላኹ፡ ‘ነቲ ጻድቕ ምስቲ ረሲእ ኬጥፍኦ’ ኢሉ ኺሓስብ ኣይተዋሕጠሉን። ኣምላኽ ከኣ ንኣብርሃም፡ ኣብ ሰዶም ዓሰርተ ጻድቃን እውን እንተ ተረኺቦም፡ ነታ ኸተማ ምእንታኦም ኪብል ከም ዚንሕፋ ብትዕግስቲ ኣረጋገጸሉ። (ዘፍጥረት 18:20-33) እወ፡ የሆዋ ንልቢ እቶም ሰባት ብምንባብ ክሳዕ ክንደይ እኩያት ምዃኖም ከም ዝረኣየ ፍሉጥ እዩ።—1 ዜና መዋእል 28:9።
ብተመሳሳሊ፡ ኣምላኽ ንከነኣናውያን እውን ፈሪዱዎም እዩ፣ ንኺጠፍኡ ድማ ኣዘዘ። ከነኣናውያን ብጭካነኦም እተፈልጡ እዮም ነይሮም፣ ገለ ኻብቲ ዚገብርዎ ዝነበሩ እኩይ ተግባራት እኳ ንቘልዑ ብህይወቶም ኣብ ሓዊ ይስውእዎም ነበሩ። * (2 ነገስት 16:3) ከነኣናውያን፡ የሆዋ ንእስራኤላውያን ንዅላ ምድሪ ከነኣን ኪወርስዋ ኸም ዝኣዘዞም ይፈልጡ ነይሮም እዮም። እቶም ኣብታ ምድሪ ተሪፎም ኪዋግኡ ዝመረጹ ኸኣ ኣንጻር እስራኤላውያን ጥራይ ዘይኰነስ፡ ኣንጻር እቲ ምስ ህዝቡ ኸም ዝዀነ ዚምስክር ብርቱዕ ነገራት ዝገበረ የሆዋ እውን ተሰሊፎም ነበሩ።
ምስናይዚ ግና፡ ኣምላኽ ነቶም ንእኩይ ተግባራቶም ሓዲጎም ነቲ ልዑል ስነ ምግባራዊ ስርዓታት የሆዋ እተቐበሉ ከነኣናውያን ምሕረቱ ዘርጊሑሎም እዩ። ንኣብነት፡ እታ ኣመንዝራ ዝነበረት ከነኣናዊት ረሃብ ምስ ስድራ ቤታ ድሒና እያ። ከነኣናውያን ተቐማጦ ኸተማ ጊብዖን እውን ምሕረት ምስ ሓተቱ፡ ምስ ደቆም ብህይወት ተሪፎም እዮም።—እያሱ 6:25፣ 9:3, 24-26።
ብኸመይ ከም ዜገድሰካ፦ ካብቲ ኣብ ልዕሊ ከነኣናውያን እተፈርደ ፍርዲ፡ ኣገዳሲ ትምህርቲ ኽንመሃር ንኽእል ኢና። “እታ መዓልቲ ፍርድን ጥፍኣት እቶም ንኣምላኽ ዘይፈርሁ ሰባትን” ኣዝያ ትቐርብ እያ ዘላ። (2 ጴጥሮስ 3:7) ንየሆዋ ነፍቅሮ፡ ኣብ ቅድሚኡ ኸኣ ቅኑዕ ዘበለ ንገብር እንተ ዄንና፡ ንዅሎም እቶም ነቲ ፍትሓዊ ግዝኣቱ ዚጻረሩ ሰባት ካብ ምድሪ ብምጽናት ንመከራ ወዲ ሰብ ኬጥፍኦ ኸሎ ኽንጥቀም ኢና።
ከነኣናውያን ብጭካነኦም እተፈልጡ እዮም ነይሮም፡ ንኣምላኽን ንህዝቡን ድማ ደይመደይ ኢሎም ይጻረርዎም ነበሩ
የሆዋ፡ እቲ ወለዲ ዚገብርዎ ምርጫታት ንደቆም እውን ኪጸልዎም ከም ዚኽእል ብፍቕሪ ተደሪኹ የዘኻኽረና እዩ። ቃል ኣምላኽ፡ “ንስኻን ዘርእኻን ብህይወት ምእንቲ ኽትነብር፡ ህይወት ሕረ። . . . ንእግዚኣብሄር ኣምላኽካ ኣፍቅሮ፡ ቃሉ ድማ ስማዕ ናብኡውን ልገብ” ይብል። (ዘዳግም 30:19, 20) ከምዚ ኢሉ ኺዛረብ ዚኽእል፡ ሓደ ጨካን ኣምላኽ ድዩ፡ ወይስ ሓደ ንህዝቡ ዜፍቅር፡ ቅኑዕ ምርጫ ኺገብሩ ኸኣ ዚደልዮም ኣምላኽ እዩ፧
^ ሕ.ጽ. 15 ተመራመርቲ ስነ ጥንቲ፡ ኣምልኾ ከነኣናውያን፡ መስዋእቲ ህጻናት እውን የጠቓልል ከም ዝነበረ ዚሕብር መርትዖታት ረኺቦም እዮም።


text:
1ድኅርዙይ እቲ መልኣኽ ካብ ናይ እግዚኣብሔርን ካብ ናይቲ በጊዕን ዙፋን ዘወፅእ ከም መስትያት ዘምጽራዩ ሩባ ማይ ሕይወት ኣርኣየኒ። 2ብማእኸል እቲ ኣደባባይ ድማ ይዉኅዘ ነበረ። ነቲ ሩባ ብኽልተ ጐኑ ድማ በብወርኁ እናፈረየት ኣብ ዓመት ዓሠርተ ኽልተ ጊዜ ፍረ እትህብ ኦም ሕይወት ነበረት። ቈጽሊ እታ ኦም እቲኣ ኸዓ ንዂሉ ሕዘቢ ዘፍዉስ ነበረ። 3ድኅሪ ደጊምስ መርገም ኣብኣ ከቶ ኣይህሉን እዩ። ናይ እግዚኣብሔርን ናይቲ በጊዕን ዙፋን ኣብኣ ክኸዉን እዩ፤ እቶም ኣገልገልቱዉን ከምልኽዎ እዮም፤ 4ገጹ ኽርእዩ እዮም፤ ስሙዉን ኣብ ግምባሮም ክጸሓፍ እዩ። 5እግዚኣብሔር ኣምላኽ ከብርሀሎም እዩ እሞ ድኅሪ ደጊምስ ለይቲ ኣይኸዉንን፤ ብርሃን ቀንዲልን ብርሃን ፀሓይንዉን ኣየድልዮምን እዩ፤ ንዘለዓለመ ዓለምዉን ክነግሡ እዮም። 6ሽዑ እቲ መልኣኽ ከምዙይ በለኒ፦ እዘን ቃላት እዚኣተን እሙናትን ሓቅን እየን። እቲ ንነቢያት መንፈሱ ዘህብ ኣምላኽ ነቲ ቐልጢፉ ክኸዉን ዘግብኦ ነገር ንኣገልገልቱ ኸርእዮም መልኣኹ ለኣኸ። 7ኢየሱስ ከዓ እንሆ! ቐልጢፈ እመጽእ ኣለኹ! እቲ ንቓላት ትንቢት እዘ መጽሓፍ እዙይ ዘሕሉ ኸዓ ብፁዕ እዩ! በለኒ። 8ነዘ ነገር እዙይ ዘሰማዕኽዎን ዘረአኽዎን ኣነ ዮሓንስ እየ። ምስ ሰማዕኹን ምስ ረአኹን ከዓ ኣብ እግሪ እቲ ነዘ ነገር እዙይ ዘርአየኒ መልኣኽ ክሰግድ ኣብ ትሕቲ እግሩ ተደፋእኹ። 9ንሱ ኸዓ ኅደግ! ከምኡ ኣይትግበር! ኣነስ ከማኻን ከምቶም ኣኅዋትካ ነቢያትን ከምቶም ንቓላት እዘ መጽሓፍ እዙይ ዘሕልዉን ኣገልጋሊ እየ። ንእግዚኣብሔር ደኣ ስገድ! በለኒ። 10ብድኅሪ እዙይዉን እቲ መልኣኽ እቲ ጊዜ ቐሪቡ እዩ እሞ ንቓል ትንቢት እዘ መጽሓፍ እዙይ ምሥጢር ጌርካ ብማኅተም ኣይትዕጸዎ። 11እቲ ገፋዒ ይግፋዕ፤ እቲ ርኹስ ይርከስ፤ እቲ ጻድቕ ይጽደቕ፤ እቲ ቕዱስ ይቀደስ በለኒ። 12ኢየሱስ ከዓ እንሆ! ቐልጢፈ እመጽእ ኣለኹ፤ ንነፍስ ወከፍ ከከም ግብሩ ኽፈድዮ ዓስቢ ምሳይ ኣሎ። 13ኣልፋን ኦሜጋን ቀዳማይን ዳኅረዋይን መጀመርታን መወዳእታን ኣነ እየ። 14ናብታ ኸተማ ብኣፍ ደገታታ ምእንቲ ኽኣትዉን ካብታ ኦም ሕይወት ፍረ ንምብላዕ መሰል ምእንቲ ኽረኽቡን ክዳዉንቶም ዘሓጽቡ ብፁዓን እዮም። 15እቶም ከም ኣኽላባት ዘኾኑ ጠንቈልቲ ኣመንዘራታት ቀተልቲ ሰብ መምለኽቲ ጣዖት እቶም ንሓሰት ዘፈትዉን ዘገብሩን ኲሎም ግና ካብታ ኸተማ ወፃኢ ክኾኑ እዮም። 16ኣነ ኢየሱስ ነዘ ነገር እዙይ ኣብተን ኣብያተ ክርስቲያን ክምስክረልኩም ኢለ ንመልኣኸይ ሰደድክዎ። ኣነ ኻብ ሡር ዳዊትን ዘርኡን ዘኾንኩ እቲ ብሩህ ኮኸብ ጽባሕ እየ በለ። 17መንፈስ ቅዱስን እታ መርዓትን ነዓ! ይብሉ ኣለዉ። እቲ ዘሰምዕዉን ነዓ! ይበል። ዘጸምአ ኸዓ ይምጻእ፤ ዘደለየዉን ማይ ሕይወት ብኸምኡ ይዉሰድ። 18ኣነ ነዘ ኣብዘ መጽሓፍ እዙይ ዘሎ ቓል ትንቢት ንዘሰምዑ ዂሎም አጠንቅቖም ኣለኹ፦ ሓደኳ ናብዘን ቃላት እዚኣተን እንተ ወሰኸ እግዚኣብሔር ከዓ ኣብዘ መጽሓፍ እዙይ ተጽሒፉ ዘሎ መቕሠፍቲ ኽዉስኸሉ እዩ። 19ሓደ ሰብ ካብ ቃላት እዘ ትንቢት እዙይ እንተጕደለ እግዚኣብሔር ካብተን ኣብዘ መጽሓፍ እዙይ ተጽሒፈን ዘለዋ ኦም ሕይወትን እታ ቕድስቲ ኸተማን ዕድሉ ኸጕድለሉ እዩ። 20እቲ ነዘ ነገር እዙይ ዘምስክር እወ ቐልጢፈ እመጽእ ኣለኹ! ይብል ኣሎ። ኣሜን ጐይታ ኢየሱስ ነዓ! 21ጸጋ ጐይታና ኢየሱስ ምስ ኲልኻትኩም ቅዱሳን ይኹን። ኣሜን።
Copyright
Learn More


text:
መጽሓፍ ቅዱስ፡ ህይወት ሰባት ይቕይር
ዝመረሮን ዓመጸኛን እየ ነይረ
ዓመተ ልደት: 1974
መበቈል ሃገር: መክሲኮ
ታሪኽ: ዓመጸኛን ኣብ ጐደናታት ዚብኣስን መንእሰይ
ሕሉፍ ህይወተይ፦
ኣብቲ ኣብ ክፍለ ሃገር ታማውሊጳስ፡ መክሲኮ ዚርከብ ዚማርኽ ዞባ ሲዩዳድ ማንተ እየ ተወሊደ። ተቐማጦ እታ ኸተማ ብሓፈሻ ለጋሳትን ለዋሃትን እዮም። እቲ ዜሐዝን ግና፡ እቲ ኸባቢ ብሰንኪ እተወደቡ ጕጅለ ገበነኛታት ኣዝዩ ሓደገኛ እዩ ነይሩ።
ካብ ኣርባዕተ ኣወዳት፡ ካልኣይ እየ ነይረ። ወለደይ ኣብ ካቶሊካዊት ቤተ ክርስትያን ኣጠሚቖምኒ ነበሩ፣ ጸኒሐ ድማ ኣባል መዘመራን ፓሪሽ ኰንኩ። ኣብ ገሃነም እሳት ንዘለኣለም ከይሳቐ ኣመና እፈርህ ስለ ዝነበርኩ፡ ንኣምላኽ ከሐጕሶ እየ ዝደሊ ነይረ።
ወዲ ሓሙሽተ ዓመት ከለኹ፡ ኣቦይ ጠንጢኑና ኸደ። እዚ ኣዝዩ ኣጕሃየኒ፡ ናይ ባዶነት ስምዒት ድማ ተሰምዓኒ። ኣዚና እናኣፍቀርናዮስ፡ ስለምንታይ ከም ዝጠንጠነና ኺርድኣኒ ኣይከኣለን። ኣደይ ንኣርባዕቴና ኣወዳት ዜድልየና ነገራት ንምምላእ፡ ካብ ቤት ወጺኣ ነዊሕ ሰዓታት ክትሰርሕ ተገደደት።
ነዚ ኣጋጣሚ እዚ ተጠቒመ፡ ምስቶም ዝዓብዩኒ ቘልዑ ንምሕባር ካብ ትምህርቲ አብኵር ነበርኩ። ምሳታቶም ብምሕባር ጽዩፍ ዘረባን ምትካኽ ሽጋራን ስርቅን ባእስን ተመሃርኩ። ንኻልኦት ምዕብላል እፈቱ ስለ ዝነበርኩ፡ ጕስጥን ቅልስን ማርሻል ኣርትን ኣጠቃቕማ ኣጽዋርን ተመሃርኩ፣ ዓመጸኛ መንእሰይ ድማ ኰንኩ። ብዙሕ ግዜ ብጠበንጃ ኣብ ዚግበር ባእሲ እካፈል ነይረ እየ፣ ሓድሓደ ግዜ ኸኣ ሰብነተይ ብደም ተጸያይቑ፡ ዝሞትኩ መሲልዎም ኣብ ጐደና ሓዲጎምኒ ይኸዱ ነበሩ። ኣደይ፡ ከምዚ ኢለ ኽትረኽበንን ካብኡ ኣልዒላ ብጕያ ናብ ሕክምና ኽትወስደንን ከላስ፡ ክሳዕ ክንደይ ኰን እያ ብኣይ ትጕሂ ነይራ!
ወዲ 16 ዓመት ከለኹ፡ ጆርጅ ዝስሙ ናይ ቀደም ዓርከይ ኪበጽሓና መጸ። ንሱ ናይ የሆዋ ምስክር ከም ዝዀነን ኣገዳሲ መልእኽቲ ኼካፍለና ኸም ዚደልን ነገረና። ብዛዕባ እምነቱ ድማ ካብ መጸሓፍ ቅዱስ ኪገልጸልና ጀመረ። መጽሓፍ ቅዱስ ኣንቢበ ስለ ዘይፈልጥ፡ ብዛዕባ ስም ኣምላኽን ዕላማታቱን ምስ ነገረና ኣዝየ እየ ተሓጒሰ። ምስኡ መጽሓፍ ቅዱስ ከነጽንዕ ንዘቕረበልና ዕድመ ድማ ተቐበልናዮ።
መጽሓፍ ቅዱስ ንህይወተይ ዝቐየረሉ መገዲ፦
እቲ ብዛዕባ ገሃነም እሳት ዚገልጽ ትምህርቲ፡ ኣብ መጽሓፍ ቅዱስ እተመስረተ ኸም ዘይኰነ ብምፍላጠይ ናይ ሓቂ እፎይታ ተሰምዓኒ። (መዝሙር 146:4፣ መክብብ 9:5) ድሕርዚ፡ ንኣምላኽ ካብ ዝነበረኒ ዘይግቡእ ፍርሂ ናጻ ዀንኩ። ከም ሓደ ንደቁ ጽቡቕ ዚሓስበሎም ፈቃር ኣቦ ገይረ ድማ ክርእዮ ጀመርኩ።
መጽናዕቲ መጽሓፍ ቅዱስ ብዝቐጸልኩ፡ ኣብ ባህርያተይ ለውጢ ኽገብር ከም ዘሎኒ ተገንዘብኩ። ትሕትና ኸማዕብልን ካብ ዓመጽ ክርሕቕን የድልየኒ ነበረ። እቲ ኣብ 1 ቈረንቶስ 15:33 ተመዝጊቡ ዚርከብ ምኽሪ ሓጊዙኒ እዩ። “ሕማቕ ዕርክነት ንጽቡቕ ልማድ የበላሽዎ እዩ” ወይ ድማ ከምቲ ኣብ እግረ ጽሑፍ እተገልጸ “ንጽቡቕ ስነ ምግባር የበላሽዎ እዩ” ይብል። ባህርያተይ ክቕይር እንተ ዀይነ፡ ምስቶም ኣሉታዊ ጽልዋ ዚገብሩለይ ሰባት ዝነበረኒ ዕርክነት ከቋርጾ ኸም ዘሎኒ ተገንዘብኩ። ስለዚ፡ ነቶም ናይ ቀደም ኣዕሩኸይ ሓዲገ፡ ዘይምስምማዕ ኬጋጥሞም ከሎ ብባእስን ብዓመጽን ዘይኰነስ፡ ንስርዓታት መጽሓፍ ቅዱስ ኣብ ግብሪ ብምውዓል ምስ ዚፈትሕዎ ኣባላት እታ ናይ ሓቂ ክርስትያናዊት ጉባኤ ተቐራረብኩ።
ካልእ ዓብዪ ጽልዋ ዘሕደረትለይ ጥቕሲ መጽሓፍ ቅዱስ ድማ ሮሜ 12:17-19 እያ። ከምዚ ድማ እያ እትብል፦ “ንሓደ እኳ ኽፉእ ኣብ ክንዲ ኽፉእ ኣይትፍደይዎ። . . . ዚከኣል እንተ ዀይኑስ፡ ብወገንኩም፡ ምስ ኵሉ ሰብ ብሰላም ንበሩ። . . . ‘ሕነ ናተይ እዩ፣ ኣነ ኽፈድዮ እየ፡ ይብል የሆዋ’ ጽሑፍ እዩ እሞ፡ ነቲ ቝጥዓስ ቦታ ሕደጉሉ እምበር፡ ባዕላትኩም ሕነ ኣይትፍደዩ።” የሆዋ፡ ንዘይፍትሓውነት ብናቱ መገድን ኣብ ዝደለዮ ግዜን ኪኣልዮ ምዃኑ ኣመንኩ። በብቝሩብ ድማ ነቲ ዓመጽ ዝመልኦ ኣነባብራይ ሓደግክዎ።
ሓደ ምሸት ናብ ቤት እናተመለስኩ ኸለኹ ዘጋጠመኒ ነገር ፈጺመ ኣይርስዖን እየ። ቀደም መቀናቕንተይ ዝነበሩ ጕጅለ ዓዋሉ ኣጥቅዑኒ፣ መራሒኦም ድማ “ገዛእ ርእስኻ ተኸላኸል!” ኢሉ ብምጭዳር ብድሕረይ መጺኡ ወቕዓኒ። ኣብታ ህሞት እቲኣ፡ ነቲ መጥቃዕቲ ንምጽዋሩ ሓይሊ ምእንቲ ኺህበኒ ናብ የሆዋ ሓጺር ጸሎት ኣቕረብኩ። ሕነ ኽፈዲ ዚደፋፍእ ሓያል ስምዒት እኳ እንተ ነበረኒ፡ ስቕ ኢለ መገደይ ክቕጽል ክኢለ እየ። ንጽብሒቱ፡ ምስቲ መራሒ እቶም ጕጅለ ጐፍ ንጐፍ ተራኸብና። ሽዑ ስለ ዝሓረቕኩ፡ ሕነ ኽፈዲ ደልየ ነይረ፣ ኰይኑ ግና፡ ርእሰይ ንምግታእ ምእንቲ ኺሕግዘኒ ብልበይ ናብ የሆዋ ጸለኹ። እቲ ዜገርም ድማ እቲ መንእሰይ ናባይ ቀሪቡ፡ “ብዛዕባ እቲ ትማሊ ምሸት ዘጋጠመ ነገር ይቕረታ ግበረለይ። ሓቂ ንምዝራብ፡ ኣነ እውን ከማኻ ክኸውን እየ ዝደሊ። መጽሓፍ ቅዱስ ክምሃር እደሊ እየ” በለኒ። ቍጥዓይ ክቈጻጸር ብምኽኣለይ፡ ኣዝየ እየ ተሓጒሰ። ከም ውጽኢቱ ድማ ንሱ እውን መጽሓፍ ቅዱስ ኬጽንዕ ጀመረ።
እቲ ዜሕዝን ግና፡ ኣብቲ ግዜ እቲ ኣባላት ስድራ ቤተይ መጽናዕቲ መጽሓፍ ቅዱስ ምግባር ኣይቀጸሉን። ኰይኑ ግና፡ መጽናዕተይ ክቕጽልን ዝዀነ ይኹን ሰብ ወይ ነገር ከየጐናድበንን ቈራጽነት ገበርኩ። ስርዓታዊ ዀይነ ምስ ህዝቢ ኣምላኽ ምሕባረይ፡ ንስምዒታዊ ቝስለይ ከም ዜሕውዮ፡ ንሳቶም ድማ ስድራ ቤት ከም ዝዀኑኒ እፈልጥ ነበርኩ። ዕቤት ምግባር ቀጸልኩ፣ ብ1991 ድማ ተጠሚቐ ናይ የሆዋ ምስክር ኰንኩ።
ዝረኸብክዎ ጥቕሚ፦
ዝመረሮን ዓብላልን ዓመጸኛን እየ ነይረ። እንተዀነ ግና፡ ቃል ኣምላኽ ንህይወተይ ምሉእ ብምሉእ ቀይርዋ እዩ። ሎሚ፡ ንዝረኸብክዎ ሰብ ነቲ ሰላም ዝሓዘለ መልእኽቲ መጽሓፍ ቅዱስ አካፍሎ ኣለኹ። ኣብዘን ዝሓለፋ 23 ዓመት ድማ ናይ ምሉእ ግዜ ኣገልጋሊ ዀይነ ኽዓዪ መሰል ረኺበ እየ።
ኣብ መክሲኮ ኣብ ዚርከብ ቤት ጽሕፈት ጨንፈር ናይ የሆዋ መሰኻኽር እውን ወለንተኛ ዀይነ ዝዓየኹሉ ግዜ ነይሩ እዩ። ኣብኡ ምስታ ክላውድያ እትብሃል ጻዕራም ክርስትያን መንእሰይ ተላለና፡ ብ1999 ድማ ተመርዓና። የሆዋ ነዛ እምንቲ መጻምድቲ ብምሃብ ስለ ዝባረኸኒ ኣዝየ ሕጕስ እየ።
ንጽሙማን ብዛዕባ የሆዋ ኺመሃሩ ንምሕጋዝ፡ ናይ መክሲኮ ቛንቋ ምልክት ኣብ እትጥቀም ጉባኤ ሓቢርና ኣገልጊልና ኢና። ድሕሪኡ፡ ናብ በሊዝ ብምግዓዝ ኣብታ ሃገር ንዚርከቡ ሰባት መጽሓፍ ቅዱስ ክንምህሮም ዕድመ ቐረበልና። ሕጂ፡ ናብራና ቐሊል እኳ እንተዀነ፡ ሕጉሳት ንምዃን ዜድልየና ዅሉ ነገር ኣሎና። እዚ ዝመረጽናዮ ኣነባብራ ኣየጣዕሰናን እዩ።
ድሕሪ ግዜ፡ ኣደይ እንደገና መጽናዕቲ መጽሓፍ ቅዱስ ጀመረት፡ ጸኒሓ ድማ ተጠምቀት። ብዘይካዚ፡ ዓብዪ ሓወይን ብዓልቲ ቤቱን ደቆምን ሎሚ ናይ የሆዋ መሰኻኽር እዮም። ገለ ኻብቶም መልእኽቲ መንግስቲ ኣምላኽ ዘካፈልክዎም ናይ ቀደም ኣዕሩኸይ እውን ሕጂ ንየሆዋ የገልግልዎ ኣለዉ።
እቲ ዜሕዝን ግና፡ ገሊኦም ኣባላት ስድራ ቤተይ ነቲ ዝነበሮም ናይ ምቝጣዕ ባህርይ ብዘይ ምቕያሮም፡ ህይወቶም ስኢኖም እዮም። ኣነ እውን በቲ መገዲ እቲ እንተ ዝቕጽል፡ መወዳእታይ ከም ናቶም ምዀነ ነይሩ ይኸውን። የሆዋ፡ ናብኡን ናብቶም ንስርዓታት መጽሓፍ ቅዱስ ኣብ ህይወተይ ከተግብሮ ብትዕግስትን ብለውሃትን ዝመሃሩኒ ኣገልገልቱን ስለ ዝሰሓበኒ ኣዝየ እየ ዘመስግኖ።
ብዝያዳ ፍለጥ
መጽሓፍ ቅዱስ ብዛዕባ ዓመጻ እንታይ ይብል፧
ኣምላኽ ንዓመጻ ብኸመይ እዩ ዚርእዮ፧ ዓመጽቲ ኪቕየሩ ይኽእሉ ድዮም፧


text:
ተነዲፉ ድዩ፧
ንምንቅስቓስ ኣንበጣ ብደቂቕ ዚቈጻጸሮ ኒውሮን
ኣንበጣ ብዕስለ ዀይኖም እዮም ዚጓዓዙ፣ “ኣብ ውሽጢ ሓንቲ ትርብዒት ኪሎ ሜተር፡ 80 ሚልዮን ኣንበጣ” ኺጓዓዙ ይኽእሉ እዮም።” ኰይኑ ግና፡ ፈጺሞም ኣይጋጨዉን እዮም። ዘይጋጨዉሉ ምስጢር እንታይ እዩ፧
ነዚ ዚስዕብ ሕሰበሉ፦ ኣብ ዳሕረዋይ ሸነኽ ነፍሲ ወከፍ ዓይኒ ኣንበጣ፡ ሎቡላ ጃያንት ሙቭመንት ዲተክተር ዚብሃል ንምንቅስቓስ እቲ ኣንበጣ ብደቂቕ ዚቈጻጸሮ ኒውሮን ኣሎ። ሓደ ኣንበጣ ምስ ካልእ ኣንበጣ ንኺጋጮ ቝሩብ ምስ ተረፎ፡ እቲ ኒውሮን ናብ መንገብገብን ናብ ኣእጋርን እቲ ኣንበጣ መልእኽቲ ይልእኽ እሞ፡ እቲ ኣንበጣ ቕልጡፍ ስጕምቲ ይወስድ። እዚ መስርሕ እዚ፡ ካብ ቋሕ ሰም ዓይኒ ብሓሙሽተ ዕጽፊ ዝቐልጠፈ እዩ።
ተመራመርቲ ስነ ፍልጠት ብኣዒንትን ብኒውሮንን ኣንበጣ ተደሪኾም፡ ሓደ ሮቦት እተሓላለኸ ራዳር ወይ ጨረር ከየድለዮ፡ ነቲ ዚቐርቦ ዘሎ ነገር ኣለልዩ ኻብኡ ንኺእለ ዜኽእሎ ናይ ኮምፕዩተር ፕሮግራም ምሂዞም እዮም። ተመራመርቲ ድማ ነዚ ተክኖሎጂ እዚ ኣብ ማካይን ይጥቀሙሉ ኣለዉ፣ እዚ ኸኣ ነተን ማካይን ካብ ምግጫው ኪሰትረን ዚኽእል ቅልጡፍን ቅኑዕን መጠንቀቕታ ዚህብ እዩ። ኣብቲ ኣብ ዩናይትድ ኪንግደም ዚርከብ ዩኒቨርሲቲ ሊንከን ዚዓዪ ፕሮፌሰር ሺንግኣን ዩ፡ “ካብ ከም ኣንበጣ ዝኣመሰሉ ደቀቕቲ ሓሸራታት፡ ብዙሕ ክንመሃር ንኽእል ኢና” በለ።
እንታይ ይመስለካ፧ እቲ ንምንቅስቓስ ኣንበጣ ብደቂቕ ዚቈጻጸሮ ኒውሮን፡ ብፍልቀት ድዩ መጺኡ፡ ወይስ ተነዲፉ እዩ፧
ብዝያዳ ፍለጥ
ሓደ ነዳፊ ሮቦት ብዛዕባ እምነቱ ዝገለጾ
ፕሮፌሰር ማሲሞ ቲስታሪሊ፡ ብዛዕባ ፍልቀት ዝነበሮ ኣረኣእያ ስለምንታይ ከም ዝቐየረ ገለጸ።


text:
ካብ ቅዱስ ሲኖዶስ ተዋሕዶ ቤተ ክርስቲያን ኤርትራ፡
ሰላምን ምሕረትን እግዚኣብሔር ዝፈትዎ፡ ደቂ ሰባት ዝሰምሩሉ፡ መሰረት ሓድነት ቅድስት ቤተ ክርስቲያን እዩ። ነዚ ሓድነት`ዚ ንኽዕቅብን ንድህነት ቤተ ክርስቲያን ክብልን ቅድሚ ዓሰርት ዓመት ቅድሱ ሲኖዶስ፡ በቲ ዘረኸቦ ጉድለት ንሳልሳይ ፓትርያርክ ኣቡነ አንጦንዮስ ካብ መዓርጎም ስዒሩ ካብ መንበሮም ከምዘውረዶም ይዝከር።
በብእዋኑ ምእንቲ ሰላምን ምሕረትን ቤተ ክርስቲያን፡ ቅዱስ ሲኖዶስ ኮነ ኮሎም ኣካላት ቤተ ክርስቲያንን መንግስትን በብዝከኣሎም ክጽዕሩ እዃ እንተ ጸንሑ፡ ኣብ መደምደምታ ግና ክብጻሕ ኣይተኻኣለን ነይሩ።
ጊዜ ገቢር ለእግዚኣብሔር እዩ እሞ እንሆ እዚ ብቅዱስ ሲኖዶስ ኮነ ብስምረት ገዳማት፡ ብጉባኤ ሊቃውንት ከምኡ`ውን ብዝምልከቶም ኣካላት ክጸዓረሉ ዝጸንሐ ጉዳይ ብዘሕጉስ መንገዲ ኣብ መደምደምታ ምዕራፍ ሰላም በጺሑ ምህላዉ ነበስር። ድህሪ ዝተገብረ ነዊሕ ዝርርርብን ዓሚቕ ዘተን፡ ባዕሎም ኣቡነ አንጦንዮስ፡ ነቲ ቅድሚ ዓሰርተ ዓመት ፓትርያርክ ኣብ ዝነበሩሉ እዋን ዝፈጸምዎን ምኽንያት መውረዲኦም ዝኾነን ጌጋታት ሓደ ብሓደ ብምጥቃስ `እዚ ኩሉ ላዕሊ ዝተጠቕሰ ብፍላጥ ይኹን ብዘይ ፍላጥ ዝገበርኩዎ ጌጋ ምዃኑ እናገለጽኩ፡ ንቅድስት ቤተ ክርስቲያንን ንቅዱስ ሲኖዶስን ብልቢ ይቕሬታ እሓትት` ብምባል ብቓልን ጽሑፍን መረጋገጺ ንኹሎም ዝምልከቶም ኣካላት ከፍልጡ ከለዉ፡ `ብፍቕርን ስኒትን ሓቢረ ኪጓዓዝ ፈትየ ብምሉእ ልበይን ድሌተይን ይቕሬታ ዝሓተሉ ዘለኹ ምዃነይ ደጊመ ብዝተለምደ ክታመይ ኣረጋግጽ` ብምባል ሓቀኛ ኣባታዊ ተግባር ፈጺሞም።
ቅዱስ ሲኖዶስ ድማ መፍቀሬ ምሕረት ብምዃኑ፡ ናቶም ይቕሬታ ተቐቢሉ፡ ንእኦም ኣብ ጉባኤኡ ኣጸዊዑ ምስ ኣባላቱ ልቢ ዝትንክፍ ናይ ሰላምን ፍቕርን ይቕረታን ምሕረትን መንፈሳዊ ተግባር ፈጺሙ።
እዚ ፍጻሜ`ዚ ንሓድነት ቤተ ክርስቲያን ዘጽንዕ፡ ንምእመናን ምእመናትን ዝጥርንፍ ኣብ ታሪኽ ቤተ ክርስቲያን ኤርትራ እናተዘከረ ዝነብር ዓቢይ ግብሪ ክኸውን ከሎ፡ ብኣንጻሩ ነቶም ሰላምን ሓድነትን ቤተ ክርስቲያን ዘየድልዩ ንሕቡእ ኣጀንዳታቶም መጋበሪያ ክኾኖም ንሕዝቢ ክርስቲያን ኪኸፋፍሉ ዝጸንሑ ኣካላት ግና ጉዶም ዘቃልዕ እዩ።
ብዓቢኡ ድማ እዚ ፍጻሜ`ዚ፡ ቅድስት ቤተ ክርስቲያን በዚ ተበጊሳቶ ዘላ ሓድሽ እማመን ንጉዕዞ ትንሳኤን ንኹሉ ውሽጣዊ ጉዳያት፡ ንገዳማታን ሊቃውንታን ብሓፈሻ ንኹሎም ደቃን ኣዋሓሒዳ ባዕላ ናይ ምርኣይን ጸገማታ ናይ ምፍታሕን ምሉእ ዓቕሚ ከምዘለዋ ዘመልክት እዩ።
ኣብዚ ብመሪሕነት ቅዱስ ሲኖዶስ ዝተገብረ ጻዕሪ ምስኡ ሰሚሮም ዝጸዓሩ ስምረት ገዳማትን ሊቃወንት ሃገርን ካልኦትን ምስጋንኡ እናቕረበ፡ ከምኡ`ውን ነቲ ብመንግስታዊ ኣካል ዝተገብረ ኩሉ ዓይነት ምድግጋፍ ዘለዎ ኣኽብሮት እናገለጸ ንኹሎም ኣብ ውሽጥን ወጻእን ዘለዉ ስዩማን ወለዱ ክህነትን ምእመናንን ምእመናትን እንቋዕ ሓጎሰና ይብል።
ኣብዚ እግዚኣብሔር፡ ብጸሎትን ቃል ኪዳናን ቅድስት ድንግል ማሪያም ንሃገርና ብዝናመ ምሕረትን ብጠለ በረኸትን ዝባርኸሉ ዘሎ ምእታው ዘመነ ሱባዔ ፍልሰታ ለማሪያም ኢና ዘሎና እሞ፡ ኣዕዚዙ ጸጋኡ ክብዝሃልና ንእግዚኣብሔር ኣበርቲዕና ክንልምኖ እናዘካኸርና፡ ተወሳኺ ሓበሬታ ድሕሪ ሱባኤ ከነቕርበልኩም ምዃና ነፍልጥ።
እግዚእብሔር ሰላሙ የብዝሓልና።
ቅዱስ ሲኖዶስ ኦርቶዶክስ ተዋሕዶ ቤተ ክርስቲያን ኤርትራ
ኣስመራ – ኤርትራ
8 ነሓሰ 2016


text:
ድራር ጐይታ እነብዕል ስለምንታይ ኢና፧
“እዚ ንመዘከርታይ ግበርዎ።”—1 ቈረ. 11:24።
1, 2. የሱስ ብ14 ኒሳን 33 ድ.ክ. ኣብ ዝነበረት ምሸት፡ እንታይ እዩ ገይሩ፧ (ኣብዛ ገጽ እዚኣ ዘላ ስእሊ ርአ።)
መስዩ እኳ እንተ ነበረ፡ እታ እትርአ ዝነበረት ምልእቲ ወርሒ ግና ንየሩሳሌም ብብርሃና መሊኣታ ነበረት። እዋኑ፡ ምሸት 14 ኒሳን 33 ድ.ክ. እዩ ነይሩ። የሱስን ሃዋርያቱን ነቲ እስራኤላውያን ቅድሚ 1,500 ዓመት ካብ ባርነት ግብጺ ሓራ ዝወጹሉ እዋን ብምዝካር፡ ፋስጋ ኣብዒሎም ወዲኦም ነበሩ። ድሕሪኡ፡ የሱስ ምስቶም 11 እሙናት ሃዋርያቱ ዀይኑ፡ ፍሉይ መኣዲ ኣዳለወ፣ እዚ መኣዲ እዚ፡ ነቲ እታ መዓልቲ እቲኣ ቕድሚ ምዝዛማ ዜጋጥሞ ሞት ዚዝክር እዩ ነይሩ። *—ማቴ. 26:1, 2።
2 የሱስ ምስ ጸለየ፡ ንሃዋርያቱ ዘይበዅዐ እንጌራ ሃቦም፣ “ውሰዱ፡ ብልዑ” ድማ በሎም። ጽዋእ ወይኒ ኣልዒሉ እውን፡ እንደገና ኣመስጊኑ፡ “ኵላትኩም ካብዚ ስተዩ” በሎም። (ማቴ. 26:26, 27) የሱስ ንሃዋርያቱ ኻልእ ዓይነት ምግቢ እኳ እንተ ዘይሃቦም፡ ኣብታ ኣገዳሲት ለይቲ እቲኣ ግና፡ ነቶም እሙናት ሰዓብቱ ብዙሕ ዚነግሮም ነገራት ነበሮ።
3. እዛ ዓንቀጽ እዚኣ፡ ነየናይ ሕቶታት እያ ኽትምልሶ፧
3 በዚ ኸምዚ፡ የሱስ፡ ዝኽሪ ሞቱ፡ ማለት “ድራር ጐይታ” ኣቘመ። (1 ቈረ. 11:20) ገሊኦም ሰባት፡ ብዛዕባ ድራር ጐይታ ኸምዚ ኢሎም ይሓትቱ ይዀኑ፦ ንሞት የሱስ ክንዝክሮ ዚግብኣና ስለምንታይ ኢና፧ ትርጕም እቲ ቕጫን ወይንን እንታይ እዩ፧ ንበዓል ዝኽሪ ብኸመይ ክንዳሎ ንኽእል፧ ካብቲ ምሳልያዊ ቕጫን ወይንን ዚወስዱ መን እዮም፧ ክርስትያናትከ ነቲ ቕዱስ ጽሑፋዊ ተስፋኦም እንታይ ምላሽ እዮም ኪህቡሉ ዚግባእ፧
ንሞት የሱስ እንዝክሮ ስለምንታይ ኢና፧
4. ሞት የሱስ እንታይ ንኽንረክብ ዜኽእለና ኣጋጣሚ እዩ ኸፊቱልና፧
4 ዘርኢ ኣዳም ስለ ዝዀንና፡ ሓጢኣትን ሞትን ወሪስና ኢና። (ሮሜ 5:12) ዝዀነ ይኹን ዘይፍጹም ሰብ ድማ፡ ንህይወቱ ዀነ ንህይወት ካልኦት ዚኸውን በጃ ንኣምላኽ ኬቕርበሉ ኣይክእልን እዩ። (መዝ. 49:6-9) የሱስ ግና ፍጹም ሰብነቱን ደሙን ንዓና በጃ ብምሃብ፡ ኣብ ክንዳና ሞተ፣ ተቐባልነት ዘለዎ በጃ ኸኣ ኣቕረበ። ንዋጋ በጃኡ ኣብ ቅድሚ ኣምላኽ ብምቕራብ ድማ፡ ካብ ሓጢኣትን ሞትን ንኽንድሕን፡ ውህበት ናይ ዘለኣለም ህይወት ከኣ ንኽንረክብ ዜኽእለና ኣጋጣሚ ኸፈተልና።—ሮሜ 6:23፣ 1 ቈረ. 15:21, 22።
5. (ሀ) ኣምላኽን ክርስቶስን ንደቂ ሰብ ከም ዜፍቅርዎም ብኸመይ ንፈልጥ፧ (ለ) ኣብ ዝኽሪ ሞት የሱስ ክንርከብ ዘሎና ስለምንታይ ኢና፧
5 እቲ የሱስ ዝኸፈሎ በጃ፡ ኣምላኽ ንደቂ ሰብ ከም ዜፍቅሮም ዜርኢ መርትዖ እዩ። (ዮሃ. 3:16) ብዘይካዚ፡ እቲ መስዋእቲ፡ የሱስ እውን ከም ዜፍቅረና ዜርኢ መርትዖ እዩ። ሰብ ኰይኑ ናብ ምድሪ ቕድሚ ምምጽኡ እውን እንተ ዀነ፡ ወሓለ “ሰራሕተኛ” ዀይኑ ምስ ኣምላኽ ይዓዪ ነበረ፣ ‘ተድላኡ ኸኣ ብፍላይ ብደቂ ሰብ ነበረ።’ (ምሳ. 8:30, 31) ስለዚ፡ ንኣምላኽን ንወዱን ዘሎና ሞሳ፡ ኣብ ዝኽሪ ሞት የሱስ ንኽንርከብ ይድርኸና እዩ፣ በዚ ኸምዚ፡ ነቲ፡ “እዚ ንመዘከርታይ ግበርዎ” ዚብል ትእዛዝ ነኽብሮ።—1 ቈረ. 11:23-25።
እቲ ቕጫን ወይንን እንታይ የመልክት፧
6. ነቲ ኣብ በዓል ዝኽሪ ዚቐርብ ቅጫን ወይንን ብኸመይ ክንርድኦ ይግብኣና፧
6 የሱስ ንበዓል ዝኽሪ ኬቕውም ከሎ፡ ቃል ብቓሉ ነቲ ቕጫ ናብ ስጋኡ፡ ነቲ ወይኒ ኸኣ ናብ ደሙ ብተኣምራዊ መገዲ ኣይቀየሮን። ኣብ ክንዳኡስ፡ ብዛዕባ እቲ ቕጫ ኺገልጽ ከሎ፡ “እዚ ስጋይ ማለት እዩ” በለ። ብዛዕባ እቲ ወይኒ እውን፡ “እዚ ምእንቲ ብዙሓት ዚፈስስ ናተይ ‘ደም ኪዳን’ ማለት እዩ” በለ። (ማር. 14:22-24) ብንጹር እምበኣር፡ እቲ ቕጫን ወይንን ከም ምሳልያዊ ጌርካ እዩ ኺርአ ዘለዎ።
7. እቲ ኣብ በዓል ዝኽሪ ኣብ ጥቕሚ ዚውዕል ቅጫ ንምንታይ የመልክት፧
7 ኣብቲ ብ33 ድ.ክ. ዝነበረ ኣዝዩ ኣገዳሲ ፍጻመ፡ የሱስ ነቲ ኻብቲ ፋስጋ ዝተረፈ ዘይበዅዐ እንጌራ እዩ ተጠቒሙ። (ዘጸ. 12:8) ኣብ ቅዱሳት ጽሑፋት፡ ማይ ብሑቝ ሓድሓደ እዋን ንብልሽውና ወይ ንሓጢኣት እዩ ዜመልክት። (ማቴ. 16:6, 11, 12፣ ሉቃ. 12:1) ስለዚ፡ የሱስ ዘይበዅዐ እንጌራ ምጥቃሙ ኣገዳሲ እዩ ነይሩ፣ ከመይሲ፡ ነቲ ሓጢኣት ዘይነበሮ ፍጹም ስጋኡ ዜመልክት ብቑዕ ኣብነት እዩ ነይሩ። (እብ. 7:26) ኣብ በዓል ዝኽሪ እውን እንተ ዀነ፡ ከምኡ ዓይነት ቅጫ እዩ ኣብ ጥቕሚ ዚውዕል።
8. እቲ ኣብ በዓል ዝኽሪ ዚቐርብ ወይኒ ንምንታይ እዩ ዜመልክት፧
8 እቲ የሱስ ብ14 ኒሳን 33 ድ.ክ. እተጠቕመሉ ወይኒ፡ ንደሙ እዩ ዜመልክት፣ እቲ ሎሚ እንጥቀመሉ ወይኒ እውን ንደም የሱስ እዩ ዜመልክት። ኣብቲ ኻብ የሩሳሌም ወጻኢ ዝነበረ ጎልጎታ ዚብሃል ቦታ፡ ደም የሱስ “ንሕድገት ሓጢኣት” ፈሲሱ እዩ። (ማቴ. 26:28፣ 27:33) እቲ ኣብ በዓል ዝኽሪ ዚቐርብ ቅጫን ወይንን ነቲ ምእንቲ እዙዛት ደቂ ሰብ ተባሂሉ ዝቐረበ ብዋጋ ዘይሽነን መስዋእቲ የሱስ ስለ ዜመልክት፡ ነዚ ፍቕራዊ መሰናድዎ እዚ ድማ ስለ እነማስወሉ፡ ነቲ በብዓመቱ ዚብዓል ድራር ጐይታ ብውልቅና ኽንዳሎ ግቡእ እዩ።
ክትዳለወሉ እትኽእል ገለ መገድታት
9. (ሀ) ነቲ ናይ በዓል ዝኽሪ ንባብ መጽሓፍ ቅዱስ በብእዋኑ ኸነንብቦ ኣገዳሲ ዝዀነ ስለምንታይ እዩ፧ (ለ) ብዛዕባ በጃ እንታይ ይስምዓካ፧
9 ነቲ ኣብ ቅዱሳት ጽሑፋት መዓልቲ መዓልቲ ምምርማር ዚርከብ ናይ በዓል ዝኽሪ ንባብ መጽሓፍ ቅዱስ በብእዋኑ ብምንባብ፡ የሱስ ቅድሚ ሞቱ እንታይ ከም ዝገበረ ኸነስተንትን ንኽእል ኢና። እዚ ድማ፡ ልብና ንድራር ጐይታ ንኸነዳሉ ኺሕግዘና ይኽእል እዩ። * ሓንቲ ሓብቲ ኸምዚ ኢላ ጸሓፈት፦ “ንበዓል ዝኽሪ ብሃንቀውታ ኢና እንጽበዮ። በብዓመቱ ፍሉይ እዩ። . . . እቲ ዘፍቅሮ ኣቦይ ኣብ ዝሞተሉ እዋን፡ ኣብ ጥቓ ሳንዱቑ ደው ኢለ፡ ነቲ የሱስ ዝኸፈሎ በጃ ኻብ ልበይ ከማስወሉ ኸለኹ ትዝ ይብለኒ። . . . ንዅሉ እቲ ብዛዕባ በጃ ዚገልጽ ጥቕስታት መጽሓፍ ቅዱስ እፈልጦ ነበርኩ፣ ነቲ ጥቕስታት ብኸመይ ከም ዝገልጾ እውን እፈልጥ ነይረ እየ። ኰይኑ ግና፡ ነቲ ሞት ዜምጽኦ ውሽጣዊ ጕድኣት ኣብ ህይወተይ ምስ ረኣኽዎ፡ በቲ ኽቡር በጃ ኣቢሉ ብዛዕባ ዚፍጸም ነገራት ሓሰብኩ፣ ብሓጐስ ድማ ፍንጭሕ በልኩ።” ብሓቂ እምበኣር፡ ንበዓል ዝኽሪ ኽንዳሎ ኸለና፡ መስዋእቲ የሱስ ብኸመይ ካብ ባርነት ሓጢኣትን ሞትን ናጻ ኸም ዘውጽኣና ኸነስተንትን ኣሎና።
10. ንበዓል ዝኽሪ እንገብሮ ምድላው፡ ንኣገልግሎትና ዚጸልዎ ብኸመይ እዩ፧
10 ንበዓል ዝኽሪ ምድላው ኪብሃል ከሎ፡ ኣገልግሎትና ብገለ መገዲ ምስፋሕ እውን ዜጠቓልል እዩ፣ ምናልባት ኣብ ወቕቲ በዓል ዝኽሪ፡ ሓገዝቲ ፈለምቲ ኽንከውን ንኽእል ኢና። ነቶም መጽናዕቲ መጽሓፍ ቅዱስ እንመርሓሎም ሰባትን ንኻልኦትን ናብ ድራር ጐይታ ኽንዕድሞም ከለና፡ ብዛዕባ ኣምላኽን ብዛዕባ ወዱን ብምዝራብ ክንሕጐስ ኢና፣ ብዛዕባ እቲ ነቶም ንየሆዋ ዜሐጕስዎን ዚውድስዎን ሰባት ተዓቚሩሎም ዘሎ በረኸት ብምዝራብ እውን ሓጐስ ክንረክብ ኢና።—መዝ. 148:12, 13።
11. ገሊኦም ሰብ ቈረንቶስ፡ ከይተገብኦም ካብቲ ቕጫን ወይንን ዝወሰዱ ብኸመይ እዮም፧
11 ንድራር ጐይታ ኽትዳሎ ኸለኻ፡ ሃዋርያ ጳውሎስ ነቶም ኣብ ጉባኤ ቈረንቶስ ዝነበሩ ክርስትያናት እንታይ ኢሉ ኸም ዝጸሓፈሎም ሕሰብ። (1 ቈረንቶስ 11:27-34 ኣንብብ።) ከይተገብኦ ነታ እንጌራ ዚበልዕን ካብታ ጽዋእ ዚሰትን ዝዀነ ይኹን ሰብ፡ “ኣብ ስጋን ደምን ጐይታ እዩ ዚዕግብ።” ስለዚ፡ ሓደ ቕቡእ፡ ‘ርእሱ ኺምርምር’ ኣለዎ፣ ድሕሪኡ እዩ ኻብቲ ቕጫን ወይንን ኪወስድ ዚግብኦ። ከምኡ እንተ ዘይገይሩ፡ “ኣብ ርእሱ እዩ ፍርዲ ዚበልዕን ዚሰትን።” ብዙሓት ሰብ ቈረንቶስ ብሰንኪ ዘይግቡእ ጠባይ፡ ‘ድኹማትን ሕሙማትን ኰኑ፣ ሓያሎ እውን [ብመንፈሳዊ መዳይ] ሞቱ።’ ምናልባት ገለ ኻባታቶም፡ ቅድሚ እቲ በዓል ዝኽሪ ወይ እውን እቲ በዓል እናተኻየደ ኸሎ ብዙሕ ይሰትዩን ይበልዑን ስለ ዝነበሩ፡ ብኣእምሮኣዊ ዀነ ብመንፈሳዊ መዳይ ንቑሓት ኣይነበሩን ይዀኑ። ኣብ ከምዚ ዓይነት ኵነታት ከለኻ ኻብቲ ቕጫን ወይንን ምውሳድ፡ ሞገስ ኣምላኽ ዜስእን እዩ ነይሩ።
12. (ሀ) ጳውሎስ ንበዓል ዝኽሪ ምስ ምንታይ እዩ ኣመሳሲልዎ፧ ነቶም ካብቲ ቕጫን ወይንን ዚወስዱኸ እንታይ ኢሉ እዩ ኣጠንቂቕዎም፧ (ለ) ኣብ በዓል ዝኽሪ ኻብቲ ቕጫን ወይንን ዝወስድ ሰብ፡ ከቢድ ሓጢኣት እንተ ፈጺሙ እንታይ ኪገብር ኣለዎ፧
12 ጳውሎስ ንበዓል ዝኽሪ ምስ መኣዲ ኣመሳሲልዎ ኣሎ፣ ነቶም ካብቲ ቕጫን ወይንን ዚወስዱ ድማ፡ “ጽዋእ የሆዋን ጽዋእ ኣጋንንትን ክትሰትዩ ኣይትኽእሉን ኢኹም፣ ካብ ‘መኣዲ የሆዋ’ን ካብ መኣዲ ኣጋንንትን ክትምቀሉ ኣይትኽእሉን ኢኹም” ኢሉ ኣጠንቀቖም። (1 ቈረ. 10:16-21) ኣብ በዓል ዝኽሪ ኻብቲ ቕጫን ወይንን ዝወስድ ሰብ፡ ከቢድ ሓጢኣት እንተ ፈጺሙ፡ መንፈሳዊ ሓገዝ ኪሓትት ኣለዎ። (ያእቆብ 5:14-16 ኣንብብ።) ድሕሪኡ፡ “ንንስሓ ዚበቅዕ ፍረ” እንተ ፈርዩ፡ ካብቲ ቕጫን ወይንን ኪወስድ ይኽእል እዩ፣ ከምኡ እንተ ገይሩ፡ ኣብ መስዋእቲ የሱስ ከም ዝዓገበ ጌርካ ኣይርአን እዩ።—ሉቃ. 3:8።
13. ብዛዕባ እቲ ኣምላኽ ዝሃበና ተስፋ ኽንጽሊ ጠቓሚ ዝዀነ ስለምንታይ እዩ፧
13 ንበዓል ዝኽሪ በብውልቅና ኽንዳሎ ኸለና፡ ብዛዕባ እቲ ኣምላኽ ዝሃበና ተስፋ ብጸሎት ኣቢልና ኽንሓስበሉ ጠቓሚ እዩ። ሓደ ርእሱ ንየሆዋ ዝወፈየን እሙን ሰዓቢ ወዱ ዝዀነን ኣገልጋሊ የሆዋ፡ ቅቡእ ክርስትያን ምዃኑ ዜረጋግጽ ንጹር መትርዖ ዘይብሉ ኽነሱ ኻብቲ ኣብ በዓል ዝኽሪ ዚቐርብ ቅጫን ወይንን ዚወስድ እንተ ዀይኑ፡ ንመስዋእቲ የሱስ ዘለዎ ንዕቀት እዩ ዜርኢ። እሞኸ ሓደ ሰብ ካብቲ ቕጫን ወይንን ኪወስድ ዚኽእል እንተ ዀይኑ ብኸመይ እዩ ዚውስን፧
ካብቲ ቕጫን ወይንን ኪወስዱ ዘለዎም መን እዮም፧
14. ቅቡኣት ክፍሊ እቲ ሓድሽ ኪዳን ስለ ዝዀኑ፡ ኣብ በዓል ዝኽሪ እንታይ እዮም ዚገብሩ፧
14 እቶም ካብቲ ኣብ በዓል ዝኽሪ ዚቐርብ ቅጫን ወይንን ዚወስዱ ክርስትያናት፡ ክፍሊ እቲ ሓድሽ ኪዳን ምዃኖም ምሉእ ብምሉእ ርግጸኛታት እዮም። የሱስ ብዛዕባ እቲ ወይኒ ኺገልጽ ከሎ፡ “እዛ ጽዋእ እዚኣ፡ ብደመይ ዚግበር ሓድሽ ኪዳን ማለት እያ” በለ። (1 ቈረ. 11:25) ኣምላኽ ድማ ብነብዪ ኤርምያስ ኣቢሉ፡ ካብቲ ምስ እስራኤላውያን ዝገበሮ ኺዳን ሕጊ ሙሴ ዚፍለ ሓድሽ ኪዳን ከም ዚገብር ተነብዩ ነይሩ እዩ። (ኤርምያስ 31:31-34 ኣንብብ።) ኣምላኽ ምስ መንፈሳውያን እስራኤላውያን ሓድሽ ኪዳን ገይሩ እዩ። (ገላትያ 6:15, 16) እዚ ኺዳን እዚ፡ ብመስዋእቲ የሱስ ኣቢሉ ሕጋዊ ዀይኑ እዩ፣ በቲ ዝፈሰሰ ደሙ ኣቢሉ ድማ፡ ኪዓዪ ጀሚሩ እዩ። (ሉቃ. 22:20) የሱስ ማእከላይ እቲ ሓድሽ ኪዳን እዩ፣ እቶም ክፍሊ እቲ ኺዳን ዝዀኑ እሙናት ቅቡኣት ድማ፡ ሰማያዊ ርስቲ እዮም ዚቕበሉ።—እብ. 8:6፣ 9:15።
15. ክፍሊ እቲ ኺዳን መንግስቲ ዝዀኑ እንታዎት እዮም፧ እሙናት እንተ ዀይኖምከ እንታይ ፍሉይ መሰል እዩ ዚጽበዮም፧
15 እቶም ኣብ በዓል ዝኽሪ ኻብቲ ቕጫን ወይንን ኪወስዱ ዚኽእሉ ውልቀ ሰባት፡ ክፍሊ ኺዳን መንግስቲ ምዃኖም እውን ይፈልጡ እዮም። (ሉቃስ 12:32 ኣንብብ።) እቶም ቅቡኣት ሰዓብቲ የሱስ ብምዃን ብተኣማንነት ምስኡ ዚጠብቁን ኣብ መከራኡ ዚካፈሉን ሰባት፡ ኣብ ሰማያዊ ግዝኣቱ እውን ምስኡ ኺገዝኡ እዮም። (ፊል. 3:10) እሙናት ቅቡኣት ክፍሊ እቲ ኺዳን መንግስቲ ስለ ዝዀኑ፡ ኣብ ሰማይ ምስ ክርስቶስ ንዘለኣለም ኪነግሱ እዮም። (ራእ. 22:5) በዚ ምኽንያት እዚ እዮም ኣብ በዓል ዝኽሪ ኻብቲ ቕጫን ወይንን ኪወስዱ ዚኽእሉ።
16. ብዛዕባ ሮሜ 8:15-17 ኣሕጽር ኣቢልካ ግለጽ።
16 እቶም ውሉዳት ኣምላኽ ከም ዝዀኑ መንፈስ ዝመስከረሎም ሰባት ጥራይ እዮም ካብቲ ኣብ በዓል ዝኽሪ ዚቐርብ ቅጫን ወይንን ኪወስዱ ዚግብኦም። (ሮሜ 8:15-17 ኣንብብ።) ጳውሎስ ነታ “ኣቦ” ዝትርጕማ “ኣባ” እትብል ናይ ኣረማይስጢ ቓል ከም እተጠቕመ ኣስተብህል። እታ “ኣቦ” እትብል ቃል ልክዕ ከምታ “ባባ” እትብል ቃል፡ መግለጺት ፍቕርን ኣኽብሮትን ስለ ዝዀነት፡ ሓደ ውሉድ ነዛ ቓል እዚኣ ተጠቒሙ ንኣቦኡ ኺዛረቦ ይኽእል እዩ። እቶም “መንፈስ ውልድነት” እተቐበሉ ሰባት፡ ብመንፈስ እተወልዱ ውሉዳት ኣምላኽ እዮም። መንፈሱ ምስ መንፈሶም ኰይኑ ይምስክር እዩ፣ እዚ ኸኣ ነቶም ቅቡኣት፡ ውሉዳት የሆዋ ምዃኖም ከም ዚግንዘቡ ይገብሮም። ኣብ ምድሪ ኺነብሩ ኣይደልዩን ማለት ጥራይ ዘይኰነስ፡ ክሳዕ ሞት እሙናት እንተ ዀይኖም፡ ኣብ ሰማያዊት መንግስቲ ኣምላኽ ንየሱስ መዋርስቱ ኸም ዚዀኑ ርግጸኛታት እዮም። ሎሚ ኻብቶም ኣስኣሰር ክርስቶስ ዚስዕቡ 144,000፡ ሒደት እዮም ተሪፎም ዘለዉ፣ እዚኣቶም ከኣ ‘ካብቲ ቕዱስ ዝዀነ የሆዋ፡ ቅብኣት ኣለዎም።’ (1 ዮሃ. 2:20፣ ራእ. 14:1) ብመንፈስ የሆዋ ኣቢሎም ድማ እዮም “ኣባ፡ ኣቦ!” ኢሎም ዚጽውዕዎ። ምስ ኣምላኽ ከመይ ዝኣመሰለ እተባረኸ ርክብ ኰን እዩ ዘለዎም!
ንቕዱስ ጽሑፋዊ ተስፋኻ እትህቦ ምላሽ
17. ቅቡኣት እንታይ ተስፋ እዩ ዘለዎም፧ ንተስፋኦምከ ብኸመይ እዮም ዚርእይዎ፧
17 ቅቡእ ክርስትያን እንተ ዄንካ፡ ሰማያዊ ተስፋ ሓደ ኻብቲ ኣብ ውልቃዊ ጸሎትካ እትጠቕሶ ኣገዳሲ ርእሰ ነገራት እዩ። መጽሓፍ ቅዱስ፡ ቅቡኣት ነቲ ሰማያዊ መርዓዊ ዝዀነ የሱስ ክርስቶስ ‘ከም እተሓጽዩ’ ኺገልጽ ከሎ፡ እዚ ንዓኻ እውን ከም ዚምልከተካ ጌርካ ኢኻ እትሓስብ፣ ክፍሊ “መርዓት” ክርስቶስ ንምዃን ድማ ብሃንቀውታ ኢኻ እትጽበ። (2 ቈረ. 11:2፣ ዮሃ. 3:27-29፣ ራእ. 21:2, 9-14) ኣምላኽ ኣብ ቃሉ ብዛዕባ እቲ ንመንፈሳውያን ደቁ ዘለዎ ፍቕሪ ኺገልጽ ከሎ፡ “እዚ ንዓይ እውን ዜጠቓልል እዩ” ትብል ኢኻ። ብዘይካዚ፡ ቃል የሆዋ ንቕቡኣት ውሉዳት መምርሒ ኺህቦም ከሎ፡ ነቲ መምርሒ ምእንቲ ኽትእዘዞን ብልብኻ ድማ “እዚ እኮ ንዓይ እውን ዚምልከት እዩ” ምእንቲ ኽትብልን፡ መንፈስ ቅዱስ ይድርኸካ እዩ። በዚ ኸምዚ፡ መንፈስ ኣምላኽን መንፈስካን፡ ሰማያዊ ተስፋ ኸም ዘሎካ ብሓባር ኰይኖም ይምስክሩ።
18. “ካልኦት ኣባጊዕ” እንታይ ተስፋ እዩ ዘለዎም፧ ብዛዕባ እዚኸ እንታይ ይስምዓካ፧
18 ብኻልእ ሸነኽ ድማ፡ ክፍሊ እተን “ካልኦት ኣባጊዕ” ዝዀኑ “ብዙሓት ህዝቢ” እንተ ዄንካ፡ ኣምላኽ ምድራዊ ተስፋ ሂቡካ ኣሎ። (ራእ. 7:9፣ ዮሃ. 10:16) ኣብ ገነት ንዘለኣለም ክትነብር ትደሊ ኢኻ፣ ብዛዕባ እቲ መጽሓፍ ቅዱስ ነቲ ኣብ መጻኢ ዚህሉ ህይወት ብዚምልከት ዚገልጾ ሓሳብ ከተስተንትን ከለኻ ድማ ትሕጐስ ኢኻ። ብስድራ ቤትካን ብኻልኦት ጻድቃንን ተኸቢብካ ብብዝሒ ሰላም እናተሓጐስካ ኽትነብር ትህንጠ ኢኻ። ብዘይካዚ፡ ነቲ ንደቂ ሰብ ዜሳቕዮም ዘሎ ጥሜትን ድኽነትን መከራን ሕማምን ሞትን ዚጠፍኣሉ እዋን ብሃንቀውታ ኢኻ እትጽበዮ። (መዝ. 37:10, 11, 29፣ 67:6፣ 72:7, 16፣ ኢሳ. 33:24) ነቲ ምዉታት ካብ ሞት ተንሲኦም ንዘለኣለም ኣብ ምድሪ ዚነብሩሉ እዋን እውን ሃረር ትብሎ ኢኻ። (ዮሃ. 5:28, 29) የሆዋ፡ ምድራዊ ተስፋ ብምሃብ ስለ ዝባረኸካ፡ ክሳዕ ክንደይ ኰን ኢኻ ኸተመስግኖ ዚግብኣካ! ካብቲ ቕጫን ወይንን ዘይትወስድ እኳ እንተ ዀንካ፡ ንመስዋእታዊ በጃ የሱስ ክርስቶስ ስለ እተማስወሉ ግና ኣብ በዓል ዝኽሪ ትእከብ ኢኻ።
ክትእከብ ዲኻ፧
19, 20. (ሀ) እቲ ኣምላኽ ዝሃበካ ተስፋ ኺፍጸም ከሎ ኽትርኢ እትኽእል ብኸመይ ኢኻ፧ (ለ) ኣብ ድራር ጐይታ እትእከብ ስለምንታይ ኢኻ፧
19 ተስፋኻ ምድራዊ ወይ ሰማያዊ ይኹን ብዘየገድስ፡ ተስፋኻ ኺፍጸም ከሎ ኽትርኢ እትኽእል፡ ኣብ የሆዋ ኣምላኽን ኣብ የሱስ ክርስቶስን ኣብቲ በጃን እምነት እንተ ኣሕዲርካ እዩ። ኣብ በዓል ዝኽሪ እንተ ተኣኪብካ፡ ብዛዕባ ተስፋኻ ንኽትሓስብን ሞት የሱስ ክሳዕ ክንደይ ኣገዳሲ ምዃኑ ንኸተስተንትንን ኣጋጣሚ ኽትረክብ ኢኻ። ስለዚ፡ ሓደ ኻብቶም ኣብቲ ዓርቢ 3 ሚያዝያ 2015 ጸሓይ ድሕሪ ምዕራባ ዚብዓል ድራር ጐይታ ንኼብዕሉ ኣብ ኣዳራሻት መንግስቲ ኣምላኽን ኣብ ካልእ ቦታታትን ዚእከቡ ብሚልዮናት ዚቝጸሩ ሰባት ምእንቲ ኽትከውን መደብ ግበር።
20 ኣብ በዓል ዝኽሪ ምእካብ፡ ነቲ ንመስዋእታዊ በጃ የሱስ ዘሎካ ሞሳ ብዝያዳ ኼዕምቖ እዩ። ነቲ መደረ ጽን ኢልካ ምስማዕካ ድማ፡ ንብጻይካ ብዛዕባ እቲ የሆዋ ዘርኣየና ፍቕርን ብዛዕባ እቲ ንደቂ ሰብ ዘለዎ ዓብዪ ዕላማን ብምንጋር ፍቕርኻ ንኸተርኢ ኺድርኸካ እዩ። (ማቴ. 22:34-40) ሃየ እምበኣር፡ ኣብ ድራር ጐይታ ተኣከብ።
ብዝያዳ ፍለጥ
የሱስ ኣብ ምድሪ ዝነበረሉ ናይ መወዳእታ ሰሙን (1ይ ክፋል)
የሩሳሌምን ከባቢኣን ዜርኢ ካርታን ካብ 8 ኒሳን ክሳዕ 11 ኒሳን 33 ድ.ክ. እተፈጸመ ፍጻመታት ዜርኢ ሰሌዳ ግዜን ርአ።
የሱስ ኣብ ምድሪ ዝነበረሉ ናይ መወዳእታ ሰሙን (2ይ ክፋል)
ካብ 12 ኒሳን ክሳዕ 16 ኒሳን 33 ድ.ክ. ዝነበረ እዋን ዚሽፍን ሰሌዳ ግዜ ርአ።


text:
ወዲ 25 ዓመት ኣልጀሪያዊ ሪያድ መሃሬዝ ብሉፅ ኣፍሪካዊ ተፃዋታይ....
መቐለ ታህሳስ 28//2009(ድወት) ወዲ 25 ዓመት ኣልጀሪያዊ ሪያድ መሃሬዝ ብሉፅ ኣፍሪካዊ ተፃዋታይ 2016 ተባሂሉ ብኮንፌደሬሽን ኩዕሶ እግሪ ኣፍሪካ ካፍ ተሓር’ዩ፡፡
ብሉፅ ተፃዋታይ ኣፍሪካ 2016 ካፍ ንምሓራይ ናይ መወዳእታ 3ተ ሕፁያት ሪያድ መሃሬዝ፣ኦቦሚያንግ፣ሳደማኔ ነይሮም፡፡
በዚውን ኣልጀርያዊ ሪያድ መሃሬዝ ጋንትኡ ሌስተር ሲቲ ፅዋዕ ፕረምየሊግ ኢንግሊዝ ንክተዓትርን ሃገሩ ናብ ፅዋዕ ኣፍሪካ ጋቦን 2017 ንክትሓለፍ ብዝገብሮ ዝንኣድ ምንቅስቃስ 361 ድምፂ ብምርካብ ሽልማት ብሉፅ ተፃዋታይ ኣፍሪካ 2016 ንክከውን ኣኪኢልዎ እዩ፡፡
እዚ ክብሪ ብምርካቡ ድማ ፈላማይ ኣልጀርያዊ ተፃዋታይ ኮይኑ ኣሎ፡፡
ኦቦሚያንግ 313 ድምፂ
ሳዶማኔ 186 ድምፂ ረኪቦም፡፡
ካብ ኣፍሪካ ውሽጢ ካብ ዝዓወቱ ተፃውቲ ድማ ዩጓንዳዊ ሓላዊ ማዕፆ ጋንታ ማምሎዲ ሳንደውንስ ዴንስ ኦንያንጎ ብ252 ድምፂ ብሉፅ ተፃዋታይ ኣፍሪካ ተባሂሉ፡፡
ብደቂ ኣንስትዮ ድማ ተፃዋቲት ጋንታ ኩዕሶ እግሪ ደቂ ኣንስትዮ ኣርሰናል ኦሰሆላ ብልፅቲ ተፃዋቲት 2016 እንትብሃል ብልፅቲ ጋታ ኣፍሪካ 2016 ማሞሎዲ ሳንዳውንስ ብልፅቲ ሃገራዊት ጋታ ደቂ ተባዕትዮ ዩጓንዳ ደቂ ኣንስትዮ ናይጀርያ ተባሂለን ዝተዳለወለን ሽልማት ተቐቢለን፡፡


text:
ሰሒፋት አል-ሰሓፋ ዝተባህለ ጋዜጣ ሱዳን አብ ናይ ሎሚ መዓልቲ ሕታሙ ነፈርቲ ኩናት ኢትዮጵያ ማእከን ዕደና ወርቒ ብሻ ከምዝደብደባ አብ ጽሕፋቱ አስፊሩ፡፡ አብቲ ሎም ዕለት 21 መጋቢት ዝወጸት ጋዜጣ አል ሰሓፋ እቲ ካብ አስመራ አስታት 150 ክሎሜተር ርሒቑ ዝርከብ ዕደና ወርቒ ብሻ ኤርትራ አብ ዓመት 300-400 ሚልዮን ዶላር ትረኽበሉ እንኮ እትዋት ኤርትራ ምኳኑ ብተወሳኪ ገሊጹ፡፡
እዚ ትማሊ ዝተካየደ ደብዳብ ኢትዮጵያ ምርጫ አብ ምግባር ትቐራረበሉ ዘላ እዋን ነቲ ናይ ውሽጢ ኢትዮጵያ አድህቦ ንምጥምዛዝ ከኸውን ከምዝክእል አብ ጽሑፋታ ዘስፈረት ሰዳናዊት ጋዜጣ አል-ሰሓፋ ብርቱዕ ነበልባልን ትኪን ካብ ርሑቕ ከምዝተራእየ'ውን ገሊጻ አላ፡፡
ምስዚ ዝተአሳሰር'ውን መርበብ ሓበሬታ ስሊና ብመንነቶም ዘይተፈልጡ አካላት ዕደና ወርቒ ብሻ ጉድአት ከምዘወረዶ አብዚ ናይ ሎሚ ሕታማ ገሊጻቶ'ላ፡፡
ድምጺ ደሊና ነዚ ንምርግጋጽ ናብ ቤትጽሕፈት ትካል ዕደና ኔቭሰስ ካናዳ ደዊልና ናብ አስመራ ክንድውል ብዝሓበሩና መሰረት ናብ ቤትጽሕፈት ኔቭሰስ አስመራ ደዊልና ዝምልስ ከምዘይተረክበን ክሳብ ሕጂ'ውን ብዛዕባ እዚ ኩነታት ቤት ጽሕፈት ኔቭሰስ አስመራ መብርሂ ክህበና ጻዕርታት ነካይድ ምህላውና ክንሕብር ንፈቱ


text:
1ድኅርዙይ ኢየሱስ ነቶም ሕዝብን ንደቀ መዛሙርቱን ከምዙይ ኢሉ ተዛረቦም፦ 2 መምህራን ሕግን ፈሪሳውያንን ኣብ መንበር ሙሴ ተቐሚጦም ኣለዉ። 3ስለዙይ ንሳቶም ዝብሉኹም ኲሉ ግበሩን ሓልዉን፤ ንሳቶም እቲ ንሰብ ዝምህርዎ ኣይገብርዎን እዮም እሞ ከምቲ ዝገብርዎ ግና ኣይትግበሩ። 4ከቢድ ምፅዋሩ ዘይምቹ ፆር ጠሚሮም ንሰብ ኣብ ማእገሩ የሰክምዎ፤ ባዕላቶም ግና በፃብዕቶም እኳ ኽነኽእዎ ኣይደልዩን። 5ኲሉ ዝገብርዎ ሰብ ክርእየልና ኢሎም ይገብሩ፤ ክታባቶም የግፍሑ፤ ዘፈር ክዳውንቶምውን የንውኁ። 6ኣብ ማእዲ ዝለዓለ ሥፍራ ኣብ ቤተ ጸሎቶም ድማ ኣብ ናይ ክብሪ መናብር ይቕመጡ። 7ኣብ ዕዳጋታት ሰብ ኢድ ክነሥአሎምን መምህር› ኢሉ ኽጽውዖምን ይፈትዉ፤ 8 ንስኻትኩም ግና መምህርኩም ሓደ እዩ እሞ መምህራን› ኣይትበሃሉ፤ ንስኻትኩም ኲልኹም ኣኅዋት ኢኹም። 9ኣብ ሰማይ ሓደ ኣቦ ስለ ዘለኩም ኣብ ምድሪ ንሓደ እኳ ኣቦ ኢልኩም ኣይትጸውዑ ። 10መራሒኹም ሓደ ክርስቶስ እዩ እሞ ንስኻትኩምስ መራሕቲ› ኣይትበሃሉ። 11- 12እቲ ርእሱ ዘልዕል ክዋረድ እዩ፤ እቲ ርእሱ ዘትሕት ከዓ ልዕል ክብል እዩ እሞ እቲ ኻባኻትኩም ዝዓበየ ኣገልጋሊኹም ይኹን። 13 ኣቱም ግብዛት መምህራን ሕግን ፈሪሳውያንን! መንግሥተ ሰማይ ንሰብ ኣብ ገጹ እትዓፅዉሉ ንርእስኹም ኣይትኣትዉን፤ ነቶም ክኣትዉ ዝደልዩ ድማ ምእታው ትኽልክልዎም ኣለኹም እሞ ወይለኹም! 14ኣቱም ግብዛት መምህራን ሕግን ፈሪሳውያንን! ንኽተምስሉ ኣብዚኅኹም ብምጽላይ ኣብያተ መበለታት ትብዝብዙ ኣለኹም፤ ስለዙይ ጽኑዕ ፍርዲ ኽትቅበሉ ኢኹም እሞ ወይለኹም! 15ኣቱም ግብዛት መምህራን ሕግን ፈሪሳውያንን! ንሓደ ሰብ ናብ ሃይማኖትኩም ክተእትዉ ባሕርን ምድርን እትዞሩ፤ ምስ ኣተወ ኸዓ ካባኻትኩም ብዕጽፊ ዝገደደ ወዲ ገሃነም ትገብርዎ ኢኹም እሞ ወይለኹም! 16ኣቱም ብቤተ መቕደስ ዝምሕል ኣይበደለን ደኃን እዩ፤ ብወርቂ ቤተ መቕደስ ዝምሕል ግና ማሕላ ይኾኖ› እትብሉ፤ ዕዉራት መራሕቲ ወይለኹም! 17ኣቱም ደናቝርን ዕዉራትን! ኣየናይ የዓቢ? ወርቅዶ ወይ እቲ ንወርቂ ዝቕድሶ ቤተ መቕደስ? 18ብመሠውዒ ዝምሕል ኣይቝጸሮን እዩ፤ በቲ ኣብ ልዕሊኡ ዘሎ መሥዋዕቲ ዝምሕል ግና ማሕላ ይኾኖ› ትብሉ። 19ኣቱም ደናቝርን ዕዉራትን! ኣየናይ የዓቢ? መሥዋዕቲዶ ወይ እቲ ንመሥዋዕቲ ዝቕድሶ መሠውዒ? 20እምበኣርከ እቲ ብመሠውዒ ዝምሕል ብእኡን ኣብ ልዕሊኡ ብዘሎ ዂሉን ይምሕል። 21እቲ ብቤተ መቕደስ ዝምሕል ከዓ ብእኡን በቲ ኣብኡ ዝነብርን ይምሕል። 22እቲ ብሰማይ ዝምሕል ድማ ብዙፋን እግዚኣብሔርን በቲ ኣብኡ ዝነብርን ይምሕል። 23 ኣቱም ግብዛት መምህራን ሕግን ፈሪሳውያንን! ካብ ጨና ኣዳም ካብ ሽላን ካብ ከሙን ዓሥራት እተውፅኡ፤ እቲ ኣብ ሕጊ ዘሎ ኣውራ ነገር ፍትሒ ምሕረት እምነት ግና እትኃድጉ ኢኹም እሞ ወይለኹም! ነዙይ ምግባር ነቱይውን ዘይምኅዳግ ይግባእ። 24ኣቱም ትንንያ ማጺኹም እንትፍ እትብሉ ገመል ግና እትውሕጡ ዕዉራት መራሕቲ ወይለኹም! 25 ኣቱም ግብዛት መምህራን ሕግን ፈሪሳውያንን! ንጽዋዕን ንጻሕልን ኣብ ውሽጡ ኸትርን ስሰዐን መሊኡ እንተሎ ላዕሊ ላዕሉ እትሓጽቡ ወይለኹም! 26ኣታ ዕዉር ፈሪሳዊ! እቲ ጽዋዕን ጻሕልን ላዕላዩ ጽሩይ ምእንቲ ክኸውን ኣቐዲምካ ነቲ ውሽጡ ሕጸቦ። 27 ኣቱም ግብዛት መምህራን ሕግን ፈሪሳውያንን! ብወፃኢ ጽቡቕ ኮይኖም ዝርኣዩ ውሽጦም ግና ዝበስበሰ ኣዕፅምትን ርኹስ ነገርን ዝመልኡ ዝተለመጹ መቓብራት እትመስሉ ወይለኹም! 28ከምኡ ድማ ንስኻትኩም ብላዕሊ ንሰብ ጻድቃን መሲልኩም ትርአዩ፤ ውሽጥኹም ግና ግብዝናን ዓመፅን ዝመላእኹም ኢኹም። 29- 30 ኣቱም ግብዛት መምህራን ሕግን ፈሪሳውያንን! ብዘመን ኣቦታትና ኔርና እንተ ንኸውንስ ኣብ ምፍሳስ ደም ነቢያት ኣይምተሳተፍናን› እናበልኩም መቓብር ነቢያት እትሃንጹ ሓወልቲ ጻድቃን እተጊጹ ወይለኹም! 31እምበኣርከስ ደቂ ቐተልቲ ነቢያት ምዃንኩም ባዕልኻትኩም ትምስክሩ ኣለኹም። 32ንስኻትኩምውን መስፈር ኣቦታትኩም ምልኡ። 33ኣቱም ኣትማን ውሉድ ኣፍዑ ት ከመይ ገይርኩምከ ካብ ፍርዲ ገሃነም ክተምልጡ? 34 ስለዙይ እንሆ ነቢያትን ጠቢባንን መምህራን ሕግን እልእኸልኩም ኣለኹ፤ ንገሊኦም ክትቀትልዎምን ክትሰቕልዎምን፤ ንገሊኦም ከዓ ኣብ ቤተ ጸሎትኩም ክትገርፍዎምን ካብ ዓዲ ናብ ዓዲውን ክተሳጕጉዎምን ኢኹም። 35ካብ ደም እቲ ጻድቕ ኣቤል ጀሚሩ ኽሳዕ ደም እቲ ኣብ መንጎ ቤተ መቕደስን መሠውዕን ዝቐተልኩምዎ ደም ዘካርያስ ወዲ በራኽዩ ፍዳ እቲ ኣብ ምድሪ ዝፈሰሰ ደም ኲሎም ጻድቃን ኣባኻትኩም ክበጽሕ እዩ። 36ናይዝ ዂሉ ፍዳ ነዝ ትውልዲ እዙይ ከም ዝበጽሖ እማን እብለኩም ኣለኹ። 37 ኢየሩሳሌም ኢየሩሳሌም! ኣቲ ንነቢያት እትቐትሊ! ነቶም ናባኺ ዝተልኣኹ ብእምኒ እትቕጥቅጢ! ደርሆ ንጪቓውታ ኣብ ትሕቲ ኣኽናፋ ኸም እትእክቦም ክንደይ ንደቅኺ ኽእክቦም ዘይደለኹ! ንስኻትኩም ግና ኣበኹም። 38እንሆ ገዛኹም ዝፈረሰን ዝዓነወን ክኸውን እዩ። 39ደጊም ብስም እግዚኣብሔር ዝመጽእ ቡሩኽ እዩ› ኽሳዕ እትብሉ ድኅሪ ሕዚ ኸም ዘይትርእዩኒ እማን እብለኩም ኣለኹ።
Copyright
Learn More


text:
1ዓይሁዴ ማዒባኣ ዓሳ ፆሲ ቃኣሎ ዋይዚ ዔኬሢ ዪሁዳ ዓጮይዳ ዓኣ ዳኪንቴዞንሢንታ ሓንጎ ኪሪስቶሴ ጉሙርቃ ዓሶንታ ዋይዜኔ። 2ጴፂሮሴ ዬሩሳላሜ ጊንሣ ማዒ ዓኣዼ ዎዶና ዓቲንቶ ቤርቶ ቲቂንቲፃ ፒዜኬ ጋዓ፥ ዓይሁዴታዖ ኪሪስቶሴ ጉሙርቃ ዓሶ ዛላፓ ማዔ ዓሳ ዒዛ፦ 3“ዓይጎሮ ኔ ዓቲንቶ ቤርቶ ቲቂንቲባኣ ዓሶ ማኣሪ ጌሊ ዔያቶና ዎላ ሙዔይ?” ጌዒ ፓሴኔ። 4ጴፂሮሴ ጋዓንቴ ሂዚ ጌዒ ቢያ ባኮ ፓይዲ ፓይዲ ኬኤዚሢ ዓርቄኔ። 5“ታኣኒ ዒዮጴ ካታማ ሺኢጲሢዳ ዓኣዖ ፆሲ ታኣም ፔጋሲ ዻዌ ባኣዚ ዛጌኔ፤ ታ ዛጌሢ፦ ፑኡፒ ዓፒላ ማላ ባኣዚ ዖይዶ ዛሎ ዓርቂንቲ ጫሪንጫፓ ኬዲ ታ ባንሢ ሙካንቴኬ፤ 6ዬኖ ባኬሎ ኮሺ ታ ዛጋዛ ዱማ ዱማ ቆልሞ፥ ካይዚ ቦዖ ዻካና ዼኤፒና፥ ካፒያ ጊዳ ዓኣንቴ ታ ዛጌኔ፤ 7ዒማና ‘ጴፂሮሴ! ዔቂ ሹኪ ሹኪ ሙዔ’ ጋዓ ዑኡሲ ታ ዋይዛዖ፥ 8ዬይ ማዓዓኬ ጎዳሢዮ! ሙዒንቱዋ ዒኢቴ ባኣዚ ታ ሙዒ ቤቂባኣሴ’ ጌዔኔ። 9ሓሣ ላሚሢና ዬና ዑኡዜላ ‘ፆሲ ጌኤሺ ማሄሢ ኔ ዒኢቴያኬ ጋዓኒ ኮይሱዋሴ’ ጌዒ ጫሪንጫፓ ታኣም ኬኤዜኔ። 10ዬና ሓይሢ ማይንቲ ያዺ ማዔስካፓ ዬና ዓፒሎ ማላ ባኬላ ጉቤ ሌካ ጫሪንጮ ዔውቴኔ። 11ዒማና ቂሳሪያይዳፓ ታ ባንሢ ዳኮና ሓይሦ ዓሲ ኑ ዓኣ ማኣሮ ሙኪ ሄሌኔ። 12ዓያና ጌኤሺ ታኣኒ ፔቴታዖ ዓልቲሢ ባኣያና ዔያቶና ዎላ ዓኣዻንዳጉዲ ታኣም ኬኤዜኔ፤ ሓንሢ ላሆ ኪሪስቶሴ ጉሙርቃ ዓሶንሢ ታኣና ዎላ ዓኣኔ፤ ዔያቶንታ ዎላ ኑ ቆርኔሌዎሴ ማኣሪ ዓኣዺ ጌሌኔ። 13ዒዚያ ፆሲ ኪኢታንቻ ዒዛም ጴዼም ዒ ዛጌሢና፦ “ዒዮጴ ዓጮ ዓሲ ዳኪ ጴፂሮሴ ጌይንታ ሲሞኔ ዔኤሊሴ፤ 14ዒዚ ኔኤና ኔ ማኣሮ ዓሶና ቢያ ዒንሢ ዻቃንዳ ቃኣሎ ኔም ኬኤዛንዳኔ’ ጌዔሢ ዒ ኑም ኬኤዜኔ። 15ዬያሮ ታኣኒ ዔያቶም ኬኤዚፆ ዓርቄ ዎዶና ዓያኖ ጌኤዣ ቤርታ ኑ ዑፃ ኬዴሢ ጉዲ ዔያቶ ዑፃኣ ኬዴኔ። 16ዬማና ‘ዮሓኒሴ ዋኣሢና ማስኬኔ፤ ዒንሢ ጋዓንቴ ዓያና ጌኤሺና ማስታንዳኔ’ ጌዒ ጎዳ ኬኤዜ ቃኣላ ታኣም ጶቄኔ። 17ኑኡኒ ጎዳ ዬሱስ ኪሪስቶሴ ጉሙርቄ ዎዶና ፆሲ ኑም ዒንጌ ዒንጊፃ ዔያቶማኣ ዒንጊንቴያታቴ ሂዳዖ ፆሲ ታ ላኣጋኒ ዎልቄ ታኣኮ ዓኣ?” ጌዔኔ። 18ዔያታ ዬያ ዋይዛዖ ጎዖንዶ ጎይሢ ባይዚ ዚቲዮ ጌዔኔ፤ ዬካፓ ዔያታ፦ “ዓካሪ፥ ፆሲ ዓይሁዴ ማዒባኣ ዓሳ ዻቃንዳጉዲ ጎሞ ዔያቶም ዓቶም ጌዔኔ” ጌዒ ፆሲ ጋላቴኔ። 19ዒስፂፓኖሴ ሹጮና ዹይንቲ ሃይቄ ዎዶና ዔቄ ዒፂ ዳውሲፆ ዛሎና ላኣሊንቲ ዴንዴ ኪሪስቶሴ ጉሙርቄ ዓሳ ዴንዲ ፒንቄ፥ ቆጲሮሴና ዓንፆኪያ ዓጮ ሄላንዳኣና ዓኣዻዖ ፆሲኮ ቃኣሎ ዓይሁዴ ዓሲዳፓ ዓታዛ ሜሌ ዓሲም ኬኤዚባኣሴ። 20ማዔቶዋ ቆጲሮሴና ቄሬና ዓጮናይዳፓ ሙኬ ፔቴ ፔቴ ኪሪስቶሴ ጉሙርቄ ዓሳ ዓንፆኪያ ዓኣዻዖ ዓይሁዴ ማዒባኣ ዓሶማ ዓይሱዋዖ ጎዳ ዬሱሴ ዛሎ ኮዦ ሓይሶ ኬኤዜኔ። 21ጎዳ ዔያቶ ማኣዴሢሮ ሚርጌ ዓሲ ኪሪስቶሴ ጉሙርቂ ጎዳ ባንሢ ማዔኔ። 22ዬሩሳላሜይዳ ዓኣ ሺኢጲፆ ማኣሮ ዓሳ ዬያ ዋይዜሢሮ ባርናባሴ ዓንፆኪያ ዳኬኔ። 23ዒዚያ ዓኣዺ ፆሲ ኮሹሞና ዒንጋ ዒንጊፆ ዴሮም ዎማይዲ ዒንጌቶዋ ዛጋዛ ሚርጌ ዒዛ ዎዛሴኔ፤ ቢያሢ ጉቤ ዒናፓ ዶዲ ጎዳም ጉሙርቂንታያ ማዒ ናንጋንዳጉዲ ዒ ዞሬኔ። 24ዒዚያ ዓያና ጌኤሺኮ ዎልቆ ጋራ ማዔያ ሃሣ ሚርጌና ፆሲ ጉሙርቃ ኮሺ ዓሲኬ። ሚርጌ ዓሲያ ጎዳ ባንሢ ማዔኔ። 25ዬካፓ ባርናባሴ ሳውሌ ኮዓኒ ፄርሴሴ ጎዖ ዓጮ ዓኣዺ፥ 26ዒዛ ዴንቃዖ ዓንፆኪያ ዔኪ ዒዛ ሙኬኔ። ፔቴ ሌዔ ኩሙሢ ዔያታ ዒኢካ ዓኣ ኪሪስቶሴ ጉሙርቃ ዓሶና ዎላ ፔቴ ማዒ ሚርጌ ዓሲ ዔርዜኔ፤ ኪሪስቶሴ ጉሙርቄ ዓሳ ፔቴ ጌዒ ዓንፆኪያይዳ “ኪሪስቶሴ ጉሙርቃ ዓሶ” ጌይንቴኔ። 27ዒማና ፔቴ ፔቴ ፆሲ ማሊፆ ኬኤዛዞንሢ ዬሩሳላሜይዳፓ ዓንፆኪያ ዴንዴኔ፤ 28ዔያቶይዳፓ ፔቴሢ ዓጋቦሴ ጎዖሢ ዔቂ ዓጮ ቢያይዳ ዼኤፒ ናይዚ ኬስካንዳሢ ዓያና ጌኤሺ ማሊሴም ኬኤዛዛ፥ ዬይ ናያ ሮሜ ዓጮ ካኣቲ ቄላውዴዎሴ ዎዶና ማዔኔ። 29ዬያሮ ኪሪስቶሴ ጉሙርቃ ዓሳ ቢያ ፔቴ ፔቴሢ ፔ ዳንዳዔሢ ጉዴያ ሚኢሼ ኬሲ ዪሁዳ ዓጮይዳ ዓኣ ኪሪስቶሴ ጉሙርቃ ዓሶም ማኣዶ ዳካኒ ማሌኔ። 30ዬካፓ ሚኢሾ ዔያታ ኬሲ ባርናባሴና ሳውሌና ዑፃ ዳኬኔ።
Copyright
Learn More


text:
1ዶንጎ ኬሊኮ ጊንፃፓ ቄኤሶኮ ሱኡጋሢ ሓናኒያ ፔቴ ፔቴ ጪሞና ፄርፄሉሴ ጌይንታ ዎጌ ኮሺ ዔራያ፥ ዓሲ ዛላ ጌስታስኬያና ዎላ ቂሳሪያ ዓጮ ዴንዴኔ፤ ዔያታ ዴንዲ ዓጮ ዎይሣ ፒልኪሴ ቤርቶ ሺኢኪ ‘ጳውሎሴ ዻቤኔ’ ጋዓ ባኮ ዛሎ ኬኤዜኔ። 2ዬካፓ ጳውሎሴ ዔኤሊንቲ ሙካዛ፥ ፄርፄሉሴ ሂዚ ጌዒ ኬኤዚፆ ዓርቄኔ፦ “ቦንቺንታ ፒልኪሴ! ኔ ዛሎና ኑኡኒ ሚርጌ ኮሹሞ ዴንቄኔ፤ ኔኤኮ ኮዦ ዎይሢፆና ኑ ዴሮም ላኣሚንቲሢያ ጴዼኔ፤ 3ዬኖ ኔኤኮ ኮዦ ማዾ ቢያ ቤዞና ቢያ ዎዶናይዳ ኑ ዔኬሢ ዼኤፒ ቦንቾናኬ። 4ሓሢ ጋዓንቴ ኔኤኮ ዎዶ ታ ጉሪ ኩርሱዋዖና ሃሣ ታ ኔና ጉሪ ላቢሱዋዖ ቃሚሢና ታ ኔም ኬኤዛ ባኮ ሼሌዑሞና ኔ ዋይዛንዳጉዲ ታ ኔና ሺኢቃኔ፤ 5ሃይ ዓሢ ኑኡኮ ፑርታ ዶርዖ ማዔኔ፤ ዓጮ ቢያይዳ ዓኣ ዓይሁዶ ዓሶ ቢያሢዳ ዣሎ ዔቂሳኔ፤ ናዝራ ዓሶ ጌይንታ፥ ዱሙሞ ማዤ ዓሶኮዋ ዒዚ ዔኪ ዓኣዻሢኬ። 6ሓሣ ዒዚ ፆሲኮ ጌኤዦ ማኣሮ ዒኢሳኒ ጋዓንቴ ኑኡኒ ዓርቂ፥ ኑ ዎጎ ጎይፆና ዎጋኒ ኑ ማሌኔ፤ 7ጋዓንቴ ፖኦሊሶ ዓይሣ ሉሲዮሴ ሙኪ ዼኤፒ ዎልቄና ኑ ኩጫፓ ዒዛ ቶሊሲ ዔኪ፥ ዒዛ ዎጎና ዓይሢሳኒ ጋዓ ዓሶዋ ኔ ቤርቶ ሺኢኮንጎ ጌዒ ዓይሤኔ፤ 8ሃይ ኑኡኒ ዒዛይዳ ሺኢሻ ጌኤዛ ቢያ ጎኔ ማዒፆ ኔ ኔ ቶኦኪና ዖኦጪ ዔራኒ ዳንዳዓኔ” ጋዓዛ፥ 9ዓይሁዶ ዓሳ፦ “ዬይ ባካ ቢያ ጎኔኬ” ጌዒ ጌዒ ዬኖ ማሊፄሎና ፔቴ ማዔኔ። 10ዓጮ ዎይሣ፥ ፒልኪሴ ኩቻ ዻዊ ጳውሎሴ ጌስታንዳጉዲ ዓይሤኔ፤ ጳውሎሴያ ሂዚ ጌዒ ማሄኔ፦ “ሚርጌ ሌዔ ሓያ ዓጮኮ ኔ ዎይሣያ ማዔሢ ታ ዔራሢሮ ታ ጊዳ ሺኢኬ ጌኤዞኮ ማሂፆ ኔም ታ ኬኤዛሢ ዎዛናኬ፤ 11ዬሩሳላሜይዳ ታ ፆሲ ዚጊ ካኣሽካኒ ዓኣዼንቴ ታጶ ላምዖ ኬሊዳፓ ባሺንዱዋኣሢ ኔ ኔ ቶኦኪና ዔራኒ ዳንዳዓኔ፤ 12ጌኤዦ ማኣሮይዳ ማዖም ዓይሁዶ ዓሶኮ ቡኪንቶ ቤዞይዳ ሓሣ ካታሞይዳ ማዔቶዋ ዓይጎ ዓሲናታዖ ታ ማርማንቴ፥ ዴሮዋ ዣሎም ታ ዔቂሳንቴ ዔያታ ታና ዴንቂባኣሴ፤ 13ሓሢ ታ ጊዳ ሺኢኬ ጌኤዞኮ ቢያ ጎናሲሢ ማዓንዳ ማርካ ፔቴታዖ ዔያታ ኔም ሺኢሻኒ ዳንዳዑዋሴ። 14ጋዓንቴ ዬያ ታ ኔም ፔጋሲ ኬኤዛኒ ኮዓኔ፤ ዔያታ ‘ዒዚ ሉኡቂ ካኣሽካኔ’ ጋዓ ጎይፆ ታኣኒ ኑ ዓዶንሢ ፆዛሢ ካኣሽካኔ፤ ጋዓንቴ ታኣኒ ሙሴ ዎጎና ፆሲ ማሊፆ ኬኤዛ ዓሶ ማፃኣፖናይዳ ፃኣፒንቴ ባኮ ቢያ ጉሙርቃኔ። 15ዔያታ ሃጊ ማዓንዳ ዎዞ ጌሣሢጉዲ ኮዦ ዓሶንታ ፑርቶ ዓሶንታ ሓይቢዳፓ ዔቃንዳሢ ታኣኒያ ፆሲና ጉሙርቃኔ። 16ዬያሮ ፆሲና ዓሲና ቤርቲዳ ጌኤሺ ዒና ታኣኮ ዓኣያ ማዓንዳጉዲ ቢያ ኬሊ ታ ኮዓኔ። 17“ዬሩሳላሜይዳፓ ታ ኬስኬንቴ ሚርጌ ሌዔ ዓኣዼሢኮ ጊንፃ ማንቆ ማዔ ታ ዓሶም ማዓንዳያ፥ ማኣዶ ሚኢሼና ሓሣ ፆሲም ዒንጊንታ ዒንጎ ባኣዚ ታኣኒ ዔኪ ሙኬኔ። 18ጌኤዦ ማኣሮይዳ ታና ዔያታ ዴንቄሢ ታ ዬያ ማዻንቴኬ፤ ዬማና ዑፆ ጌኤሺፆ ካኣዦ ዎጎ ታኣኒ ኩንሣኔ፤ ሓሣ ዒኢካ ታኣና ዎላ ሚርጌ ዴሬያ ባኣሴ፤ ዣላኣ ዔቂባኣሴ። 19ጋዓንቴ ዒሲያ ዓጮይዳፓ ሙኬ ፔቴ ፔቴ ዓይሁዴ ዓሲ ዒኢካ ዓኣኔ፤ ሂንዳ ዔያታ ታና ዎጎና ዓይሢሳኒ ጋዓ ካራ ዓኣቶ ኔ ቤርታ ሺኢኪ ኬኤዞንጎ። 20ጊንሣ ሓሣ ዎጎ ዎጋ ዓሶ ቤርቶይዳ ታ ሺኢካዖ ማዼ ዻቢንቲ ዓኣቶ ሓሢ ሃይካ ዓኣዞንሢ ኬኤዞንጎ። 21ጎኔና ታ ዔያቶ ባኣኮይዳ ዔቂ ‘ሓይቄ ዓሲኮ ዔቂሢ ዓኣኔ ጌይፆና ሓኖ ታኣኒ ዎጌም ዒንሢ ቤርቶ ሺኢኬኔ’ ጌዒ ዼግ ጌዔ ዑኡሲና ታ ኬኤዜኔ፤ ዬማፓ ዓታዛ ሜሌ ታኣኒ ማዼ ባኣዚ ባኣሴ” ጌዔኔ። 22ፒልኪሴ ጋዓንቴ ጎዳሢ ጎይፆ ዛሎ ሚርጌና ዔራያታሢሮ፦ “ፖኦሊሶ ዓይሣ፥ ሉሲዮሴ ሙካዛ ዒንሢ ጌኤዞ ጌስቲ ታ ኩንሣንዳኔ” ጌዒ ዔያቶ ዳካዖ፥ 23ጳውሎሴ ካፓ፥ ፄኤቶ ፖኦሊሶ ዓይሣሢም፦ “ፔቶዋ ዒዛ ቃዚ ሜታሱዋዖ ዛጊ ካፔ፤ ዒዛኮ ዒጊና ዒዛም ኮይሳ ባኮ ዔኪ ሙካኣና ላኣጊፖ” ጌዔኔ። 24ዻካ ኬሊኮ ጊንፃፓ ፒልኪሴ ዲሩሲላ ጌይንታ ዓይሁዴ ዓሲ ማዔያ ዒዛኮ ማቾስኬኖና ዎላ ሙኪ፥ ጳውሎሴ ዔኤሊሴስካፓ ዬሱስ ኪሪስቶሴ ጉሙርቂሢ ዛላ ዒዚ ኬኤዛሢ ዋይዜኔ። 25ፂሉሞና፥ ዓሲ ፔና ዎይሣንዳ ዛላና ሓሣ ፆሲ ሃጊ ቢያሢዳ ዎጋንዳሢ ዛሎ ጳውሎሴ ኬኤዛዛ ፒልኪሴ ዒጊጫዖ፦ “ሓሢ ዴንዴ፤ ጊኢጌቴ ሜሌ ኬሊና ታ ኔና ዔኤሊሳንዳኔ” ጌዔኔ። 26ፒልኪሴ ጳውሎሴይዳፓ ሚኢሼ ዔካኒ ዎዛ ጌሢ፥ ሚርጌ ኬሊ ጳውሎሴ ዔኤሊሲ ዔኤሊሲ ጌስታኔ። 27ላምዖ ሌዔኮ ጊንፃፓ ጶርቂዮስ ፒስፆሴ ጎዖሢ ፒልኪሴ ቤዞ ጌሌኔ፤ ፒልኪሴያ ዓይሁዶ ዓሶ ዎዛሳኒ ጳውሎሴ ቱኪንቴ ቤዛ ሓሼኔ።
Copyright
Learn More


text:
ምዕራፍ 47
ሓንቲ ጓል ተንስአት!
ማቴዎስ 9:18, 23-26 ማርቆስ 5:22-24, 35-43 ሉቃስ 8:40-42, 49-56
የሱስ ንጓል ያኢሮስ ኣተንስኣ
ያኢሮስ፡ እታ ደም ዚፈስሳ ዝነበረ ሰበይቲ ከም ዝሓወየት ምስ ረኣየ፡ “ክሳዕ ሕጂ፡ ጓለይ ሞይታ ኽትከውን ኣለዋ” ኢሉ ይሓስብ እኳ እንተ ነበረ፡ የሱስ ብርግጽ ኪሕግዛ ኸም ዚኽእል ሓሲቡ ኪኸውን ኣለዎ። (ማቴዎስ 9:18) እሞኸ ብኣጋኡ ይሕግዛ ደዀን ይኸውን፧
የሱስ ገና ምስታ ዘሕወያ ሰበይቲ ኺዛረብ ከሎ፡ ገለ ሰባት መጺኦም ንያኢሮስ “ጓልካ ሞይታ” ኢሎም ኣርድእዎ። ኣስዕብ ኣቢሎም ድማ፡ “ደጊምከ ንመምህር ስለምንታይ ተድክሞ፧” በልዎ።—ማርቆስ 5:35።
እዚ ሕርር ኵምትር ዜብል መርድእ እዩ ነይሩ! እዚ ኣብቲ ማሕበረሰብ ኣጸቢቑ ዚኽበር ሰብኣይ፡ ዋላ ሓንቲ ኺገብር ኣይክእልን እዩ ነይሩ። ሓንቲ ጓሉ እያ ሞይታቶ። የሱስ ግና፡ እዚ ዘረባ እዚ ኺዛረቡ ምስ ሰምዐ፡ ናብ ያኢሮስ ግልጽ ብምባል፡ “ኣይትፍራህ፡ እመን ጥራይ” ኢሉ ኣጸናንዖ።—ማርቆስ 5:36።
ድሕሪኡ፡ የሱስ ምስ ያኢሮስ ናብ ቤቱ ኸደ። ምስ በጽሑ፡ ብዙሕ ጫውጫውታ ጸንሖም። እቶም ኣብኡ እተኣከቡ ይበኽዩን ዋይዋይ ይብሉን ደረቶም ይወቕዑን ነበሩ። የሱስ ከኣ ናብ ውሽጢ ኣትዩ፡ “እዛ ቘልዓ ደቂሳ ኣላ እምበር፡ ኣይሞተትን” ኢሉ ዜደንጹ ዘረባ ተዛረበ። (ማርቆስ 5:39) እቶም ሰባት እዚ ምስ ሰምዑ፡ ንየሱስ ሰሓቕዎ። ምኽንያቱ፡ እታ ጓል ብሓቂ ኸም ዝሞተት ይፈልጡ ነይሮም እዮም። የሱስ ግና ከምቲ ንሰባት ካብ ዓሚቝ ድቃስ ምትንሳእ ቀሊል ዝዀነ፡ በቲ ኣምላኽ ዝሃቦ ሓይሊ ገይሩ ኻብ ምዉታት ኬተንስኦም ከም ዚኽእል ኬርእዮም ሓሲቡ ነበረ።
ሽዑ፡ የሱስ ብዘይካ ንጴጥሮስን ንያእቆብን ንዮሃንስን ንኣቦን ንኣደን እታ ዝሞተት ቈልዓን፡ ንዝተረፉ ዅሎም ካብ ቤት ኣውጽኦም። ንሓሙሽቲኦም ተማሊኡ ድማ ናብቲ እታ ጓል ዝነበረቶ ኣተወ። ብኢዳ ሒዙ ድማ፡ “‘ጣሊታ ቁሚ’ በላ፣ ትርጉሙ ኸኣ፡ ‘ኣቲ ጓል፡ ተንስኢ እብለኪ ኣለኹ’ እዩ።” (ማርቆስ 5:41) ንሳ ኸኣ ብኡብኡ ተንሲኣ ተዛወረት። ያኢሮስን ሰበይቱን ክሳዕ ክንደይ ብታሕጓስ ፍንጭሕ ከም ዝበሉ እሞ ገምቶ! እታ ጓል ብሓቂ ህያው ከም ዝዀነት መርትዖ ምእንቲ ኪዀኖም፡ የሱስ ዚብላዕ ኪህብዋ ነገሮም።
የሱስ ኣቐዲሙ ነቶም ዘሕወዮም፡ እቲ ዝገበረሎም ከየውርዩ ይነግሮም ነይሩ እዩ፣ ንወለዲ እታ ጓል እውን ከምኡ እዩ ኢልዎም። ይኹን እምበር፡ እቶም ደስ ዝበሎም ወለድን ካልኦት ሰባትን ነቲ ወረ “ኣብ ኵሉ እቲ ዞባ” ዘርግሕዎ። (ማቴዎስ 9:26) እትፈትዎ ሰብ ካብ ምዉታት ኪትንስእ እንተ ትርእስ፡ ብዛዕባኡ ተሓጒስካዶ ኣይመውረኻን፧ እዚ ተኣምር እዚ፡ ካብቲ የሱስ ዝገበሮ ተመዝጊቡ ዚርከብ ትንሳኤታት፡ ካልኣይ እዩ ነይሩ።
ብዝያዳ ፍለጥ
ምዉታት ኪትንስኡ ድዮም፧
እተፍቅሮ ሰብ ብሞት ተፈልዩካ ድዩ፧ እቲ ኣብ መጽሓፍ ቅዱስ ዚርከብ ዜጸናንዕ መብጽዓ ኺሕግዘካ ይኽእል እዩ።


text:
ካብ ከባቢ ዓለም
ኣትኵሮ ኣብ ርክብ
ንርክብ ዚምልከት ምኽሪ ንምርካብ ቅድሚ ዅሉ ዲኻ ንመጽሓፍ ቅዱስ እትውከሶ ወይስ ድሕሪ ዅሉ፧ እቲ ኣብኡ ዚርከብ ጥንታዊ ጥበብ ምስቲ ኣብ ቀረባ ግዜ እተገብረ ምርምር እስከ ኣነጻጽሮ።
ህንዲ
ብመሰረት እቲ ብ2014 እተገብረ መጽናዕቲ፡ ካብቶም ካብ 18-25 ዝዕድሚኦም መንእሰያት እቶም 61 ሚእታዊት፡ ቅድሚ መርዓ ዚግበር ጾታዊ ርክብ ‘ኣብ ህንዲ ኸም ዓብዪ ጕዳይ ከም ዘይርአ’ እዮም ዚኣምኑ። ሓደ ኣብ ሙምባይ ዚቕመጥ ሓኪም ንሂንዱስታን ታይምስ ኣብ ዝሃቦ ርእይቶ፡ “መንእሰያት ንመርዓ ኣብ ግምት ብምእታው ኣይኰኑን ርክብ ዚጅምሩ። ርክቦም ናይ ሓንቲ ለይቲ ይኹን፡ ወይ ንጾታዊ ጥቕሚ ዚግበር ዕርክነት ወይ እውን ተኣኻኺቦም ዚነብሩ ይኹኑ ብዘየገድስ፡ ቃል ኪዳን ምእሳር ዚብል ሓሳብ ከቶ ኣብ መደባቶም የለን” በለ።
ነዚ ዚስዕብ ሕሰበሉ፦ ብጾታዊ ርክብ ዚመሓላለፍ ሕማማትን ስምዒታዊ መጕዳእትን፡ በቲ ቕድሚ መርዓ ዚግበር ጾታዊ ርክብ ድዩ ዚመጽእ ወይስ በቲ ድሕሪ መርዓ ዚግበር ጾታዊ ርክብ፧—1 ቈረንቶስ 6:18።
ዴንማርክ
እቶም ምስ ኣባላት ስድራ ቤቶም ብቐጻሊ ዚቋየቑ ሰባት፡ ኣብ ማእከላይ ዕድሚኦም ኪሞቱ ዘለዎም ኣጋጣሚ ልዑል እዩ። ተመራመርቲ ዩኒቨርስቲ ኮፐንሃገን፡ ኣብዚ ኽሊ ዕድመ እዚ ንዚርከቡ 10, 000 ዝዀኑ ሰባት ንልዕሊ 11 ዓመት መጽናዕቲ ምስ ገበሩሎም፡ እቶም ምስ ናይ ቀረባ ቤተ ሰቦም ብቐጻሊ ዚቋየቑ ሰባት ካብቶም ስሕት ኢሎም ዚገራጨዉ ንላዕሊ ቐልጢፎም ኪሞቱ ዘለዎም ተኽእሎ ዝለዓለ ምዃኑ ደምደሙ። እታ ኣካያዲት እቲ መጽናዕቲ ኣብ ዝሃበቶ ርእይቶ፡ ንጭንቀት ምቍጽጻርን ንግጭት ብግቡእ ምሓዝን፡ “ቅድሚ ግዜኻ ኸይትመውት ከም ዚሕግዝ ኣገዳሲ ስትራተጂ ጌርካ ኺርአ ይከኣል እዩ” በለት።
መጽሓፍ ቅዱስ እንታይ ይብል፦ “እቲ ፍልጠት ዘለዎስ ቃላቱ ይቝጥብ፡ ህዱእ መንፈስ ዘለዎ ለባም እዩ።”—ምሳሌ 17:27።
ሕቡራት መንግስትታት ኣመሪካ
ብመሰረት እቲ ኣብ ቀረባ ግዜ ኣብ ሉዊዝያና ን564 ሓደስቲ ሰብ ሓዳር እተገብረ መጽናዕቲ፡ እቶም ኣብ እዋን ዕርክነት ብተደጋጋሚ ርክቦም ዜቋርጹን እንደገና ዚጅምሩን፡ ኣብተን ቀዳሞት ሓሙሽተ ዓመት መርዓኦም ኪፈላለዩ ዘለዎም ተኽእሎ ልዑል እዩ። ብዘይካዚ፡ ብዙሕ ግዜ ዚገራጨዉን ብሓዳሮም ዘይዕጉባትን እዮም ዚዀኑ።
መጽሓፍ ቅዱስ እንታይ ይብል፦ “ነቲ ኣምላኽ [ኣብ ሓዳር] ዝጸመዶስ፡ ዋላ ሓደ ሰብ ኣይፍለዮ።”—ማቴዎስ 19:6።
ብዝያዳ ፍለጥ
ቅድሚ መርዓ ዚግበር ጾታዊ ርክብ ጌጋ ድዩ፧
መጽሓፍ ቅዱስ ብዛዕባ ቕድሚ መርዓ ዚግበር ጾታዊ ርክብን ካልእ ጾታዊ ተግባራትን እንታይ ከም ዚብል ፍለጥ።
ብሓዳርካ ንኽትሕጐስ፡ መምርሒ ኣምላኽ ድለ
ክልተ ቐለልቲ ሕቶታት ብምሕታት፡ ንሓዳርካ ኸተመሓይሾ ትኽእል ኢኻ።


text:
Erena on Facebook
ኣንጻር ማዕከናት ዜና ሽወደን ዝቐንዐ ሰለማዊ ሰልፊ ተኻዪዱ
ኣብ ሽወደን ዝርከቡ ኤርትራውያን ደገፍቲ መንግስቲ ኤርትራ፣ ብ22 መጋቢት ነቲ ኣብ ሰለስተ ማእከላት ዘጋጠመ ባርዕ ንምኹናንን ኣንጻር ማዕከናት ዜና ሽወደን ዝቐንዐን ኣብ ስቶኮልም ኣብ ዘካይድዎ ንዝነበሩ ሰለማዊ ሰልፊ ንምዕዛብ፣ ኣብቲ ከባቢ ንዝተረኽበ ኢትዮጵያዊ ስደተኛ ሃሪሞም ማህሰይቲ ከምዘውረድሉ ወከልቲ ሬድዮ ኤረና ሓቢሮም።
እቲ ቴድሮስ ኣረጋ ዝተባህለ ኣብ ሽወደን ዝምቕማጡ ኢትዮጵያ ስደተኛ፣ ናይ ብሕቱ ብሎግ መርበብ ሓበሬታ ዘዳሉ ኮይኑ፣ ነቲ ኤርትራውያን ደገፍቲ መንግስቲ ዘካይድዎ ዝነበሩ ሰለማዊ ሰልፊ ብድምጽን ስእልን ንምስናድ ኣብ ዝቐረበሉ እዋን'ዩ እቶም ደገፍቲ ብጉጅለ ብምህራም ማህሰይቲ ዘውረድሉ።
እቶም ኤርትራውያን ደገፍቲ ህግደፍ፣ ነቲ ኣብ ስቶኮልምን ከባቢኡን ዝርከብ ሰለስተ ማእከላት መእከቢኦም ንዘጋጠመ ባርዕ ሓዊ ንምኹናን ሰለማዊ ሰልፊ ኣካይዶም ክነሶም፣ ንሳቶም'ውን ተመሊሶም ሰብ ክሃርሙ ዝተዓዘቡ ሓያሎ ወገናት፣ ጎነጻውያን ምዃኑን ዘግህድ'ዩ ክብሉ ኣረዲኦም።
እቲ ብዕስለ ደገፍቲ መንግስቲ ኤርትራ ዝተሃርመ ኢትዮጵያዊ ስደተኛ፣ ብኡ ንብኡ ናብ ሆስፒታል ከምእተወስደን ሓያሎ ማዕከናት ዜና እታ ሃገርን ተጣበቕትን ኩነታቱ ንምፍላጥ ይውከስዎ ከምዘለዉን'ውን ክፍለጥ ተኻኢሉ።
ኣማኢት ደገፍቲ መንግስቲ ኤርትራ ብ22 መጋቢት ኣብ ስቶኮልም ኣብ ዘካየድዎ ሰለማዊ ሰልፊ፣ ማዕከናት ዜና ሽወደን ኣብ ጉዳይ መንግስቲ ኤርትራን ደገፍቱን እመልኪቱ ንዘቕርቦ ሕማቕ ምስሊ ዝሓዘ ጸብጻባት ደው ከብሎ'ዮም ጸዊዖም።
ኣብ ስቶኮልም ዝርከብ ሰለስተ መእከቢ ማእከላት ደገፍቲ ህግደፍ ድሕሪ ዘጋጠመ ባርዕ ሓዊ፣ እቲ ኣብ መንጎ ደገፍቲ መንግስትን ደለይቲ ደሞክራስያዊ ለውጢ ዝኮኑ ኤርትራውያንን ኣቐዲሙ ዝነበረ ምትፍናን ኣብ ጥርዙ በጺሑ ከምዘሎ ይፍለጥ።
ኣብታ ደጀን ኣብ ወጻኢ ዝርከቡ ደገፍቲ ህግደፍ ዝኾነት ሽወደን ዝነብሩ 10ታት ኣሽሓት ኤርትራውያን ብሰንኪ ዘለዎም ናይ ደገፍትን ተቃወምትን ኣፈላለይ፣ ናይ እዝግሄር ሰለምታ'ውን ከምዘየብሎም ብሰፊሑ ይንገር።


text:
ሃገራትን ህዝብታትን
ናብ ካመሩን እተገብረ ምብጻሕ
ናይ መጀመርታ ተቐማጦ ካመሩን፡ እቶም ባካ ወይ ፒግሚ ዚብሃሉ ሓጸርቲ ሰባት ነይሮም ኪዀኑ ይኽእሉ እዮም። ድሕሪኡ፡ ብ1500ታት ፖርቱጋላውያን መጹ። ኣማእታት ዓመታት ጸኒሑ ድማ፡ እቶም ፉላኒ ዚብሃሉ ሰዓብቲ እምነት ምስልምና፡ ንሰሜናዊ ካመሩን ተቘጻጸርዎ። ሎሚ ኻብ ተቐማጦ ካመሩን እቶም 40 ሚእታዊት ክርስትያን ከም ዝዀኑ እዮም ዚዛረቡ፣ 20 ሚእታዊት ከኣ ሰዓብቲ እምነት ምስልምና እዮም፣ እቶም ዝተረፉ 40 ሚእታዊት ከኣ ባህላዊ ሃይማኖታት ኣፍሪቃ እዮም ዚስዕቡ።
እቶም ኣብ ከባቢ ገጠር ዚነብሩ ሰባት፡ ተቐበልቲ ኣጋይሽ እዮም። ናብ ቤቶም ንዚመጽእ ጋሻ ብፍሽሑው ገጽ ተቐቢሎም እኽለ ማይ ይቕርቡሉ። ነቲ እቲ ብዓል ቤት ዚገብረልካ ነገራት ዘይምቕባል ከም ንዕቀት ጌርካ እዩ ዚርአ፣ ነቲ ዚግበረልካ ነገራት ምቕባል ከኣ ከም ኣኽብሮት ጌርካ እዩ ዚርአ።
ዕላል ዚጅመር፡ ብዛዕባ ኣባላት ስድራ ቤትን ብዛዕባ ድሕንነቶምን ብምሕታት እዩ። ብዛዕባ ዅነታት ማሎም ምሕታት እውን ልሙድ እዩ። ሓደ ጆሴፍ ዚብሃል ወዲ ካመሩን ከምዚ በለ፦ “ጋሻ ኻብ ቤት ወጺኡ ኪኸይድ ከሎ፡ ‘ደሓን ኩን’ ምባል ጥራይ እኹል ኣይኰነን። መብዛሕትኡ እዋን፡ እቲ ብዓል ቤት ነቲ ጋሻ ኽሳብ ፍርቂ መገዲ እናኣዕለለ የፋንዎ እዩ። ድሕሪኡ፡ ነቲ ጋሻ ተሰናቢቱ ናብ ቤቱ ይምለስ። ከምዚ ዘይተገብረሉ ጋሻ፡ ዘይተኸብረ ዀይኑ ኺስምዖ ይኽእል እዩ።”
ሓድሓደ ግዜ ኣብ እዋን ምግቢ፡ ፈተውቲ ብሓባር ኰይኖም ብኢዶም ካብ ሓደ ሸሓኒ ይበልዑ እዮም። እዚ ባህሊ እዚ ኣብ ካመሩን ከም ምልክት ሓድነት ጌርካ እዩ ዚርአ። ሓድሓደ ግዜ፡ እዚ ልምዲ እዚ ነቶም ብገለ ምኽንያት ዕርክነቶም እተበላሸወ ሰባት ንምትዕራቕ ኣብ ጥቕሚ ይውዕል እዩ። ብኻልእ ኣበሃህላ፡ ብሓባር መኣዲ ምብላዕ፡ “ሕጂ ተዓሪቕና ኢና” ኸም ምባል እዩ።


text:
መጽሓፍ ቅዱስ፡ ህይወት ሰባት ይቕይር
“ሓያሎ ሰባት ጸልኡኒ”
ዓመተ ልደት፦ 1978
መበቈል ሃገር፦ ቺለ
ታሪኽ፦ ኣዝዩ ዓመጸኛ
ሕሉፍ ህይወተይ፦
ኣብ ከተማ ሳንትያጎ፡ ርእሰ ኸተማ ቺለ፡ እየ ተወሊደ። ኣብቲ ዝዓበኹሉ ኸባቢ፡ ሓሽሽ፡ ዕውልና፡ ከምኡውን ገበን ልሙድ ተርእዮ እዩ ነይሩ። ወዲ ሓሙሽተ ዓመት ከለኹ፡ ኣቦይ ተቐትለ። ድሕሪኡ፡ ኣደይ ምስ ሓደ ጨካን ሰብኣይ ትነብር ነበረት። ንኽልቴና ድማ ኵሉ ሳዕ ይቕጥቅጠና ነበረ። ኣብቲ እዋን እቲ ዝጀመረ ስምዒታዊ በሰላ ኣሎኒ።
እናዓበኹ ምስ ከድኩ፡ ብሰንኪ እቲ ኣሉታዊ ጽልዋ ኣዝየ ዓመጸኛ ዀንኩ። ሙዚቃ ሄቪ ሜታል እሰምዕ፡ መስተ አብዝሕ፡ ሓድሓደ ግዜ ድማ ሓሽሽ እወስድ ነበርኩ። ምስ ሸየጥቲ ሓሽሽ ኵሉ ሳዕ እበኣስ ነበርኩ፣ ብዙሕ ሳዕ ከኣ ኪቐትሉኒ ፈቲኖም እዮም። ኣብ ሓደ ኣጋጣሚ፡ ተቐናቐንተይ ዝዀኑ ዓዋሉ ንሓደ ዕሉል ሰብ ቈጺሮም ኪቐትሉኒ ወሰኑ። እቲ ሰብ ወጊኡ እኳ እንተ ኣቝሰለኒ፡ ካብ ሞት ግና ከምልጥ ክኢለ እየ። ኣብ ካልእ ኣጋጣሚ ድማ፡ ሸየጥቲ ሓሽሽ ኣብ ግምባረይ ሽጉጥ ኣዐሚሮም፡ ኪሓንቁኒ ፈቲኖም እዮም።
ብ1996፡ ካሮሊና እተባህለት ሰበይቲ ኣፍቀርኩ፡ ብ1998 ከኣ ተመርዓና። በዅሪ ወድና ምስ ተወልደ፡ ብሰንኪ እቲ ናይ ምቝጣዕ ባህርየይ፡ ከምቲ ሰብኣይ ኣደይ ዚገብሮ ዝነበረ፡ ኣነ እውን ንስድራ ቤተይ ከየሳቕዮም ፈራህኩ። ስለዚ፡ ካብ ሓደ ናይ ባህሪ ጸገም ንዘለዎም ሰባት ንምሕጋዝ ዝቘመ ትካል ሓገዝ ኪግበረለይ ሓተትኩ። ሕክምናዊ ሓገዝ እኳ እንተ ተገብረለይ፡ ኪጠቕመኒ ግና ኣይከኣለን። ከም ቀደመይ ብጢጥቅሚጥ እሓርቕ ነበርኩ፣ ነፍሰይ ክቈጻጸር ኣይክእልን ነበርኩ። ንስድራ ቤተይ ምእንቲ ኸይጐድእ ኢለ፡ ርእሰ ቕትለት ኪፍጽም እኳ እንተ ፈተንኩ፡ ብህይወት ምትራፈይ ዜሐጕስ እዩ።
ንሓያሎ ዓመታት ብኣምላኽ ዘይኣምን እኳ እንተ ነበርኩ፡ ክኣምን ግና እደሊ ነበርኩ። ስለዚ፡ ንእተወሰነ ግዜ ምስ ሓንቲ ወንጌላዊት ቤተ ክርስትያን ክሓብር ጀመርኩ። ኣብቲ ግዜ እቲ፡ ሰበይተይ ምስ ናይ የሆዋ መሰኻኽር መጽሓፍ ቅዱስ ተጽንዕ ነበረት። ንናይ የሆዋ መሰኻኽር እጸልኦም ስለ ዝነበርኩ፡ ብዙሕ ግዜ ብጽዩፍ ቃላት እጭድረሎም ነበርኩ። ንሳቶም ግና ወትሩ ብዘይተጸበኽዎ ኣገባብ፡ ማለት ብሰላማዊ መገዲ ይምልሱለይ ነበሩ።
ሓደ መዓልቲ ካሮሊና መዝሙር 83:18 ካብ መጽሓፍ ቅዱሰይ ከንብብ ሓተተትኒ። እታ ጥቕሲ ስም ኣምላኽ፡ የሆዋ ምዃኑ ኣነጺራ ትገልጽ። ኣብ ሃይማኖተይ ብዛዕባ ኣምላኽ ደኣ እምበር፡ ብዛዕባ የሆዋ ኸም ዘይተመሃርኩ ምስ ተገንዘብኩ ደንጸወኒ። ኣብ መጀመርታ ዓመተ 2000፡ ኣነ እውን ምስ ናይ የሆዋ መሰኻኽር መጽሓፍ ቅዱስ ከጽንዕ ጀመርኩ።
መጽሓፍ ቅዱስ ንህይወተይ ዝቐየረሉ መገዲ፦
ብፍልጠት እናዓበኹ ምስ ከድኩ፡ የሆዋ ደንጋጽን ይቕረ በሃልን ኣምላኽ ምዃኑ ብምፍላጠይ ተጸናናዕኩ። ንኣብነት፡ መጽሓፍ ቅዱስ፡ ኣብ ዘጸኣት 34:6, 7 ንየሆዋ፡ “መሓርን ጸጋውን ኣምላኽ፡ ንዅራ ደንጓይ፡ በዓል ብዙሕ ለውሃትን ሓቅን፡ ክሳዕ ሽሕ ወለዶ ጸጋ ዚሕሉ፡ ዓመጽን ምትሕልላፍ ሓጢኣትን ይቕረ ዚብል” ብምባል ይገልጾ።
የሆዋ ደንጋጽን ይቕረ በሃልን ኣምላኽ ምዃኑ ብምፍላጠይ ተጸናናዕኩ
ምስናይዚ ግና፡ ነቲ እተመሃርክዎ ኣብ ግብሪ ኸውዕሎ ቐሊል ኣይነበረን። ነቲ ሕማቕ ባህርያተይ ፈጺመ ኽቈጻጸሮ ዘይክእል ኰይኑ ተሰምዓኒ። ስምዒተይ ኣብ ዘይቈጻጸረሉ እዋን፡ ካሮሊና ብፍቕሪ ተደሪኻ ተተባብዓኒ ነበረት። የሆዋ ንጻዕርታተይ ከም ዜስተብህለሉ ተዘኻኽረኒ ነበረት። ሽሕ እኳ፡ መብዛሕትኡ ግዜ ተስፋ ኸም ዘይብለይ ኰይኑ ይስምዓኒ እንተ ነበረ፡ እቲ ዝገበረትለይ ደገፍ ከይተሓለልኩ ንየሆዋ ኸሐጕስ ክጽዕር ሓይሊ ሂቡኒ እዩ።
ሓደ መዓልቲ እቲ ኣለኻንድሮ ዝስሙ መጽሓፍ ቅዱስ ዚመርሓለይ ዝነበረ ናይ የሆዋ ምስክር፡ ገላትያ 5:22, 23 ከንብብ ሓተተኒ። እታ ጥቕሲ፡ ፍረ መንፈስ ኣምላኽ፡ “ፍቕሪ፡ ሓጐስ፡ ሰላም፡ ዓቕሊ፡ ለውሃት፡ ሕያውነት፡ እምነት፡ ልእመት፡ ርእሰ ግትኣት” ምዃኑ ትገልጽ። ኣለኻንድሮ፡ ነዚ ባህርያት እዚ ንኸማዕብል ኣብ መንፈስ ቅዱስ ደኣ እምበር፡ ኣብ ርእሰይ ክምርኰስ ከም ዘይብለይ ገለጸለይ። እቲ ሓቂ እቲ፡ ንኣመለኻኽታይ ምሉእ ብምሉእ ቀየሮ።
ድሕሪኡ፡ ኣብ ሓደ ዓብዪ ኣኼባ ናይ የሆዋ መሰኻኽር ተኣከብኩ። እቲ ኣብኡ ዝረኣኽዎ ስርዓትን ጽሬትን ምሕዝነትን ናይ ሓቂ ሃይማኖት ከም ዝረኸብኩ ኣእመነኒ። (ዮሃንስ 13:34, 35) ኣብ ለካቲት 2001 ከኣ ተጠመቕኩ።
ዝረኸብክዎ ጥቕሚ፦
የሆዋ ንዓይ ካብ ዓመጸኛ ሰብ ናብ ሰላማዊ ሰብ ቀይሩኒ እዩ። ካብቲ ውሒጡኒ ዝነበረ ዓዘቕቲ ስሒቡ ኸም ዘውጽኣኒ ዀይኑ እዩ ዚስምዓኒ። ሓያሎ ሰባት ጸልኡኒ፣ በዚ ግና ኣይወቕሶምን እየ። ይኹን እምበር፡ ሕጂ፡ ምስ ሰበይተይን ምስ ክልተ ደቀይን ኰይነ ንየሆዋ ብሰላም አገልግሎ ኣለኹ።
ኣዝማደይን ናይ ቀደም ፈተውተይን ክሳዕ ክንደይ ከም እተቐየርኩ ኺርእዩ ኸለዉ፡ ንምእማኑ የጸግሞም እዩ። በዚ ምኽንያት እዚ፡ ገለ ኻባታቶም ናይ መጽሓፍ ቅዱስ ሓቂ ንኺምሃሩ ተገዳስነት ኣሕዲሮም ኣለዉ። ብዘይካዚ፡ ንኻልኦት ሰባት እውን ብዛዕባ የሆዋ ንኺፈልጡ ኽሕግዞም መሰል ረኺበ እየ። ናይ መጽሓፍ ቅዱስ ሓቂ ንህይወቶም እውን ኪቕይሮ ኸሎ ምርኣይ ክንደይ ዜሐጕስ ኰን እዩ!


text:
መልሲ ሕቶታት መጽሓፍ ቅዱስ
እከይ ካበይ እዩ መጺኡ፧
ሰባት ብባህርዮም ሰላማውያን፡ ሓቀኛታት፡ ከምኡ እውን ሕያዎት ኪዀኑ እዮም ዚደልዩ። ስለምንታይ ደኣ ኢና እሞ፡ መብዛሕትኡ ግዜ ዓመጽን ዘይፍትሓውነትን ጭከናን እንርኢ፧ ዜሰንብድ ጸብጻባት ዜና ኸኣ ልሙድ እዩ። ሰባት ሕማቕ ነገራት ኪገብሩ ዚደፋፍእ ኣካል ኣሎዶ፧—1 ዮሃንስ 5:19 ኣንብብ።
ኣምላኽ ንሰባት እኩይ ነገራት ናይ ምግባር ዝንባለ ዘለዎም ገይሩ ድዩ ፈጢርዎም፧ ኣይፋሉን። የሆዋ ኣምላኽ ንደቂ ሰብ ብመልክዑ፡ ማለት ንፍቕሪ ኣምላኽ ናይ ምቕዳሕ ዝንባለ ዘለዎም ገይሩ እዩ ፈጢርዎም። (ዘፍጥረት 1:27፣ እዮብ 34:10) ይኹን እምበር፡ ናይ ምምራጽ ናጽነት ዘለዎም ገይሩ ብምፍጣር እውን ኣኽቢርዎም እዩ። እቶም ቀዳሞት ወለድና ኽፉእ ነገር ኪገብሩ ብምምራጾም፡ ንኣምላኽ ኪመስልዎ ኣይደለዩን፣ ዘይፍጹማት ድማ ኰኑ። ሓጢኣት ንምግባር ዘሎና ዝንባለ እምበኣር ካብኦም ኢና ወሪስናዮ።—ዘዳግም 32:4, 5 ኣንብብ።
እከይ ንሓዋሩ ኪቕጽል ድዩ፧
ኣምላኽ ነቲ ሕማቕ ናይ ምግባር ዝንባለታትና ኽንቃለሶ እዩ ዚደልየና። (ምሳሌ 27:11) ስለዚ ኸኣ፡ ሕማቕ ነገር ካብ ምግባር ብኸመይ ከም እንርሕቕን ናይ ሓቂ ሓጐስ ብኸመይ ከም እንረክብን ይምህረና እዩ። ኣብዚ ግዜ እዚ ግና ንፍቕሪ ኣምላኽ ምሉእ ብምሉእ ከነንጸባርቓ ኣይንኽእልን ኢና።—መዝሙር 32:8 ኣንብብ።
ሎሚ፡ እከይ ኣስፋሕፊሑ እኳ እንተሎ፡ ኣምላኽ ንግዜኡ ጥራይ እዩ ኪቕጽል ፈቒዱ፣ እዚ ኸኣ ኵሎም ሰባት ነቲ ዜሕዝን ሳዕቤናት እከይ ምእንቲ ኺርእይዎ እዩ። (2 ጴጥሮስ 3:7-9) ይኹን እምበር፡ ድሕሪ ሓጺር ግዜ፡ ምድሪ በቶም ንኣምላኽ ዚእዘዝዎ ሕጉሳት ሰባት ክትመልእ እያ።—መዝሙር 37:9-11 ኣንብብ።
ብዝያዳ ፍለጥ
ኣምላኽ ንምድሪ ዘለዎ ዕላማ እንታይ እዩ፧
መጽሓፍ ቅዱስ፡ ኣምላኽ ንምድሪ ዝፈጠራ ስለምንታይ ምዃኑ፡ መከራ መዓስ ከም ዜብቅዕ፡ ከምኡውን ኣብ ዚመጽእ ምድሪ እንታይ ከም እትኸውንን ነቶም ኣብኣ ዚነብሩ ሰባት እንታይ ከም ዜጋጥሞምን ይገልጽ እዩ።


text:
1ብዙኃት ሕዝቢ ቓል እግዚኣብሔር ክሰምዑ ናብኡ እናተደፋፍኡ እንተለዉ ኢየሱስ ኣብ ገምገም ባሕሪ ጌንሴሬጥ ደው ኢሉ ነበረ። 2ኣብቲ ገምገም ባሕሪ ኸዓ ኽልተ ጃልባታት ደው ኢለን ረአየ፤ እቶም ኣሥገርቲ ዓሣ ድማ ካብኣተን ወሪዶም መርበቦም የሓጽቡ ነበሩ። 3ካብተን ጃልባታት ኣብ ሓንቲአን ኣብታ ናይ ስምዖን ጃልባ ደይቡ ኻብ ምድሪ ቑሩብ ኣርሕቅ ከብላ ጠየቖ። ኣብታ ጃልባ ተቐሚጡ ድማ ነቶም ሕዝቢ ይምህሮም ነበረ። 4ትምህርቱ ምስ ወድአ ኸዓ ንስምዖን ናብቲ ዓሚቝ ባሕሪ ቅርብ በል እሞ ዓሣ ኽተሥግሩ መርበብኩም ኣውርዱ በሎ። 5ስምዖን ድማ መምህር! ምሉእ ለይቲ ፅዒርና ዝኃዝናዮ የብልናን፤ ከም ቃልካ ግና ነዝ መርበብ አውርዶ ኣለኹ ኢሉ መለሰሉ። 6ከምኡ ምስ ገበሩ ኸዓ እቲ መርበቦም ክሳዕ ዝብተኽ ብዙኃት ዓሣታት ኃዙ። 7ነቶም ኣብታ ኻልአይቲ ጃልባ ዝነበሩ ብጾቶም መጺኦም ክሕግዝዎም ጸውዕዎም። መጺኦም ድማ ኽልቲአን ጃልባታት ንምስጣም ክሳዕ ዝቐርባ መልእወን። 8ስምዖን ጴጥሮስ ነዙይ ምስ ረአየ ኣብ ብርኪ ኢየሱስ ተደፊኡ ጐይታይ! ኣነ ኃጥእ ሰብ እየ እሞ ካባይ ርሕቕ በል በሎ። 9እዙይ ከዓ ንሱን ኲሎም እቶም ምስኡ ዝነበሩን በቲ ኸሥግሩ እንተለዉ ዝኃዝዎ ዓሣ ስለ ዝተገረሙ እዩ። 10ከምኡውን እቶም ብጾት ስምዖን ዝነበሩ ደቂ ዘብዴዎስ ያዕቆብን ዮሓንስን ተገረሙ። ኢየሱስ ከዓ ንስምዖን ኣይትፍራኅ! ካብ ሕዚ ንደኃር ኣሥጋሪ ሰብ ክትከውን ኢኻ በሎ። 11ንሳቶም ከዓ ጃልባታቶም ናብ ምድሪ ኣውፂኦም ንዂሉ ኃዲጎም ተኸተልዎ። 12ኢየሱስ ካብተን ከተማታት ኣብ ሓንቲአን እንተሎ እንሆ ኲሉ ሰብነቱ ለምጺ ዝኃዞ ሓደ ሰብኣይ ናብኡ መጸ፤ ንኢየሱስ ምስ ረአዮ ድማ ብግምባሩ ተደፊኡ ጐይታይ እንተ ፈቒድካስ ክተንጽሀኒ ትኽእል ኢኻ ኢሉ ለመኖ። 13ኢየሱስ ድማ ኢዱ ዘርጊሑ ፍቓደይ እዩ፤ ንጻህ! ኢሉ ዳህሰሶ፤ እቲ ለምጺ ዝኃዞ ሰብ ድማ ሽዑ ንሽዑ ሓወየ። 14ንሱ ኸዓ ኪድ ርእስኻ ንኻህን ኣርኢ፤ ስለ ዝነጻህኻ ድማ ንኣኣቶም ምስክር ምእንቲ ክኾኖም ከምቲ ሙሴ ዝኣዘዞ መሥዋዕቲ ኣቕርብ እምበር ንሓደኳ ኣይትንገር ኢሉ ኣዘዞ። 15ዝናኡ ግና የመና ገኒኑ ተሰምዐ፤ ብዙኃት ሕዝቢውን ክሰምዕዎን ካብ ሕማሞም ክፍወሱን ናብኡ ተኣከቡ። 16ንሱ ግና ናብ ጽምዊ ቦታ ኸይዱ ይጽሊ ነበረ። 17ካብ ዕለታት ሓደ መዓልቲ ኢየሱስ ክምህር እንተሎ ኻብ ኲሉ ዓድታት ገሊላን ይሁዳን ካብ ኢየሩሳሌምን ዝመጹ ፈሪሳውያንን መምህራን ሕግን ኣብኡ ተቐሚጦም ነበሩ፤ እቲ ሕሙማት ዘሕውየሉ ኃይሊ እግዚኣብሔር ምስኡ ነበረ። 18እንሆ ኸዓ ሰባት ሓደ መፃጕዕ ሰብኣይ ብዓራት ፆይሮም ናብኡ ኣምጽኡ፤ ኣብ ገዛ ኣእትዮምውን ንኽፍውሶ ኣብ ቅድሚኡ ኸንብርዎ ይደልዩ ነበሩ። 19ካብ ብዝኂ ሰብ ዝተልዓለ ኸመይ ገይሮም ከም ዘእትውዎ ምስ ተሸገሩ ናብ ናሕሲ ደየቡ እሞ ነቲ ሠርወ ኣልዒሎም ምስ ዓራቱ ናብ ውሽጢ ገዛ ኣውሪዶም ኣብ ቅድሚ ኢየሱስ ኣንበርዎ። 20ኢየሱስ ከዓ እምነቶም ርእዩ ኣታ ሰብኣይ! ኃጢኣትካ ተኃዲጉልካ እዩ በሎ። 21መምህራን ሕግን ፈሪሳውያንን ግና እዝ ንእግዚኣብሔር ዝጸርፍ ዘሎ መን እዩ? ብዘይ ሓደ እግዚኣብሔርከ ኃጢኣት ክኃድግ ዝኽእል መን እዩ? እናበሉ ኽሓስቡ ጀመሩ። 22ኢየሱስ ሓሳባቶም ፈሊጡ ኸምዙይ በሎም፦ ስለምንታይ ብልብኹም ከምዙይ ኢልኩም ትሓስቡ? 23ኣየናይ ይቐልል? ኃጢኣትካ ተኃዲጉልካ እዩ› ምባልዶ ወይ ተሢእኻ ኺድ› ምባል? 24እምበኣር ወዲ ሰብ ኣብ ምድሪ ኃጢኣት ክኃድግ ሥልጣን ከም ዘለዎ ምእንቲ ኽትፈልጡ ኢሉ ነቲ መፃጕዕ ንኣኻ ግና እብለካ ኣለኹ ተሥእ እሞ ዓራትካ ተሸኪምካ ናብ ገዛኻ ኺድ! በሎ። 25ንሱ ድማ ሽዑ ንሽዑ ኣብ ቅድሚኦም ብድድ ኢሉ ነታ ደቂሱላ ዝነበረ ዓራት ተሸኪሙ ንእግዚኣብሔር እናመስገነ ናብ ገዝኡ ኸደ። 26ኲሎም ድማ ተገረሙ፤ ፍርኃትውን ኃደሮም፤ ሎምስ ዘደንቕ ነገር ርኢና እናበሉ ንእግዚኣብሔር ኣመስገንዎ። 27ድኅርዙይ ካብኡ ምስ ወፀ ሌዊ ንዝብሃል ተቐባሊ ቐረጽ ኣብ መቐበል ቀረጽ ተቐሚጡ ረአየ እሞ ተኸተለኒ! በሎ 28ተሢኡ ኸዓ ንዂሉ ኃዲጉ ተኸተሎ። 29ሌዊ ድማ ንኢየሱስ ኣብ ገዝኡ ዓብዪ ምሳሕ ገበረሉ፤ ብዙኃት ተቐበልቲ ቐረጽን ካልኦት ሰባትን ምስኣቶም ኣብ ማእዲ ተቐሚጦም ነበሩ። 30መምህራን ሕግን ፈሪሳውያንን ድማ ንደቀ መዛሙርቱ ስለምንታይ ምስ ተቐበልቲ ቐረጽን ኃጥኣንን ትበልዑ ን ትሰትዩን ኣለኹም? እናበሉ ኣጕረምረሙ። 31ኢየሱስ ከዓ ንሓኪም ሕሙማት እምበር ጥዑ ያት ኣይደልይዎን እዮም። 32ንኃጥኣን ናብ ንስሓ እምበር ንጻድቃን ክጽውዕ ኣይመጻእኹን ኢሉ መለሰሎም። 33ንሳቶም ድማ ደቀ መዛሙርት ዮሓንስ ብዙኅ ጊዜ ይጾሙ፤ ጸሎትውን ይገብሩ፤ ደቀ መዛሙርት ፈሪሳውያንውን ከምኡ ደቀ መዛሙርትኻ ግና ስለምንታይ ይበልዑ ን ይሰትዩን በልዎ። 34ኢየሱስ ከዓ ኣዕርኽቲ መርዓዊ እቲ መርዓዊ ምስኣቶም እንተሎ ኽጾሙ ኣይኽእሉን። 35ግና እቲ መርዓዊ ኻብኣቶም ዝውሰደሉ ጊዜ ኽመጽእ እዩሞ ሽዑ በተን መዓልትታት እቲኣተን ክጾሙ እዮም በሎም። 36ከምዙይ ኢሉ ድማ መሰለሎም ሓድሽ ቊራጽ መልገባ ኣብ ብላይ ክዳን ዝልግብ ሓደኳ የለን፤ እንተ ኾይኑውን እቲ ሓድሽ መልገባ ምስቲ ብላይ ስለ ዘይሰማማዕ እቲ ሓድሽ ቊራጽ መልገባ ነቲ ብላይ ይቐዶ። 37ንሓድሽ ወይኒውን ኣብ ብላይ ሓርቢ ዝመልእ የለን፤ እንተ ኾይኑውን እቲ ሓድሽ ወይኒ ነቲ ሐርቢ ይቐዶ፤ እቲ ወይኒውን ይፈስስ፤ እቲ ሐርቢ ድማ ይበላሾ። 38ንሓድሽ ወይንስ ኣብ ሓድሽ ሓርቢ እዮም ዝመልእዎ። 39ከራሚ ወይኒ እናሰተየ ነቲ ኸራሚ ወይኒ ደኣ ጥዑ ም ይብል እምበር ሓድሽ ወይኒ ዝደሊ የለን።
Copyright
Learn More


text:
ትምህርቲ 6
ምዉታት እንታይ ተስፋ ኣለዎም፧
1. ብዛዕባ ምዉታት ዚገልጽ ብስራት እንታይ እዩ፧
የሱስ ኣብታ ኣብ ጥቓ የሩሳሌም እትርከብ ቢታንያ እትብሃል ዓዲ ኣብ ዝበጽሓሉ እዋን፡ ፈታዊኡ ኣልኣዛር ካብ ዚመውት ኣርባዕተ መዓልቲ ገይሩ ነበረ። ምስተን ማርታን ማርያምን ዝስመን ኣሓት እቲ መዋቲ ድማ፡ ናብ መቓብር ኣልኣዛር ከደ። ብዙሓት ሰባት ከኣ ተኣከቡ። የሱስ ንኣልኣዛር ካብ ምዉታት ምስ ኣተንስኦ፡ ማርታን ማርያምን ክሳዕ ክንደይ ከም እተሓጐሳ እሞ ሕሰብ!
ማርታ ነቲ ብዛዕባ ምዉታት ዚገልጽ ብስራት ኣቐዲማ ትፈልጦ ነይራ እያ። የሆዋ ንምዉታት ኣተንሲኡ እንደገና ኣብ ምድሪ ኸም ዜንብሮም ትፈልጥ ነይራ እያ።
2. ምዉታት ኣብ ከመይ ዝበለ ዅነታት እዮም ዘለዉ፧
ካብ ሓመድ ምድሪ ኢና ተፈጢርና። (ዘፍጥረት 2:7፣ 3:19) ይኹን እምበር፡ ስጋ ዝለበስና መንፈስ ኣይኰንናን። ኣካል ዘሎና ፍጡራት ስለ ዝዀንና፡ ካብ ሞት እተምልጥ ነፍሲ የብልናን። ምስ ሞትና፡ ሓንጎልና ስለ ዚመውት፡ ሃቐናና ወይ ሓሳባትና ይጠፍእ እዩ። ኣልኣዛር ሞይቱ ኸሎ ብዛዕባ ዘጋጠሞ ዅነታት ዋላ ሓንቲ ኣይተዛረበን፣ እዚ ኸኣ፡ ምዉታት ገለ እኳ ኸም ዘይፈልጡ ዚሕብር እዩ።
ኣምላኽ ንሰባት ድሕሪ ሞት ብሓዊ የሳቕዮም ድዩ፧ መጽሓፍ ቅዱስ፡ ምዉታት ገለ እኳ ኸም ዘይፈልጡ ስለ ዚነግረና፡ ገሃነም እሳት ንኣምላኽ ዜካፍእ ናይ ሓሶት ትምህርቲ ምዃኑ ንጹር እዩ። እቲ ንሰባት ብሓዊ ምስቓይ ዚብልዎ ሓሳብ፡ ንኣምላኽ የስገድግዶ እዩ።
3. ምዉታት ኪዛረቡና ይኽእሉዶ፧
ምዉታት ኪዛረቡ ዀነ ኺሰምዑ ኣይክእሉን እዮም። (መዝሙር 115:17) ኰይኑ ግና፡ ገሊኦም እኩያት መላእኽቲ፡ ምዉታት ሰባት መሲሎም ብምዝራብ፡ ኬታልሉ ይኽእሉ እዮም። (2 ጴጥሮስ 2:4) የሆዋ ንምዉታት ምሕታት ከልኪሉ እዩ።
4. መን እዮም ዚትንስኡ፧
ኣብ መቓብር ዘለዉ ብሚልዮናት ዚቝጸሩ ሰባት፡ ኣብ ምድሪ ንኺነብሩ ኺትንስኡ እዮም። ንኣምላኽ ብዘይምፍላጦም ክፉእ ተግባር ዚገብሩ ዝነበሩ ገሊኦም ሰባት እውን ከይተረፈ ኺትንስኡ እዮም።
እቶም ካብ ምዉታት ዚትንስኡ ሰባት ብዛዕባ ኣምላኽ እቲ ሓቂ ኺመሃሩ፡ ንየሱስ እዙዛት ብምዃን ድማ እምነቶም ኬርእዩ እዮም። (ራእይ 20:11-13) እቶም ትንሳኤ ዚረኽቡን ሰናይ ዚገብሩን ሰባት ኣብ ምድሪ ንዘለኣለም ኪነብሩ እዮም።
5. ትንሳኤ ብዛዕባ የሆዋ እንታይ ይምህረና፧
ኣምላኽ ንወዱ ኣብ ክንዳና ንኺመውት ብምልኣኽ፡ ብዛዕባ ምዉታት ተስፋ ኸም ዚህሉ ገበረ። ስለዚ፡ ትንሳኤ ብዛዕባ ፍቕሪ የሆዋን ጸጋኡን ይምህረና እዩ። ምዉታት ኪትንስኡ ኸለዉ ብፍላይ ንመን ክትረኽቦ ምደለኻ፧
ብዝያዳ ፍለጥ
ምዉታት ኣበይ እዮም ዘለዉ፧
ምዉታት ብዛዕባ ዘለዉሉ ዅነታትን ሰባት ብዛዕባ ዚሞቱሉ ምኽንያትን መጽሓፍ ቅዱስ እንታይ ከም ዚብል ተምሃር።
እቶም እተፍቅሮም ምዉታት ዘለዎም ናይ ሓቂ ተስፋ
እተፍቅሮ ሰብ ሞይቱካዶ ይፈልጥ፧ እንደገና ኽትርእዮ ትኽእል ዲኻ፧ መጽሓፍ ቅዱስ ብዛዕባ ትንሳኤ እንታይ ከም ዚምህር ፍለጥ።
መንፈሳውያን ፍጡራት ብኸመይ እዮም ዚጸልዉና፧
መጽሓፍ ቅዱስ ብዛዕባ መላእኽትን ኣጋንንትን ይዛረብ እዩ። እዞም መንፈሳውያን ፍጡራት ብሓቂ ዘለዉ ድዮም፧ ኣብ ህይወትካ ጽልዋ ኺገብሩኸ ይኽእሉ ድዮም፧


text:
Erena on Facebook
"ኤርትራ፣ 1.2 ሚልዮን ቆልዑ ብዋሕዲ መኣዛዊ መግቢ ይሳቐዩ፣” UNICEF
Radio Erena: 11 January 2016
ኣብ ኤርትራ 1.2 ሚልዮን ቆልዑ፣ ብዋሕዲ መኣዛዊ መግቢ ከምዝሳቐዩ ማዕከን ቆልዑ ሕቡራት ሃገራት -UNICEF ኣፍሊጡ።
እቲ ኣህጉራዊ ትካል ኣብ ዝዘርግሖ ጸብጻብ፣ ካብ 2015 ኣኣትሒዙ ኣብ ኤርትራ ዝተኸስተ ዞባዊ ደርቂ ኤል-ኒኖ፣ ን80 ሚእታዊት ካብ ህዝቢ ኤርትራ ከምዝጸለወ ብምጥቃስ፣ ኣብ ሰለስተ ዞባታት ዝተራእየ ሸሮኽ'ውን ነቲ ኩነታት ከምዘጋደዶ ኣረዲኡ።
ብዋሕዲ መሰረታዊ መግብን መኣዛዊ መግቢ ቆልዑን ብዝያዳ ዝተጠቕዐ ዞባታት ኤርትራ፣ ሰሜናዊ ቀይሕ ባሕሪ፣ ዓንሰባን ጋሽ ባርካን ምዃኑ ዘተሓሳሰበ UNICEF፣ ካብ ጠቕላላ ብዝሒ ናይቲ በቲ ኩነታት ዝተጸልወ ኣስታት 2 ሚልዮን ህዝቢ ፣ እቶም 60 ሚእታዊት ትሕቲ 18 ዓመት ዝዕድሚኦም ምዃኖም ኣስሚርሉ።
ብመሰረት UNICEF ኣብ 2017 ዘቕረቦ ጸብጻብ፣ እቲ ትካል ኣብ ኤርትራ ህጹር ናይ መግቢ ረድኤትን መኣዛዊ መግቢ ን ዘድልዮምን ቆልዑን ዝውዕል 16 ሚልዮን ዶላር ካብ ለገስቲ እኳ እንተሓተተ፣ ክሳብ 30 ጥቅምቲ 2016 ኣብ ዝነበረ ግዜ 7.8 ሚልዮን ዶላር ጥራይ ከምዝረኸበ'ዩ ሓቢሩ።
እቲ ትካል ኣብ ዓመተ 2017፣ ህጹጽ ናይ መግቢ ሓገዝን መኣዛዊ መግብታትን ዘድልዮም ንኣስታት ፍርቂ ሚልዮን ቆልዑ ንምብጻሕ መደብ ከምዘለዎ እቲ ናይ ሕቡራት ሃገራት ኣካል ኣገንዚቡ።
መንግስቲ ኤርትራ፣ ሳላ ዝነበረ ጽቡቕ ክራማት ኣብዚ ዓመት እዚ እኹል ምህርቲ ከምዝተሓፍሰ ኣብ ዝገልጸሉ ዘሎ እዋን'ዩ፣ UNICEF ኣስታት ፍርቂ ሚልዮን ቆልዑ ህጹጽ ናይ መግቢ ረዲኤትን መኣዛዊ መግብታትን ከምዘድልዮም ዘመልክት ዘሎ።
ኤርትራ ሓንቲ ካብተን ኣብ ትሑት ደረጃ ምዕባለን ድኽነት ዝርከባ ቀዳሞት ሰለስተ ሃገራት ዓለም ምዃና ሕቡራት ሃገራት ኣብ ዘውጽኦ ዝርዝር ኣቐዲሙ ገሊጹ'ዩ።
እዚ ከምዚ'ሉ ኣንከሎ፣ ወኪል ክፍሊ ፖለቲካዊ ጉዳያት ሕቡርራት ሃገራት ኣብ ዞባ ቀርኒ ኣፍሪቃ፣ ዲሚትሪ ሻላፓቸንኮ፣ ብዛዕባ ህሉው ኩነታት ኤርትራ ምስ ሰበ ስልጣን ኤርትራ ንምዝርራብን ኣብ ኤርትራ ንዘሎ ኩነታት ንምዕዛብን ብሰሉስ 10 ጥሪ ኣስመራ ኣትዩ።
=====================


text:
መዝሙር ዝብል ቃል ዘመረ ኣመስገነ ካብ ዝብል ናይ ግእዝ ቃል ዝተረኸበ ኪከውን ከሎ ትርጉሙ ድማ ምስጋና ማለት እዩ። መዝሙር ብ ቤተክርስትያን ናይ ዝማሬ ስርዓት መሰረት ብ ዜማ ዝቀርብ ምስጋና እዩ።ምስጋና ናይ ባህሪኡ ናቱ ዝኮነ እግዚኣብሔር ክብሩ ኣብ ባህሪኡ ጥራሕ ተወሲኑ ከይተርፍ ን ስሙ ንኽቅድስ ን ኽብሩ ንኽወርሱ ንመላእኽትን ሰብን ለባዉያን ማዕምራን (ኣስተውዓልትን ፈላጣትን)ጌሩ ፈጠሮም።
መጽሓፍ መዝሙር / Hymn Book
በስመ ኣብ ወወልድ ወመንፈስ ቅዱስ ኣኃዱ ኣምላክ ኣሜን ።
ኣርእስቲ
መዝሙር እንታይ ማለት እዩ።
መዝሙር ፦ ማለት ብባህሪኡ ምስጉን ንዝኾነ ልዑለ እግዚኣብሔር ኣምላኽ ዝምስገነሉ ዓቢ ናይ ጸሎት ክፍሊ ዝኾነ ጣዕመ ዜማ ዘለዎ እዩ ።  >
መዳ 146፣1,ዘጸ 15፣1-22,ኢሳ 6፣1-5 ,ራእ 15፣1, ራእ 5፣61 ,መ.ዳ 65፣1-5
ዜማ ወይ መዝሙር፦ኣብ ቤተ እግዚኣብሔር ። ካብ ዘመነ ብሉይ ኪዳን ኣትሒዙ መገለጺ ስርዓት ኣምልኾ ንኣምላኽ ኮዩኑ ዘገልግሉሉ ዝነበረ መንፈሳዊ ስነ ጥበብ ኢዩ፣ነዚ መወኪሲ ክኮነና ኣብዘን ዝስእዕባ መጽሓፍ ቅዱሳዊ ቃላት ክንውከስ ንኽእል ኢና እዚ ግን እኩል መረዳእታ ማለት ኣይኮነን ከምቲ ቅዱሳን ኣቦታትና ዝበሉና ገለ ካብ ባሕሪ ብከፊል ወይ ብጭልፋ እዩ ፣ (2ዜና መዋ 5።12-19 ። ቆላ 3።16, ኤፌ 5።19,)፣
መዝሙር (ዜማ) ዝብል ቃል ንባዕሉ ምስ ቃንቃታት ዕብራይስጥን ኣራማይስጥን ዝተተሓሓዘ ስምን ድምጺ ቃና ። ደሃይ ጎረሮ ዘስምዕ ትርጉም ኣለዎ፣
መዝሙር(ዜማ) ።- ትርጉሙ ። ምምስጋን።ምልማን ወይ ከኣ ብእግዚኣብሔር ደስ ኢሉካ ብዜማ ምምሕጻንን።ዝቕደሰሉን እዩ፣መዝሙር እቲ ናይ ባህርይ ኣምላኽ እግዚኣብሔር ኣብ ሰማይን ምድርን ዝምስገነንሉ፣ዝቅደሰሉን ናይ ጸሎት ክፍሊ ጣዕማ ዜማ ኣዩ። ነቢየ እግዚኣብሔር ኣቦና ቅዱስ ዳዊት(ሊቢ ኣምላኽ) ኣብ መጽሓፉ  >ይብልዎ።ከምኡ‘ውን ኣብ (ራኣ.ዮሓ15;4) ኣታ ኩሉ እትኽእል እግዚኣብሔር ኣምላኽ ግብርኻ ዓቢይን ግሩምን እዩ እናበሉ ከም ዝዝምሩሉ ይገልጽ።ስለዚ መዝሙር ንእግዚኣብሔር ተመሲጥካ ንምምስጋን።ንምቕዳስ።ልባዊ ጸሎት ንምቅራብን መንፈስ ንምሕዳስን ከምኡ ውን ንምክርን ተክሳጽን ።ንጽንዓትን ምጽንናዕን ይጠቅመና፣ነቢየ እግዚኣብሔር ሙሴ ብናይ እግዚኣብሔር ስልጣን ንእስራኤላዊያን ሒኡ ካብ ባርነት ግብጺ ኣብ ዝወጻሉ እዋን ማርያም ሓፍቲ ሙሴ ከበሮ ሒዛከም ዝዘመረት ኣብ (ዘጸ15።20) የረደእ፣
ነቢይ ኢሳያስ ውን ቅድሳን መላእኽቲ ኣብ ሰማይ ኮዩኖም ንፈጣሪኦም ብዘይ ዕረፍቲ ብመዝሙር ከም ዘምስገኑዎ ክገልጽ ከሎ ከምዚ ይብል ፣-<<ኣነ ንእግዚኣብሔር ኣብ በሪኽን ልዕል ዝበለን ዝፋን ተቀሚጡ ከሎ ረኣኹዎ ፣ዘፈር ክዳኑ ከኣ ነቲ መቅደስ መሊእዎ ነበረ ።ኣብ ዙርያኡ ድማ ሱራፊኤልን ኪሩቤኤልን ቆይሞም ነበሩ።ነፍሲ ወከፎም ሽዱሽተ ክንፊ ኣለዎም ።ነፍስ ወከፍ ከኣ ብክልተ ክንፊ ገጹ ይኸድን፣ብክልተ ክንፎም ድማ እእጋሮም ይኽደን ብክልተ ኽንፈም ዉን ይነፍሩ ነበረ።ንሳቶም ከኣ ነንሕድሕዶም እግዚኣብሔር ጎይታ ሰራዊት ቅዱስ ቅዱስ እዩ። ኩላ ምድሪ ከኣ መሊኣ ኣላ እናበሉ ይቀባበሉ ነበሩ (ኢሳ.6።4)፣
ነብየ እግዚኣብሔር ኣቦና ቅዱስ ዳዊት ድማ ኣብ መዝሙሩ ኣብ 149-1-3  >ይብል፣ ከምኡ ዉን ኣብ መ,ዳ 150።3-5  >ይብል፣
ንዋየ ህሩይ ሓዋርያ ጳውሎስ ውን ኣብቲ ናብ ምእመናን ኤፌሶን መልእኽቱ ከምዚ ይብል ብመዝሙርን ምስጋናን መነፈሳዊ ቅኔን ብልቡኹም ንጎይታ እናተቀኔኹሙሉን እናደረስኩምሉን ንሓድሕድኩም እናተዘረረብኩምን መነፈስ ይምላእኩም>> ኤፌ.5።18-19
እምበኣር ናይ መላእክት ጣዕማ ዜማ ንሰብ ሰለ ዝተዓደለ በዚ ምክኒያት ድማ ኣብ ኤርትራን ኢትዮፒያን ዘለዋ ኦርቶዶክሳዊያን ኣብያተ ቤተክርስትያናት በዚ ዜማ ብሓደ ሊሳን ዝዝምራ፣እዚ ዜማ ድማ ኪሳብ ሒጂ ኣብ ዓለም መወዳድርቲ ኣይተረኸቦን ዘሎ ኣይክረከበን አዩ ከኣ፣ ኣብያተ ቤተክርስትያናት ዝዝምርኦን ዝቅድስኦን ያሬዳዊ እዩ ፣
እንበኣር ልክዕ ብከምዚ ኣብ ላዕሊ ዝተጠቅሰ መሰረት ብምግባር ፣ኣብዚ ግዜ‘ዚ ቅድስት ቤተክርስትያን። ብከበሮን ጸናጽልን ያሬዳዊ ዜማ ትጥቀም፣ ቅዱስ ያሬድ እቲ መጀመርያ ዝረከቦ ዜማ  ይበሃል ትርጉሙ ከኣ ላዕለዋይ ማለት እዩ ፣ ኣርያም ኢሉ ዝጸዉዓሉ ምኽኒያት ከኣ ካብ ኣብ ሰማይ ዘለዉ መላእኽቲ ሰሚዑ ሰለ ዘዘመሮ እዩ፣ቅዱሳን ኣቦታት ውን  እንዳበለ ይኸይድ ከም ዘነበረ ውን ይሕቡሩ፣ እዚ ሊቅ እዚ ብመነፈስ ተመሲጡ ሰማየ።ሰማያት ተነጢቁ ካብ መላእኽቲ ዝረከቦ ዜማ 3 እዩ፣ ንሱ ከኣ ግእዝ ። እዝሊ ። ኣራራይ የበሃል፣
እዚ ሰለስተ ጣዕማ ዜማ ምሳሌን ትርጉምን ውን ኣለዎ፣ ትርጉሙ ድማ ግእዝ ክንብል ከለና    > ማለት  >›፡፡ እዝሊ ጽኑዕ ማለት እዩ፡፡ እግዚአብሔር ወልድ ጽኑዕ መከራ ተቀቢሉ አዳምን ሄዋንን ከም ዘድሓነ ዘመልክት እዩ፡፡ አራራይ ማለት ጥዑም ማለት እይ፡፡ ጥዑም ሀብተመንፈስ ቅዱስን ከም ዝተጐናጸፍና ንምርዳእ እዩ፡፡
ግእዝ ዜማ ኣብ ዝተዋህበና እዝሊን ኣራራይን ድማ ካብኡ ይወጹ እዚ ድማ ብ ኣሃዱ ኣብ ዜማ ይፍለጥ ምስጢሩ ድማ ካብ ኣብ ቅድሚ ዓለም ምፍጣራ ወልድ ምውላዱን መነፈስ ቅዱስ ውን ካብ ወልድ ምስራጹ የመልክት ካብዚ ምቅጻል ውን ንባቡን ድምጺ ቃናን ሓደ ምኻኑ ሓድነት ናይ ስላሴ ምሳሌ ክሕዝ ከሎ ዜማ ሰለስተ ብምኻኑ ድማ ሰለስትነት ናይ ስላሴ ምሳሌ ኣለዎ ክብሉ ቅዱሳን ኣቦታት የረድኡና፣
ናይ ቤተከርስትያንና ሓደ መዝሙር ኦርቶዶክሳዊ እዩ ናይ ቤተክርስታያን እዩ ክንብሎ እንተደኣ ኬይንና ትምህርተ ሃይማኖትን ስርዓትን ሓልዩ ። መሳርሒታቱ ከኣ ናይ ቤተክርስትያን ኮዩኑ ዜምኡ ድማ ያሬድ ክኸዉን ኣለዎ፣ እንተዘይኮዩኑ ግዜያዊ ክኸውን ኣለዎ ኢልና።ካህናት ጊታር ። ፒያኖ ሒዞም ኣብ ቤተክርስታይን ይዘሙሩ እንተበልና ። መልክዕ‘ውን የበሉን፣ ካብ‘ቲ ብእግዚኣብሔር ዝተዋሃበና ያሬዳዊ መዝሙር ወጺእና ማለት እዩ፣ እቲ ካህናት ኣሸብሺቦም መቆሚያ ተደጊፎም ።ጸናጽል ሒዞም ።ክዝምሩ ከለዉ ምስቲ ዉዕዉዕ ወይ ከኣ ኤዉሮጳዉያን ንዓለማት ደርፊ ኢሎም ዝፈልሰፍዎ መሳሪሒታት ከነዋዳድሮ ከለና ። ኣይኮነን ንዓና ።ነቶም ንዘመናዊ መሳሪሒ ዝመሃዙ ኤዉሮፓዊያን እካ እንታ ዝሕተቱ ። ንመዝሙርናን መሳርሒታትናን ከምዝመርጹ ንማንም ስዉር ኣይኮነን፣ ስለዚ ንሕና መንእሰይት እቲ ካህናት ኣቦታትና ንያሬዳዊ መዝሙር ዝጥቀሙሉ መሳርሒ እንተተጠቐምና ዝበለጸ እምበር ዝከፍአ ኣይኮነን፣
መዝሙር ዝብል ቃል ዘመረ ኣመስገነ ካብ ዝብል ናይ ግእዝ ቃል ዝተረኸበ ኪከውን ከሎ ትርጉሙ ድማ ምስጋና ማለት እዩ። መዝሙር ብ ቤተክርስትያን ናይ ዝማሬ ስርዓት መሰረት ብ ዜማ ዝቀርብ ምስጋና እዩ።ምስጋና ናይ ባህሪኡ ናቱ ዝኮነ እግዚኣብሔር ክብሩ ኣብ ባህሪኡ ጥራሕ ተወሲኑ ከይተርፍ ን ስሙ ንኽቅድስ ን ኽብሩ ንኽወርሱ ንመላእኽትን ሰብን ለባዉያን ማዕምራን (ኣስተውዓልትን ፈላጣትን)ጌሩ ፈጠሮም።
መዝሙር ካብ እግዚኣብሔር ዝተዋህበ ጸጋ ምኻኑ ዕቢ መንፈሳዊ ሕይሊ ኣለዎ።መአዝሙር ንሕሙማት ናይ ምፍዋስ፣ ን ዝተጨነቁ ሰባት ናይ ምህዳአ ሓይሊ ኣለዎ። ናይ እስራኤል ንጉስ ዝነበረ ሳኦል ኣብ ዝሓመመሉ እዋን ሊቢ ኣምላኽ ቅዱስ ኣቦና ዳዊት ናብኡ እና ኸደ ብ በገና ኣብ ዝሃርመሉ እዋን ሳኦል ካብ ድዊኡ(ሕማሙ)ይፍወስ፣ካብ ጭንቀቱ ከኣ ይሃድእ ኔሩ። 1ሳሙ16።21- ,ፓወሎስ ሲላስን ኣብ ቤት ማእሰርቲ ተኣሲሮም ከለዉ ብ አይቲ ተንሲኦም ን ፈጣሪኦም ብ ጸሎትን ብ ዜማን የመስግንዎ ነበሩ ። ኣብቲ ሰዓት ኣብ ቤት ማእሰርቲ ዝነበሩ እሱራት ተመሲጦም ይሰምዑ ኔይሮም። ኣብ መጠረሽታ ናይቲ መዝሙ መንፈሳዊ ሕይሊ ናይቲ ቤት ማእሰርቲ መሰረት ኪሳብ ዚናወጽ ዓቢ ምንቅጥቃጥ ኣስዒቡ ናይቲ ቤት ማእሰርቲ ኣፍደገታት ከም ዝኪፈት ጌሩ እዩ።ግ.ሓ. 16።19-26
መዝሙር ንመላእኽቲ ዕለታዊ መግቦም እዩ።ብዘይ ምቑራጽ ድማ ን እግዚኣብሔር ኣምላኾም የመስግንዎ።ራእ.ዮ 4፣8 መዝ 102።20 , ኢሳ 6፣1-5 ። ሰባት ድማ ልክዕ ከም መላእኽቲ ን እግዚኣብሔር ከነመስግኖ ይግብኣና።መዝ 95።1 እንበኣር ናይ መዝሙር ኣመጻጽኡን ጥቅሙን እዚ ካብ ኮነ ኦርቶዶክሳዊ መዝሙር ድማ መሰረቱ መበገሲኡ ካብዚ ኮይኑ ዝጥቀመሎም መሳሪሒታት ቅዱስ ያሬድ ሰማያት ተከኢቶም መላእክቲ ን እግዚኣብሔር ከመስግንዎ ከለዉ ዝረኣይዎም ክኾኑ ከለዉ ንሳቶም ሕጽር ብዝበለ መልክዕ ምስ ትርግሞም ክንርእዮም ኢና።
መዝሙር ደስ ዘብል ናይ ድምጺ ላዛ ዝስመዓሉ ግባኤ ጥራሕዘይኮነ ንእግዚኣብሄር ነመስግነሉ ናይ ኣገልግሎት ጸጋ እዩ። ሎሚ ምእመናን ናይ ቤት ትምህርቲ ሰንበት ኣባላት ናብ ካህናት ቀሪብና ናይ ዜማ ተሳተፍቲ ኪንከዉን ክንመሃሮን ይግበኣና። ነቲ ዝመጽእ ወለዶ ሃበቲ ቅድስቲ ቤተክርስትያና ብግቡእ ዓቂብና ከነጽንሓሉን ከነረክቦን ይግበኣና።
1.ከበሮ ፣ክብረወ ካብ ዝብል ናይ እዝ ቃል ዝወጸ ኮይኑ ትርጉሙ ድማ ደፍአ ወቅዐ ወይ ደሰቀ ማለት እዩ።ከበሮ ካብ ዕንጸይቲ ወይ ካብ ቡሩር ወይ ካብ ሓጺን ዝኣምሰሉ ነገራት ተሰሪሑ ብ የማንን ብ ጸጋምንን ብ ቆርበት ተወጢሩ ይስራሕ።
ከበሮ ንመዝሙር ዝውዓለሉ እስራኤላውያን ንታቦ ጺዮን ሒዞም ናብ ዓዶም ካብ ዝኣተዉሉ እወን ጀሚሩ እዩ ። ነዚ እዩ ድማ ነቢይ እግዚኣብሔር ቕዱስ ዳዊት ኣብ መዝ 150 ሰብሁዎ ለእግዚኣብሄር በከበሮ ወተፈስህዎ ዝበለ። ከበሮ ብ ጎይታና ይምሰል።ኣብ ልዕሊ እቲ ከበሮ ዘሎ ጥሊፍላፍ ጎይታና ዝተገረፈሉ ምሳሌ እዩ ። የማንን ጸጋምን ዝሃርመሉ ምኽኒያት ኣይሁድ ን ጎይታና ብ ጽፍዕትን ኣእማንን ከም ዝሃረምዎ ምምልካት እዩ ። ኢሳ 50፣5
2. ጽናጽል ጸለል ካብ ዝብል ናይ ግእዝ ቃል ዝወጸ ክከውን ከሎ ትርጉሙ ድማ ደወል አይ ቃጭል ማለት እዩ።ጸናጽል ካብ ሓጺን ዝኣምሰሉ ነገርት ማለት ካብ ወርቂ ቡሩር ናሓስ ዝሰራሕ ናይ ዜማ ምሳሌ እዩ ። ብየማን ብጸኣም ዘለዉ ቕጠንቲ ስልኪታትት መላእክቲ ኪዲይብሉን ኪወርዱሉን ያዕቆብ ዘረኣዮ መሳሊል መደየብን መውረዲን ምሳሌ እዩ።
ኣብ ሊኦሊእዚኦም ስልክታት ተንጠልጢሎም ዝርከቡ ቆጽሊ መሰል ድምጺ ዝህቡ ያኦቆብ ዝረእዮ መሳሊልል መላእክቲ ይወርዱን የደይቡን ናይ ዝነበሩ ምሳሌ እዩ።
- ብየማንን ብሰጋምን ዘለዉ ዓንድታት ናይ ብሉይን ሓዲሽን ኪዳንን ምሳሌ እዩ።
- እቶም ክልተ ዝተጋደሙ ናይ ፍቅረ ቢጽ ናይ ፍቅሪ እግዚኣብሔርን ምሳሊ እዮም
- እቶም ቆጽሊ ሓሙሽተ ሙካኖም ኣእማደ ምስጢር ምሳሊ 7 እንተ ኮይኖም ናይ ምስጢራተ ቤተክርስትያን ሸውዓተ ምካኖም ምሳሌ እዩ፣
- ኣብ ጊዜ ሽብሸባ ጸናጽል ሒዝና ንየማንን ጸጋምን ን ቅድሚትን ንድሕሪትን ባዕሎም ናይ ምምዕታብ ምልክት እዮም።
- ናይቲ ጸናጽል ላዕሊን ታሕቲን ናይ ሰማይን መድርን ምሳሌ እዩ፣
4.ሻንቢቖ ፣ ሻንቢቆ ካብ ዝበሃል ዕንጸይትን ወይ ብረት መሰል ነገር ዝስራሕ ድምጺ ዝህብ መሳርሒ ዜማ እዩ።ዳኒ 3፣5-10 ሻንቢቆ ናይ ቆኖና ቤተክርስትያን ኣብነት እያ ። ናይ ኣዴና ኣብነት ውን እያ ።ሻንቢቆ 5ተ ወይ 6ተ ቀዳዳት ዘለዋ ኮይኑ ዝተፈላለየ ድምጺ ውን ኣለዎ ። እቲ 5ተ ናይ እእማደ ምስጢር ዝገልጽ ኪከውን ከሎ አቲ 6ተ ድማ ናይ ቃለ ወንገል ኣብነት እዩ፣
5. መሰንቆ ን ንኪብሪ እግዚኣብሄር ምዝማር ንጥቀም መሳሪሒ ዜማ እዩ።1ዜና15~፣16 መዝ 91፣3 መዝ 150
6. መለከት ካብ ቀርኒ ከብቲ ሓጺን ብሩሩን ካሊኦት ነገራትን ዝስራሕ ንመጸውዒ ን መኣኸቢ ን መኣወጂ ዝገልግል ምስርህ ዜማ እዩ፣ እያ 6፣20 / 2ዜና 5፣12
7. በገና 10ተ ኣውታር ዘለዎ ኮኡኑ ንኽብሪ እግዚኣብሔር ንዝዝመኡ ዜማታትት መሳርሒ ይውዕል መዝሙር 91፣3 ዳዊት መሰንቆን በገናን ክሃርም ከሎ ብዙሓት ድውያን ይፍወሱ ኔሮም ። 1 ሳሙ 16፣18 መዝ 145፣9 በገና ምሳሌ ኣዴና ቅድስቲ ድንግል ማሪያም እዩ። እተን 10 ኣውታር ድማ ናይ 10 ትእዛዝዝ ምሳሌ ኪከውን ከሎ ድምጹ ድማ ን ፍቅርን ጣዕምን ኣዴና ቅድስቲን ድንግሊን ማሪያም ይመስል።
8. እምብልታ ካብ ሻንቢቆ ወይ ድማ ካብ ዕንጸይቲ ይስራሕ ኮይኑ ሻንቢቆ ድመስል ናይ ዜማ መሳርሒ እዩ።
ኣብ ጊዚ ክብረ ታቦት ቃልኪዳን ይዝመረሉ ኔሩ ። 1ዜና 15፣20 ዳዊት ብ እንብልታ ይዝምር ኔሩ ። መዝ 50፣4
ስለዚ ኦርተዶክሳዊ መዝሙር ማለት ሰመያዊ መንፈሳዊ ናይ መላእክቲ መዝሙር ማለት እዩ።ነዚ ኢና ድማ ዝመሃረናንን ዝመሃረን መላእኽቲ ቅዱሳን ቅዳሴ መላእኽቲ እዩ ንብል። ስለዚ ንሕና መዝሙር ኣብ ንዝምረሉ ካብ ኣብ ንቅድሰሉ ማህሌት ኣብ ንቆመሉ ጊዜ ልክዕ ከምቲኣ ጎይታና መድሓኒና እየሱስ ክርስቶስ ዝተወለደላ ለይቲ ቅዱሳን መላእኽቲን ጋሶትን ሓደ ከም ዝኮኑን ንሕና ውን ምስ ሰመያዊያን መላእክቲ ሓደ ኪንከውን ። ቀደሙውን ዝተፈተርናሉ ምስ ቅዱሳን መላእክቲ ኮኡና ሽሙ ንምቅዳስን ክብሩ ንምውራስን ኢና እሞ ነዚ ጽጋ እዚ ክሳብ መወዳእታ ኣጽኒዕና ኪንሕዞን ኪንዕቅቦን ይግበኣና።
ምክኒያቱ ንዕኡ ዝትኪእ ካሊእ ጸጋ ስለ ዝይንረኪብ ስብ ሃብቱ ንብረቱ ገዝ ኡ ጥሪቱ ከምቲ ን ደቁ ዘውርሶም ንሕና ድማ ኣቦና ቅዱስ ያሬድ ካብ ቅዱሳን መላእኽቲ ተማሂሩ ዘረከበና ዘውረሰናን ርስቲ ዜምኡ ስለ ዝኾነ ነዚ ርስቲ እዚኪንስሀቶን ክንሊውጦን ኣይንኺእሊን ኢና ከምቲ 1ነገ 20 ተጻሒፉ ንረኽቦ ታሪኽ ናብ ብዝተፈላለየ ሰብ ናይ ኣቦታተይ ርስቲ ኣይሊውጥን ኢሉ ኪሳብ ሞት ዝበጽሐን ደሙ ዘፍሰሰን ሬስ ኡ ከም ሬሳ ከልቢ ፍቀዱኡ ዘተደርበየ ንሕና ውን ከምኡ ኢና ። ን ሓይማኖትናን ን ርስትናን ታሪኽናን ን ትውፊትናን ክሳብ መወዳእታ ኣጽኒዕና ንኽነብር ናይ እግዚኣብሔር ምሕረት ናይ ኣዴና ቅድስቲ ድንግል ማሪያም ኣማላድነት ናይ ጻድቃን ሰማእታት ተራዳእነት ኣይፈለየና።
ማርያም ኢለ
ምርያም ኢለ ክዝምር አየ
ከም ኣቦታተይ ክጽዋዓ ኢየ
ብዜማ ያሬድ ብሓድሽ ቅኔ
ከመስግናየ ኣብ መቅደስ ኮይነ
ማርያም ኢለ....ብማእሌት ምስጋና ክጽውዕ ንስማ
....ኣክቢሩዋ ኢዩ’ሞ ብሞሎኮት ግርማ
.....ኣብ ጽርሃ ኣርያም ዓሪጉ ጸሎተይ
....ብወላዲት ኣምላክ ድንግል ረዳኢተይ
ማሪያም ኢለ....ብሰላም ብጸጋ ምቅደስ ተመሊኡ
....ብጸሎትኪ ድንግል ቀሪብና ኢና ናብኡ
....ሎምስ ተረኺብኪ ካላኣይቲ ሰማይ
.....ንጎይታ ወሊድኪ ናይ ወጋሕታ ጽሓይ
ማሪያም ኢለ......ቲ’ስምኪ ክጽውዕ ኣይሓፍርን ኢየ
....ሰኣሊለነ ኢለ ምሕረት ረኺበ’የ
....ጸጋ በረኸትኪ በዚሑለይ ማርያም
....ሪሑቁለይ ኢዩ’ሞ ሓዘን ኮነ ሕማም
ማርያም ኢለ....ናይ ወጋእተይ ጸገም ተንኮል ፈራሪሱ
....ብስቅለት ክርስቶስ ሓይለይ ተሓዲሱ
....ኣይፈርሕን ኢየ ድንገል ከላ ምሳይ
....ኣብዚ ዓለም ኩሉ ሰዳዲት ናይ ቁስለይ
Subscribe to: Posts (Atom)


text:
1ፊስጦስ ናብታ ግዝኣቱ ቂሳርያ ምስ መጸ ድኅሪ ሠለስተ መዓልቲ ኻብ ቂሳርያ ናብ ኢየሩሳሌም ደየበ። 2ሊቃነ ካህናትን መኳንንቲ ኣይሁድን ድማ ብዛዕባ ጳውሎስ ነገርዎ። 3ኣብ መንገዲ ተጸናትዮም ክቐትልዎ መዲቦም ስለ ዝነበሩ ኸዓ ንጳውሎስ ናብ ኢየሩሳሌም ስደደልና ኢሎም ለመንዎ። 4ፊስጦስ ድማ ጳውሎስ ኣብ ቂሳርያ እዩ ዝሕሎ ዘሎ ኣነ ኸዓ ቐልጢፈ ናብኡ ኽምለስ እየ ኢሉ መለሰሎም። 5 እምበኣር ካባኻትኩም ኃላፍነት ዘለዎም ወዳእቲ ነገር ምሳይ ይኺዱ እሞ እቲ ሰብኣይ እቱይ ዝኾነ በደል እንተልይዎ ኣብኡ ይኽሰስዎ በሎም። 6ፊስጦስ ምስኣቶም ሾሞንተ ወይ ዓሠርተ መዓልቲ ምስ ቀነየ ናብ ቂሳርያ ወረደ፤ ንጽባሒቱ ድማ ኣብ መንበር ፍርዲ ተቐሚጡ ንጳውሎስ ከምጽእዎ ኣዘዘ። 7ጳውሎስ ምስ መጸ ኸዓ እቶም ካብ ኢየሩሳሌም ዝወረዱ ኣይሁድ ከቢቦምዎ ደው በሉ። መርትዒ ኽረኽቡሉ ዘይኽእሉ ብዙኅን ከቢድን ክሲ ድማ ኸሰስዎ። 8ጳውሎስ ድማ ኣነ ኣብ ልዕሊ ሕጊ ኣይሁድ ኮነ ኣብ ልዕሊ ቤተ መቕደስ ወይ ኣብ ልዕሊ ቄሣር ኣይበደልኩን ኢሉ ናይ ምክልኻል መልሲ ሃበ። 9ፊስጦስ ከዓ ንኣይሁድ ከሕጕስ ደልዩ ንጳውሎስ ናብ ኢየሩሳሌም ክትድይብ እሞ በዝ ነገር እዙይ ኣብኡ ኣብ ቅድመይ ክትፍረድዶ ትደሊ ኢኻ? ኢሉ ጠየቖ። 10ጳውሎስ ግና ኣነ ኣብ ቕድሚ ናይ ቄሣር መንበር ፍርዲ ቖይመ ኣለኹ ፤ ክፍረድ ዝግብአኒ ድማ ኣብኡ እዩ፤ ኣብ ልዕሊ ኣይሁድ ዝበደልክዎ ኸምዘይብለይ ድማ ንስኻ ትፈልጥ ኢኻ። 11ንሞት ዘብጽሕ ዓመፅን ክፍኣትን ገይረ እንተኾይነ ሞት ኣይፈረደኒ ኣይብልን። እዝ ዝኸሱኒ ዘለዉ ብሓሰት እንተ ኾይኑ ግና ናብኣቶም ኣኅሊፉ ኽህበኒ ዝኽእል የለን፤ ኣነ ናብ ቄሣር ይግባይ ኢለ ኣለኹ በለ። 12ሽዑ ፊስጦስ ምስቶም ኣማኸርቱ ተነጋጊሩ ናብ ንጉሥ ቄሣር ይግባይ ካብ በልካ ናብኡ ኽትከይድ ኢኻ በሎ። 13ቁሩብ መዓልትታት ምስ ኃለፈ ድማ ንጉሥ ኣግሪጳን ብርኒቄን ንፊስጦስ ክራኽብዎ ናብ ቂሳርያ ወረዱ። 14ኣብኡ ብዙኅ መዓልቲ ምስ ገበሩ ኸዓ ፊስጦስ ነቲ ንጉሥ ናይ ጳውሎስ ነገር ከምዝ ዝስዕብ ገለጸሉ፦ ፊልክስ ብእሱሩ ዝኃደጎ ሰብኣይ ኣብዙይ ኣሎ። 15ናብ ኢየሩሳሌም ከይደ እንተለኹ ድማ ሊቃነ ካህናት ኣይሁድን ዓበይቶምን ናባይ መጺኦም ብዛዕብኡ ነገሩኒ ክፈርዶውን ለመኑኒ። 16ንተኸሳሲ ምስ ከሰስቱ ገጽ ንገጽ ደው እንተየበልካ በቲ ዝኸሰስዎ ናይ ምክልኻል መልሲ ዕድል እንተይሃብካ ተቐዳዲምካ ንሓደ እኳ ኽቕጻዕ ኣኅሊፍካ ምሃብ ሥርዓት ሮማውያን ከም ዘይኮነ ነገርክዎም። 17ድኅርዙይ ናብዙይ ተኣኪቦም ምስ መጹ እንተየደናጐኹ ንጽባሒቱ ኣብ መንበር ፍርዲ ተቐሚጠ ነቲ ሰብኣይ ከምጽእዎ ኣዘዝኩ። 18እቶም ከሰስቱ ምስኡ ምሲምኩዎም ኣነ ኸም ዝተጸበኽዎ ዝገበሮ ወንጀል ኣየቕረቡሉን። 19እንተኾነ ብዛዕባ ናይ ኣምልኾኦም ዝኾነ ነገርን ብዛዕባ ሓደ ዝሞተ ጳውሎስ ግና ሕያው እዩ› ዝብሎ ኢየሱስ ይካትዑ ነበሩ። 20ኣነ ኸዓ ዝገብሮ ምስ ሰኣንኩ ብዛዕባ እዝ ነገር እዙይ ክትፋረድ ናብ ኢየሩሳሌም ክትድይብዶ ትደሊ?› በልክዎ። 21ጳውሎስ ግና ፍርዲ ቄሣር ክሳዕ ዝወሃቦ ይግባይ ስለ ዝበለ ናብ ቄሣር ክሳዕ ዝሰዶ ክሕሎ ኣዘዝኩ። 22ኣግሪጳ ኸዓ ንፊስጦስ ነዝ ሰብኣይ እዙይ ኣነውን ባዕለይ ክሰምዖ እደሊ እየ በሎ። ፊስጦስ ድማ እምበኣር ጽባሕ ክትሰምዖ ኢኻ በሎ። 23ንጽባሒቱ ድማ ኣግሪጳን ብርኒቄን ልብሰ መንግሥት ለቢሶም ብዓብዪ ግርማ ፤ ምስቶም ሓለቓታት ሽሕን ናይታ ኸተማ ዓበይቲ ሰባትን ናብ ቤት ፍርዲ ኣተዉ። ፊስጦስ ከዓ ንጳውሎስ ከምጽእዎ ኣዘዘ። 24ጳውሎስ ምስ መጸ ፊስጦስ ኦ ንጉሥ ኣግሪጳ! ኣቱም ኣብዙይ ምሳና ዘለኹም ኲልኹም ስምዑ ፦ ኲላቶም ኣይሁድ ኣብ ኢየሩሳሌም ኮነ ኣብዙይ ብሕይወት ክነብር ኣይግብኦን እዩ› እናበሉ ዝጠርዑ ሉ እዝ እትርእይዎ ዘለኹም ሰብኣይ እዩ። 25ኣነ ግና መርሚረ ናብ ሞት ዘብጽሕ በደል ከቶ ኣይረኸብኩሉን፤ ባዕሉ ናብ ቄሣር ይግባይ› ምስ በለ ኸዓ ንምስዳዱ ወሲነ ኣለኹ። 26እንተኾነ ብዛዕባኡ ናብ ጐይታይ ዝጽሕፎ ፍሉጥ ነገር የብለይን፤ ስለዙይ ንሱ ምስ ተመርመረ ዝጽሕፎ ነገር ምእንቲ ኽረክብስ ናባኻትኩም ምናዳ ኸዓ ኦ ንጉሥ ኣግሪጳ! ናባኻ ኣምጺአዮ ኣለኹ። 27ንሓደ እሱር መኽሰሲኡ እንተይነገርኩ ምስዳዱ ቕኑዕ ኾይኑ ኣይተርኣየንንሞ በለ።
Copyright
Learn More


text:
ናይ ሎም-ዘበን ፅዋዕ ዓለም ኣገራሚት ጋንታ ኮስታሪካ ንጣልያን ሓደ ንዜሮ ብምስዓር ድሙቅ ዓወት ኣመዝጊባ።
ንእንግሊዝ ክልተ ንሓደ ዝሳዓረት ጣልያን፣ንኡሩጓይ ሰለስተ ንሓደ ዝሳዓረት ኮስታሪካ እየን ቀዲመን ናብ ሜዳ ዝኣተዋ ሎሚ ዓርቢ።
እቲ ፀወታ ክሳብ ሰላሳ ደቃይቅ ብዘይፈተነን ዝማርኽን ቅላዕን ቀፂሉ።ማርዮ ቫላቶሊ ኣብ ውዱእ ኩነታት ንሓላዊ ማዕፆ ኣስጊሩ ሸቶ ክትከውን ንዝግባኣ ኩዕሶ ክሳብ ዘምከነሉ ሰዓት።እቲ ተታኺሱ ዝነበረ ግጥም’ውን ኣበራቢሩዎ።
ጋንታ ጣልያን እንደገና ብቫላቶሊ ኣዝያ ትናኣድ ፈተነ ገይራ።ሓላዊ ማዕፆ ኮስታሪካ ብቀሊሉ ኣድሒኑዋ።ሞተር ጋንታ ጣልያን ፒሮሊ ንኣዝየን ውፅኢታዊ ክኾና ዝኽእላ ኩዓሳሱ ብምቅባል ሓላፍነቱ ተዋፂኡ‘ዩ።
ኮስታሪካ ብቁፅሪ ሸውዓተ ኣቢላ ኣብ መበል 36 ደቃይቅ ግርም ፈተነ ገይራ።ሓላዊ ማዕፆ ጣልያን ቡፎን ኣድሒንዋ።ተራ ናይ ኮስታሪካ ኮይኑ መጥቃዕቲ ኣሓይሎም።ግን ኣብ ረብሐኦም ትውዕል ኩዕሶ ኣይሰርሑን።
ኣብ መበል 41 ደቃይቅ ንኮስታሪካ ፍፁም ቅላዕ መቅፃዕቲ ክዋሃብ ነይሩዎ ሞንጎኛ ግና ኣይግባኣኩምን ኢሉ ሓሊፉዎ።ከምኡ ኮይኑ‘ውን ድሕሪ ክልተ ደቃይቅ ካብ ፀጋማይ ክንፊ ንዝሐፈት ኩዕሶ ቁፅሪ ዓሰርተ ሩኢዝ ብርእሱ ገጭዩ ኣቁፂሩዋ።ኮስታሪካ ሓደ ጣልያን ዜሮ።ዕረፍቲ ኮይኑ።
ድሕሪ ካምቢያ‘ውን እንተኾነ ጋንታ ጣልያን ተጠናኺራ ክትኣቱ ኣይካኣለት።ተሰለፍቲ ጋንታ ጣልያን ኩነታት ኣየር ድዩ ከቢድዎም ወይ ብርኪ ሒዛ ማዕረ ንእትገብሮም ሸቶ ምምዝጋብ ኣዝዩ ከቢድዎም‘ዩ ውዒሉ። ብኣንፃሩ ተፃወቲ ኮስታሪካ ካብ ደቂቃ ናብ ደቂቃ እናተሃደሱ‘ዮም ተራእዮም።ኮስታሪካ ፀብለልታ ብዘለዎ ኣገባብ ንጣልያን ስዒራ ናብ ቀፃላይ ምዕራፍ ንምሕላፍ ዘኽእላ ሽዱሽተ ነጥቢታት ሒዛ‘ላ።እዛ ጋንታ‘ዚኣ ኣብ ቀዳማይ ፀወታኣ ንኡሩጓይ ሰለስተ ንዜሮ ከምዝሳዓረታ ዝዝከር‘ዩ።ኮስታሪካ ነገር ኣለዋ‘ዶ ክንብል?
ካልኣይ ናይ‘ዚ ዕለት‘ዚ ግጥም ኣብ ሞንጎ ስዊዘርላንድን ፈረንሳይን‘ዩ። ኣብ‘ዚ ሰዓት‘ዚ ይካየድ‘ሎ።
ፈረንሳይ ብፀብላላይ ምንቅስቃስ ንስዊዘርላንድ ሓሙሽተ ንክልተ ኣፋንያታ። ሽዱሽተ ነጥቢታት ኣዋህሊላ‘ላ ፈረንሳ።ተስፋ ስዊዘርላንድ ገና ኣይፀልመተን ዘሎ።